އަލްޤާރީ މަޙްމޫދު އާދަމް - ޤައުމީ އިނާމު - ހިތްވަރުދިނުމުގެ ޤައުމީ އިނާމު - 2013 - The President's Office\nއަލްޤާރީ މަޙްމޫދު އާދަމް\nއަލްޤާރީ މަޙްމޫދު އާދަމަކީ، ކީރިތި ޤުރްއާން ކިޔެވުމާއި އުނގަންނައިދިނުމުގެ ދާއިރާގައި 1994 ވަނަ އަހަރުން ފެށިގެން ޚިދުމަތް ކުރައްވަމުން ގެންދަވާ ބޭފުޅެކެވެ. ކީރިތި ޤުރްއާން ރީތިކޮށް ކިޔެވުމަށް ކުޑައިރުއްސުރެ މަޙްމޫދު އާދަމްގެ ހިތްޕުޅުގައި ޚާއްޞަ ޝައުޤުވެރިކަމެއްވަނީ އުފެދިފައެވެ. އެފަދަ ފުރުޞަތަކަށް އިންތިޒާރު ކުރައްވަމުން ގެންދަވަނިކޮށް، 1990 ވަނައަހަރު މަޢުހަދުއްދިރާސާތިލް އިސްލާމިއްޔާއިން ފެށްޓެވި3އަހަރުގެ ޤާރީ ކޯހުގެ 13 ވަނަ ބުރުގައި ބައިވެރިވުމުގެ ފުރުޞަތު ލިބިވަޑައިގެންނެވިއެވެ. އަދި އެ ކޯސް ފުރިހަމަކުރައްވައި، އެ ކޯހުން 1ވަނަ ދަރަޖައިގައި ފާސްވެވަޑައިގެންނެވިއެވެ. އަދި މަޢުހަދުން ހިންގާ ޤުރްއާން މުދައްރިސުން ތަމްރީނު ކުރުމުގެ ކޯސްވެސް ފުރިހަމަކުރައްވައި، ސެޓްފިކެޓް ޙާޞިލު ކުރައްވާފައިވެއެވެ. އޭގެފަހުން ޤުރްއާން މުދައްރިސްކަމުގެ ޑިޕްލޯމާ ކޯސްވެސް މަޙްމޫދު އާދަމް ފުރިހަމަކުރައްވާފައިވެއެވެ. އަދި މިދާއިރާއިން، ރާއްޖެއިން ބޭރުން މެލޭޝިއާގެ ޔުނިވަރސިޓީ އިސްލާމް ސެލަންގޯރގައި ތަރައްނުމް މޮޑިއުލް 1 ފުރިހަމަކުރައްވާފައިވެއެވެ.\nމަޙްމޫދު އާދަމްގެ ވަޒީފާގެ ހައިސިއްޔަތުން އޭނާގެ ޚިދްމަތް އެންމެ ބޮޑަށް ލިބިފައިވަނީ، ކަލާފާނު ސްކޫލަށެވެ. މަޙްމޫދަކީ، މިހާރު ކަލާފާނު ސްކޫލްގެ ގުރެޖުއޭޓް ޓީޗަރެކެވެ. ޤައުމީ ޤުރްއާން މުބާރާތްތަކަށް ކަލާފާނު ސްކޫލްގެ ދަރިވަރުން ތައްޔާރުކޮށްދެއްވުމަށް މަޙްމޫދު ކުރައްވާފައިވާ މަސައްކަތްތައް، ޚާއްޞަ ގޮތެއްގައި ފާހަގަކޮށްލެވެއެވެ. އަދި އެ މުބާރާތްތަކުން އެ ސްކޫލް ހޯދާފައިވާ ކާމިޔާބީތަކުގެ ފަހަތުގައި އެންމެ އިސްކޮށް ހުންނެވި ބޭފުޅަކީ މަޙްމޫދު އާދަމެވެ.\nވަޒީފާގެ ހައިސިއްޔަތުގެ އިތުރުން، މާލޭގެ ބައެއް ސްކޫލްގެ ދަރިވަރުން، ޤައުމީ ޤުރްއާން މުބާރާތަށް ތައްޔާރުކޮށްދެއްވުމަށް މަޙްމޫދު އާދަމް ކުރައްވާފައިވާ މަސައްކަތްޕުޅުތަކަކީވެސް ފާހަގަކޮށްލެވޭ މަސައްކަތްޕުޅުތަކެކެވެ. މިހާރު އަޅުގަނޑުމެންގެ ތެރޭގައި ޤުރްއާން ކިޔެވުމުގެ ރޮނގުން މަޝްހޫރު ބައެއް ދަރިވަރުންގެ އުސްތާޛަކީ، މަޙްމޫދު އާދަމެވެ. އެއީ، މަޙްމޫދަށް ލިބިވަޑައިގެންނެވި ވަރަށްބޮޑު އުފަލަކާއި ޝަރަފެކެވެ. މަރްޔަމް ސުހާނާ، ފާޠިމަތު ޝިފާ ރިޟާ އަދި ފާޠިމަތު ޝިފްނާފަދަ ކީރިތި ޤުރްއާން ކިޔެވުމުގެ ރޮނގުން ހުނަރުވެރި ދަރިވަރުންނަށް ބައިނަލްއަޤްވާމީ ފެންވަރުގެ މުބާރާތްތަކުގައި ރާއްޖެ ތަމްސީލު ކުރުމުގެ ފުރްޞަތު ލިބުމުގައި މަޙްމޫދު އާދަމްގެ ޙިއްޞާ ވަރަށް ބޮޑެވެ. 2004 ވަނަ އަހަރު މެލޭޝިޔާގެ ވެރިރަށް ކުއާލަލަމްޕޫރުގައި ބޭއްވުނު ބައިނަލްއަޤްވާމީ ޤުރްއާން މުބާރާތުގައި ދިވެހިރާއްޖެ ތަމްސީލު ކުރައްވާފައިވަނީ، މަޙްމޫދު އާދަމްކަން ފާހަގަކޮށްލަންޖެހެއެވެ.\nކުޑަކުދިންގެ ހިތްތަކުގައި ކީރިތި ޤުރްއާނަށް ލޯބި ޖެއްސުމާއި އަހުލުވެރިކުރުވުމުގެ މަޤްޞަދުގައި، އަލްމަދްރަސަތުލް ޢަރަބިއްޔަތުލް އިސްލާމިއްޔާގައި މިނިސްޓްރީ އޮފް އެޑިޔުކޭޝަނުން ހިންގެވި ޚާއްޞަ ޤުރްއާން ކްލާސްތަކުގައި 1990ގެ އަހަރުތަކުން ފެށިގެން 2008 ވަނަ އަހަރުގެ ނިޔަލަށް، ގަވާއިދުން ކިޔަވައިދެއްވި އެއްބޭފުޅަކީ، މަޙްމޫދު އާދަމެވެ. އަދި ޤައުމީ ޤުރްއާން މުބާރާތަށް 2009 ވަނައަހަރާއި 2010 ވަނަ އަހަރު، މަޙްމޫދު ނިސްބަތްވާ އަތޮޅުން ހޮވުނު ދަރިވަރުން މުބާރާތަށް ތައްޔާރުކޮށްދެއްވުމަށް ކުރެއްވި މަސައްކަތްޕުޅުތަކަކީވެސް މަޙްމޫދުގެ ޚިދްމަތްތަކުގެ ތެރެއިން ފާހަގަކޮށްލެވޭ މަސައްކަތްޕުޅުތަކެކެވެ.\nމީގެއިތުރުން މަޙްމޫދު އާދަމަކީ މާލޭގެ ބައެއް މިސްކިތްތަކުގައި އިމާމުވެ ނަމާދު ކުރައްވާ ބޭފުޅެއްވެސް މެއެވެ. އަދި މިއީ މުދިމެއްގެ ހައިސިއްޔަތުން ކުރައްވާ ކަމެއް ނޫނެވެ. އަދި މިއީ އަގަކަށްވެސް ކުރައްވާ ކަމެއް ނުމެ ނޫންމެއެވެ. ހަމައެހެންމެ، ރާއްޖޭގައި ބޭއްވޭ އެކިއެކި ޤުރްއާން މުބާރާތްތަކުގައި، އޭނާ ފަނޑިޔާރުކަން ކުރައްވާފައިވާކަންވެސް ފާހަގަކުރެވެއެވެ.


Barcelona fahu vaguthu point eh hoadhaifi | Mihaaru\nބާސެލޯނާގެ ލިއޮނަލް މެސީ އާއި މެލްކޮމް އުފާފާޅުކުރަނީ. --ފޮޓޯ: އޭއެފްޕީ\n03 އެޕްރީލް 2019 - 09:13 14 comments\nމި މެޗުން ލިބުނު ޕޮއިންޓާ އެކު ބާސެލޯނާ އިން ތާވަލުގެ އެއް ވަނައިގައި އޮތީ 70 ޕޮއިންޓާ އެކު އަށް ޕޮއިންޓުގެ ލީޑެއްގަ އެވެ. ދެ ވަނައިގައި 62 ޕޮއިންޓާ އެކު އޮތީ ރޭ ޖިރޯނާ އަތުން 2-0 އިން މޮޅުވި އެތުލެޓިކޯ މެޑްރިޑެވެ. މި ދެ ޓީމު ހޮނިހިރު ދުވަހުގެރޭ ކޭމްޕް ނޯގައި ކުޅޭ މެޗުން ބާސެލޯނާ މޮޅުވެއްޖެ ނަމަ އެ ޓީމަށް ލީގު ގާތްގަނޑަކަށް ކަށަވަރުވާނެ އެވެ. ތިން ވަނައިގައި 57 ޕޮއިންޓާ އެކު އޮތް ރެއާލް މެޑްރިޑަށް ލީގު ހޯދުމުގެ ފުރުސަތެއް ނެތެވެ.\nވިޔަރެއާލް ދަނޑުގައި ރޭ ކުޅުނު މެޗުގެ ފުރަތަމަ 15 މިނެޓުގެ ތެރޭގައި ބާސެލޯނާ އިން ވަނީ ދެ ލަނޑުގެ ލީޑެއް ނަގައިފަ އެވެ. ގޯލްތައް ޖެހީ ފިލިއްޕެ ކުޓީނިއޯ އާއި މެލްކޮމް އެވެ. އެކަމަކު ހުރިހާ ކަމެއް ބަދަލުކޮށްލައި ވިޔަރެއާލް ވަނީ ފަހަތުން އަރައި ހަތަރު ގޯލް ޖަހައިފަ އެވެ. ފުރަތަމަ ހާފުގައި ސެމުއަލް ޝޫކްވުއޭޒޭ ލަނޑެއް ޖަހާފައި އޮއްވާ ދެ ވަނަ ހާފުގައި އަނެއް ތިން ގޯލް ޖެހީ ޓޮކޯ އެކަމްބީ އާއި ވިސެންޓޭ އިބޯރާ އަދި ކާލޯސް ބަކާ އެވެ.\nއެކަމަކު 86 ވަނަ މިނެޓުގައި ވިޔަރެއާލްގެ އަލްވާރޯ ގޮންޒާލޭޒް އަށް ދެ ވަނަ ރީނދޫ ކާޑާ އެކު ރަތެއް ދެއްކުމުން ބާސެލޯނާ އަށް އެޑްވާންޓޭޖް ލިބުނެވެ. އަދި ބަދަލުގައި ކުޅުންތެރިޔެއްގެ ގޮތުގައި އެރި މެސީ 90 ވަނަ މިނެޓުގައި ހިލޭ ޖެހުމަކުން ގޯލް ޖަހައި ތަފާތުކުޑަކުރި އެވެ. ބާސެލޯނާ އިން ނަތީޖާ ހަމަހަމަކުރި ގޯލް ސުއަރޭޒް ކާމިޔާބުކުރީ އިތުރު ވަގުތުގެ ފަހު މިނެޓުގަ އެވެ.\n"މެޗުގެ ފަހުކޮޅު އަހަރެމެން ދެއްކި ރޫހާއި ގޮތްދޫކޮށްލަން ބޭނުންނުވި ނުވުމާއި ފަހު މިނެޓުގައި އެނބުރި އައި އައުމުން އަހަރެމެން ސާބިތުކޮށްދިނީ، އަހަރެމެން މި ލީގު ކާމިޔާބުކުރަން ބޭނުންވާކަން،" ސުއަރޭޒް ބުންޏެވެ.


Jumhooree Party Ge Gondithah MDP Ah Hibakoh Dhee: Iyaz - Vaguthu\nޖުމްހޫރީ ޕާޓީގެ މަޖިލިސް ގޮނޑިތައް އެމްޑީޕީއަށް ހިބަކޮށް ދިނުމަށް އަދާލަތު ޕާޓީގެ ދީނީ އިލްމުވެރިޔާ ޑރ.މުހައްމަދު އިޔާޒް އަބްދުއްލަތީފް ވިދާޅުވެއްޖެއެވެ.\nޑރ. އިޔާޒް މިއަދު ކުރެެއްވި ޓްވީޓެއްގައި ވަނީ ޖުމްހޫރީ ޕާޓީގެ ލީޑަރު ގާސިމް އިބްރާހިމް ކޮމަންޑޫ ދާއިރާގެ ބައި އިލެކްޝަނާއި ދިމާކޮށް ކެމްޕޭނަށް އެ ދާއިރާއަށް ވަޑައިގެން ދެއްކެވި ވާހަކަތަކާއި ގުޅިގެން ވަރަށް ބޮޑަށް ފާޑުވިދާޅުވެފައެވެ.\nގާސިމް ވިދާޅުވީ، އެމްޑީޕީގެ ކެނޑިޑޭޓަށް ތާއީދުކުރައްވާ އޭނާގެ ކެމްޕޭންގައި ބައިވެރިވުމަށް ނިންމެވީ މިއަދު ވެރިކަމުގައި އޮތީ އެމްޑީޕީން ކަމަށްވެފައި މިއީ ކޯލިޝަން ވެރިކަމެއް ކަމުން ޖުމްހޫރީ ޕާޓީން ވެސް ތާއީދު ކުރަންވާނީ ސަރުކާރުގެ ކެނޑިޑޭޓަށް ކަމަށްވާތީ ކަމަށެވެ. އަދި އެއީ އެމްޑީޕީގެ މެންބަރުން މަދުވެގެން ނޫން ކަމަށާއި އެހެންނަމަވެސް އެދާއިރާއަށް އެންމެ ރަނގަޅު ގޮތަކީ އެއީ ކަމުގައި ވާތީ ކަމަށް ވިދާޅުވިއެވެ.\nގާސިމްގެ މި ވާހަކައަށް ރައްދު ދެއްވާ އިޔާޒް ވިދާޅުވީ، ދާއިރާއަށް ތަރައްގީ ލިބޭނީ މަޖިލީހަށް ވެރިކަންކުރާ ޕާޓީގެ މެމްބަރުން ހޮވައިގެން ކަމަށްވާނަމަ، އިންތިހާބު ބާއްވަންވީ ވެރިކަންކުރާ ޕާޓީއެއްގެ މެމްބަރުންގެ މެދުގައި އެކަނި ކަމަށެވެ. އަދި ކަން މިހެން އޮންނަ ކަމަށް ވާނަމަ، އެހެން ޕާޓީތަކުން ވާދަކުރުމުގެ ބޭނުމެއް ނެތް ކަމަށް އިޔާޒް ވިދާޅުވިއެވެ.\nމީގެ އިތުރުން އިޔާޒް ވިދާޅުވީ، ދާއިރާ އަށް ކުރިއެރުން ލިބޭނީ ވެރިކަންކުރާ ފަރާތަށް ކާމިޔާބު ލިބިގެންކަމަށް ބުނުމަކީ އޮޅުވާލުމެއް ކަމަށެވެ.\n"މަޖްލިސް މެމްބަރު ކަމުގައި ކޮންމެ ޕާޓީއެއްގެ ބޭފުޅަކު ހުންނެވި ނަމަވެސް، ސަރުކާރުން އެދާއިރާ އަކަށް ދެއްވަންޖެހޭ ހިދުމަތްތަކަށް ބުރޫއަރައިގެން ނުވާނެ. ދާއިރާ އަށް ކުރިއެރުން ލިބޭނީ ވެރިކަންކުރާ ފަރާތަށް ކާމިޔާބު ލިބިގެންކަމަށް ބުނުމަކީ އޮޅުވާލުމެއް،" އިޔާޒް ކުރެއްވި ޓްވީޓުގައި ވިދާޅުވެފައިވެއެވެ.\nޖެނުއަރީ 27, 2022 21:49\nމިއީ މީނާ ދެއްކީ އެންމެ ހަބޭސް ވާހަކަ. ތިވާހަކަޔަށް ވަރަށް ތާޢީދު!\nޖެނުއަރީ 27, 2022 22:04\nމީނަޔާހަމަ ނުބެހޭ އެއްވެސް ކަމެއް ނޯވެޔޭދޯ!\nއަޅެދީނީ އިލް މު ވެރިއެއްގެ ތާކިހާ އަޅުއްވައިގެން މުޖްތަމައުގަހިނގާ ހުރިހާކަމަކާބެހި އަނގަބާނާ ފިތުނަފާފަސަދައަށް މަގުފަހި ކުރުން މީނަގެ ކަމަކީ މީ އަސްލު ސޭކުން.\nނޮޓް. ދީނީ އިލްމުވެރި\nޖެނުއަރީ 28, 2022 04:37\nކަލޭވެސް ނުބެހޭ ކަމެއް ނެތެއްނުން. އިޔާޒު އެއްޗެކޭ ބުނާ އިރަށް އިޔާޒާ ތި ބެހި ގަތީޔޯ.. ބަލަ ކަލޭ ހުރިހާ ކަމަކާ ތި ބެހެނީޔޯ؟\nޖެނުއަރީ 27, 2022 22:19\nއިޔާޒް ހޭ އަރައިފި\nޖެނުއަރީ 27, 2022 23:07\nއިޔާޒަކަށްނޭގޭތަ ސޭޓު ކޮމަންޑޫ ދާއިރާޔައް ކެންޕޭނައްދިޔައީ ފަޅުރަށެއްދޭނެކަމައް ސޯލިހްވިދާޅުވީމަ އެހެންވީމަ ސޭޓު ވާހަކަދައްކަންޖެހޭގޮތްވެސް ބަދަލުވާނެދޯ\nޖެނުއަރީ 27, 2022 23:21\nޕީޕީއެމްގެ ގޮނޑިތައްވެސް ދޭށޭ ބުނަގަ.\nމިހާރުވެސް ކޯޗެއް މަދުވެގެންއުޅޭ ބައެއްތޭ\nމަޖްލިސް ވެސް މިހާރު ވެސް ލިބިފައި ނޫންތަ ކަމެއް އެބަކުރެވޭތޭ\nމިއަށްވުރެ މިސްކިތްތައް ނަޖިސް ކުރި ދަވުރެއް ޙަޔާތުގައި ނުދެކެން.\nޖެނުއަރީ 28, 2022 07:14\nޤާސިމު މާރަނގަޅުވާނެ މިރޯދަމަސް އަންނަންވާއިރަށް މިސްކިތްތައް މަރާމާތު ކޮށްދިނިއްޔާ ގޭގަ ނަމާދުކުރާ ކަނބަލުންނަށް މުސައްލަ ހަދިޔާކުރިއްޔާ އެވެސް މިހާރު އަގުބޮޑުކޮށް ވިއްޔާ ލިބެނީ އޭރުން ދަރުމަ ލިބޭނެ ކަންޔޤީން\nޖެނުއަރީ 28, 2022 01:02\nރާއްޖޭގހުރި ފަޅުރަށްތައް އެއް ކޮއްދިނަސް\nޖެނުއަރީ 28, 2022 06:17\nޔާމީނު ވެރިކަމުގަ ޔާމީނު ވައެއް ލިޔަސް މި އިލްމުވެރިޔާ އަށް ޓުވީޓު ކުރަންޖެހުނު. މި ވެރިކަމުން ލައްކަހާ މޮޅެއް ކެވޭތޯ އިޔާޒުވެސް ބެލީ. މި ވެރިކަން އައިގޮތަށް ސިޔާސީ ޝޭހުންގެ ބަޔަކަށް ސިޔާސީ ނުފޫޒުން ވަޒީފާ ދިން. އޭގެ އެކަކު މި އިޔާޒަކީވެސް. މިއަދު މީނަ މަޤާމުން ވަކިކޮށް އުލު ބޭންދީމަ، ދެން ކޮންމެހެން އެ ބައިގަނޑު ގޯސް ވެގެން ނޫޅޭ. އުޅެން ޖެހޭ އިރުގަ ކަލޭމެން ޝޭހުން ބެލީ ކަންނެލި އޮޑި ނުލިބުނިއްޔާ ދެން އެމް އެންޔޫ ކަހަލަ ކޮލެޖަކުން ހެޔޮވަރު ލާރި ލިބޭ ވަޒީފާ ގަނޑަކުންވެސް ޖީބު ބަރު ކުރޭ! އިސްލާމް ދީން ބަދުނާމު ވަނީ މިކަހަލަ ޝޭޙުން ގިނަ ވީމަ!\nޖެނުއަރީ 28, 2022 06:46\nޑރ. އިޔާޒު އަށް ތެދުމަގު ދައްކަވާށި\nޖެނުއަރީ 28, 2022 07:46\nރަގަޅު ވާހަކަފުޅެއް އިޔާޒު ތިޔަ ވިދާޅުވީ ޖުމްހޫރީ ޕާޓީގެ ހުރިހާ މެންބަރުން އިސްތިއުފާ ދީފައި ގޮނޑިތައް ހަވާލުކުރޭ އެމްޑީޕީ ބައިގަޑާ އޭރުން ރަނގަޅުވާނީ އޭރުން ފައިދާވާނީ\nޖެނުއަރީ 28, 2022 08:24\nއިލްމުވެރިންނަށް މަގުއޮޅި ސަޔާސީމައިދާނަށް، މާތްﷲ އިޔާޒަށް ހައްގުމަގުދައްކަވާށި\nޖެނުއަރީ 28, 2022 09:19\nގާސިމްވެސް އިތުރު އަންހެނަކާއި އިނީމަ ރަނގަޅުވާނެ.\nކޮއްމެހެން ކޮމަންޑޫ ދާއިރާއާއި ހުރިހާ މީހުުން އިންނާނެ ކަމެއްްނެތް.\nޖެނުއަރީ 28, 2022 12:13\nމީނަ އަކީ އެހހާހަމަޖެހޭ ސޭކެއްނޫން!\nޖެނުއަރީ 28, 2022 14:14\nކޮމަންޑޫ ދާއިރާއަށް މިވަގު ގެންނަ ތަރައްގީގައި އެއްވެސް މެމްބަރެއްގެ ހިއްސާއެއްނެތް. ސަރުކާރުންބޭނުންވީމާ ކުރާއެއްޗެއް ތަރައްޤީއަކީ. މެމްބަރުގެ ބޭނުމަކީ ވެރިކަމުގައި ތިބޭ މީހުންހިންގާ ޖަރީމާތައް ޤާނޫނުތެރެއަށްލައިފަސްއެޅުން. ތަރައްޤީއާއި މެމްބަރާއި އެއްވެސް ގުޅުމެއްނެތް.\nޖެނުއަރީ 28, 2022 14:34\nއިޔާޒް ކަލޭ އިލްމް ހާސިލްކުރި ރޮގުން ކުރިއައް ވަދައިގަންނަވާ\nޖެނުއަރީ 28, 2022 19:51\nރޯނު އެދުރު، މީނަ ހިތުންމީ ދުނިޔޭގަ ހުރި އެންމެ މޮޅު ދީނީ ޢިލްމު ވެރިޔާ، އަހަރެމެން ނުކިޔަވާމީހުނަށްވެސް އެނގޭ މީ ދެފުށްކެހެރި، ވެރިކަމާ، މަޤާމާ، ލާރިއަށް ބޫތު ކައިފަ ހުންނަ ކެހެރިބެއެއްކަން. މިކަލޭގެއާއި އިމްރާން ދެފުށްކެހެރިބެޔާއި ހެދީ ދީނީ ޢިލްމުވެރިންނަށް ކުރާ ޤަދަރު ގެއްލިއްޖެ. މިކަހަލަ މީހުން ދައްކާވާހަކަ އަޑުއަހާމީހުން ހަލާކުވާނީ.


Maumoon ge massala court ah hushahelhi2memberakaa medhu fiyavalhu alhan edhefi | Mihaaru\nޕީޕީއެމްގެ އިސްލާހީ އެޖެންޑާ މައުމޫން އިއުލާންކޮށްދެއްވަނީ. ޕާޓީ "ހައިޖެކްކޮށްފައިވާ" ކަމަށް ބުނެ އެމަނިކުފާނާ ދެކޮޅަށް ސިވިލް ކޯޓަށް ވަނީ މައްސަލައެއް ހުށަހަޅާފައި. -- ފޮޓޯ: މުހަންމަދު ޝަރުހާން/ މިހާރު\nމައުމޫންގެ މައްސަލަ ކޯޓަށް ހުށަހެޅުމުން ދެ މެމްބަރަކާ މެދު ފިޔަވަޅު އަޅަން އެދެފި\n12 ޖުލައި 2016 - 16:12 15 comments\nކުރީގެ ރައީސް އަދި ޕީޕީއެމްގެ ރައީސް މައުމޫން އަބްދުލް ގައްޔޫމް އެ ޕާޓީ "ހައިޖެކްކޮށްފައިވާ" ކަމަށް ބުނެ ސިވިލް ކޯޓަށް މައްސަލަ ހުށަހެޅި ދެ މެމްބަރުންނާ މެދު ފިޔަވަޅު އަޅަން ސުލޫކީ ކޮމެޓީ އަށް ހުށަހަޅައިފި އެވެ.\nމައުމޫންގެ ހުއްދަ ނެތި ޕާޓީގެ އެއްވެސް ކަމެއް ނުކުރެވޭ ގޮތަށް ނިންމެވި މައްސަލަ ކޯޓަށް ހުށަހެޅީ ނައިފަރު ދާއިރާގެ މެމްބަރު އަހްމަދު ސިޔާމް އާއި ހުޅުދޫ ދާއިރާގެ މެމްބަރު މުހައްމަދު ޝާހިދެވެ.\nމި ދެ ބޭފުޅުންގެ އިތުރުން ދާންދޫ ދާއިރާގެ މެމްބަރު އަހްމަދު އަސްއަދު ވެސް ހިމެނިވަޑައިގަންނަވަ އެވެ. މި މައްސަލާގައި އޭނާއާ މެދު ފިޔަވަޅު އަޅަން އެދިފައި ނުވިއަސް ޕާލަމެންޓްރީ ގްރޫޕްގެ ވިޕްލައިނާ ހިލާފުވި މައްސަލައެއް މިހާރު ވެސް އޮތީ ސުލޫކީ ކޮމެޓީގަ އެވެ.\nޕީޕީއެމުން ބުނީ ސިޔާމާއި ޝާހިދާ މެދު ފިޔަވަޅު އަޅައިދޭން އެދި މައްސަލަ ޕާޓީގެ އޮފީހަށް ހުށަހެޅީ ޕާޓީގެ އާއްމު ދެ މެންބަރަކު ކަމަށެވެ. ގަވާއިދުގައިވާ ގޮތަށް މައްސަލަ މިހާރު ސުލޫކީ ކޮމެޓީ އަށް ފޮނުވާފައިވާ ކަމަށް ވެސް ޕީޕީއެމުން ބުންޏެވެ.\nދެ މެމްބަރުންނާ މެދު ފިޔަވަޅު އަޅަން އެދިފައި ވަނީ، ޕީޕީއެމްގެ މެމްބަރުންގެ ގޮތުގައި ތިއްބަވައި ޕާޓީގެ ރައީސާ ދެކޮޅަށް ނިކުންނެވުމާއި ޕާޓީގެ މަސްލަހަތު ގެއްލޭ ގޮތަށް އަމަލުކުރެއްވުމެވެ.\nޕީޕީއެމްގެ ޕީޖީ ގްރޫޕުން ބޭއްވި ޕްރެސް ކޮންފަރެންސްގައި ޕާލަމެންޓްރީ ގްރޫޕްގެ ބައެއް މެމްބަރުން: މައުމޫން އިއުލާންކުރެއްވި އިސްލާހީ އެޖެންޑާއާ ޕާލަމެންޓްރީ ގްރޫޕްގެ ބައެއް މެމްބަރުން ވެސް ހިޔާލުތަފާތު. --ފޮޓޯ: މުހައްމަދު ޝަރުހާން/މިހާރު\nމެމްބަރު އަހްމަދު އައްސަދު ވިދާޅުވެފައިވާ ގޮތުގައި ކޯޓަށް މައްސަލަ ހުށަހެޅީ، މައުމޫނަށް ޕާޓީ ހުއްޓުވާފައި ނުބޭއްވޭނެ ކަމުގެ އަމުރެއް ނެރެދިނުމަށް ކަމަށެވެ. ޕީޕީއެމަކީ ވެރިކަންކުރާ ޕާޓީ އަށް ވެފައި ޕާޓީ ހުއްޓުވުމަކީ ރައްޔިތުންނަށް އޭގެ ގެއްލުން ލިބޭނެ ކަމެއް ކަމަށް ވެސް އައްސަދު ވަނީ ވިދާޅުވެފަ އެވެ.\nރައީސް އަބްދުﷲ ޔާމީނާއި މައުމޫނާ ދެމެދު އުފެދުނު ހިޔާލުތަފާތުވުންތައް ބޮޑުވެ ޕާޓީ ތެރޭގައި މިހާރު ވަނީ ދެ ފެކްޝަން އުފެދިފަ އެވެ. ޕާޓީގެ ހިންގުން ހަރުދަނާކުރަން އިސްލާހީ އެޖެންޑާއެއް މައުމޫން އެކުލަވާލައްވާފައިވާއިރު ޕާޓީ ކައުންސިލްގެ ހުއްދަ ނެތި އެމަނިކުފާނަށް އެކަން ނުކުރެއްވޭނެ ކަމަށް ރައީސް ޔާމީން ފެކްޝަންގައި ތިއްބެވި ބޭފުޅުން ގެންދަވަނީ ވިދާޅުވަމުންނެވެ.\nޕާޓީގައި އުފެދިފައިވާ މައްސަލަތައް ހައްލުކުރުމާ މެދު ވާހަކަ ދައްކަން ކައުންސިލް ބައްދަލުވުމެއް ބާއްވައިދޭން ޔާމީން ފެކްޝަނުން ވަނީ އެދިފަ އެވެ. އެކަމަކު ކައުންސިލް ބައްދަލުވުން ބާއްވާނެ ވަކި ދުވަހެއް އަދި ކަނޑައެއް ނާޅަ އެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ސިޔާސީ ޕާޓީ ސިވިލް ކޯޓް ޖުޑީޝަރީ ޕީޕީއެމް\nހައި ކޯޓުން ވެސް ޕީޕީއެމް ދިނީ ރައީސް ޔާމީނަށް\nޕީޕީއެމް މައްސަލަ ނެގީ ޝަކުވާ ބަލާތީ: ސުޕްރީމް ކޯޓް\n2 years ago 93\nގައުމު މި ހާލަތަށް ވެއްޓުނު ގޮތުގެ ހަގީގަތް


Budget 2020: Enme bodu aamdhanee eh Tax ge gothugai\nމީރާގެ ހެޑް އޮފީސް\nބަޖެޓް 2020: އެންމެ ބޮޑު އާމްދަނީއެއް ޓެކުހުން\nދައުލަތަށް ލިބޭ އާމްދަނީގެ އެންމެ ބޮޑު އިންސައްތައެއް ލިބޭނީ ޓެކުހުން ކަމަށް ލަފާކޮށްފި އެވެ.\n2020 ވަނަ އަހަރަށް ލަފާކުރާ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހަޅާފައިވާއިރު، ދައުލަތުގެ ޖުމުލަ އާމްދަނީއާއި ހިލޭ އެހީގެ ގޮތުގައި ޖުމުލަ 29.9 ބިލިއަން ރުފިޔާ ލިބޭނޭ ކަމަށް ލަފާކޮށްފައިވެ އެވެ.\nމީގެ ތެރެއިން އެންމެ ބޮޑު އިންސައްތައެއް އަދާކުރަނީ ޓެކްސްގެ ގޮތުގައި ދައުލަތަށް ލިބޭ އާމްދަނީ އެވެ. އެއީ ޖުމުލަ އާމްދަނީގެ 48 އިންސައްތަ އެވެ. އެގޮތުން ޓެކްސްގެ ގޮތުގައި ޖުމުލަ 17.8 ބިލިއަން ރުފިޔާ ލިބޭނެ ކަމަށް ލަފާކޮށްފައިވެ އެވެ.\nމީގެ އިތުރުން ޓެކްސް ނޫން އާމްދަނީގެ ގޮތުގައި 6.8 ބިލިއަން ރިފިޔާ އާއި ހިލޭ އެހީ އަދި އެހެނިހެން ގޮތްގޮތުން ޖުމުލަ 5.2 ބިލިއަން ރިފިޔާ އާމްދަނީގެ ގޮތުގައި ލިބޭނެކަމަށް ލަފާކޮށްފައިވެ އެވެ.\nޓެކްސް އާމްދަނީގެ ތެރެއިން އެންމެ ބޮޑު އިންސައްތައެއް ލިބެނީ ޓޫރިޒަމް ގުޑްސް އެންޑް ސާވިސަސް ޓެކްސް (ޓީޖީއެސްޓީ) އިނެންނެވެ. އެގޮތުން ޓީޖީއެސްޓީގެ ގޮތުގައި5ބިލިއަން ރުފިޔާ ލިބޭނެ ކަމަށް ލަފާކޮށްފައިވެ އެވެ. ބިޒްނަސް އަދި ޕްރޮޕަޓީ ޓެކްސްގެ ގޮތުގައި4ބިލިއަން ރުފިޔާ އަދި އިމްޕޯޓް ޑިއުޓީގެ ގޮތުގައި 3.5 ބިލިއަން ރިފިޔާ ލިބޭނެ ކަމަށް ލަފާކޮށްފައިވެ އެވެ.\nމީގެ އިތުރުން ޖީއެސްޓީގެ ގޮތުގައި 2.9 ބިލިއަން ރުފިޔާ ލިބޭނެ ކަމަށް ލަފާކޮށްފައިވާއިރު، ގްރީން ޓްކްސްގެ ގޮތުގައި 970 މިލިއަން ރުފިޔާ ލިބޭނެ ކަމަށް ލަފާކޮށްފައިވެ އެވެ. އަދި އެއާޕޯޓް ސާވިސް ޗާޖުގެ ގޮތުގައި 877 މިލިއަން ރުފިޔާ ލިބޭނެ ކަމަށް ލަފާކޮށްފައިވާއިރު އެހެނިހެން ޓެކްސްގެ ގޮތުގައި 442 މިލިއަން ލިބޭނޭ ކަމަށް ލަފާކޮށްފައިވެ އެވެ.\n2020 ވަނަ އަހަރަށް ލަފާކުރާ ދައުލަތުގެ ބަޖެޓް ރައްޔިތުންގެ މަޖިލީހަށް ހުށަހަޅާފައިވާއިރު ޓެކްސް ނޫން އާމްދަނީގެ ގޮތުގައި 6.8 ބިލިއަން ރިފިޔާ ލިބޭނޭ ކަމަށްވެސް ލަފާކޮށްފައިވެ އެވެ.\nޓެކްސް ބަޖެޓް 2020\nކުދި އަދި މެދު ފަންތީގެ ވިޔަފާރިތަކަށް ބީއެމްއެލްގެ ބިޒްނަސް ސެންޓަރެއް\nމުވައްޒަފުން އިތުރުކުރުމަށް ބަޖެޓަށް އިތުރު ފައިސާ ދިނުމަށް އޭސީސީން އެދިއްޖެ


Reedhoo sai; Faidhaa bodu thafaathu buimeh | Mihaaru\n26 ސެޕްޓެމްބަރ 2019 - 07:437comments\nހަމަމިއާ އެކު ގްރީން ޓީ ކަހަލަ ސަޔަކީ ސިއްހީ ގިނަ ފައިދާތަކެއް ލިއްބައިދޭ އެއްޗެކެޗެ. އެގޮތުން ކެންސަރާއި ހަކުރު ބައްޔާއި ހިތުގެ މައްސަލަތަކުން ވެސް ދުރުކޮށްދިނުމަށް ގްރީން ޓީއަކީ ހަމަ އެއް ވަނައިގެ އެއްޗެއް ކަމަށްވެ އެވެ.\nމި ފަހަރު އެހެން ވައްތަރެއްގެ ސައެއްގެ ވާހަކަ އެވެ. މިއީ ރީނދޫ ސަޔެވެ. ނުވަތަ ރީނދޫ އަޅައިގެން ތައްޔާރުކުރާ ސައިގެ ވާހަކަ އެވެ. ފަހަރުގައި މިއީ ތަންކޮޅެއް އާ ރަހައަކަށް ވެދާނެ ނުވާނެ އެވެ. އެކަމަކު ރީނދުލަކީ ގިނަ ބަޔަކަށް އާ އެއްޗަކަށް ނުވާނެ އެވެ. ދިވެހިންގެ ކެއްކުމުގައި ރީނދުލަކީ ހަވާދުގެ އާންމު ބާވަތެކެވެ. އެކަމަކު ރީނދޫ ބޭނުންކުރާ ގޮތް ތަފާތު ވެދާނެ އެވެ.\nދިރާސާތައް ބުނާގޮތުން ރީނދޫ ސައި އުފެދިގެން އައީ ޖަޕާނުންނެވެ. އަދި މިއީ ފައިދާތައް ގިނަ އެއްޗެކެވެ. ދެން ސުވާލަކީ ރީނދޫ ސައި ތައްޔާރުކުރާނީ ކިހިނެއް ހެއްޔެވެ؟\n1/2 ސަމުސާ ރީނދޫ (މުގުރާފައި ހުރި ރޯ ރީނދޫ)\nރަހަލާ ވަރަށް މާމުއި ނުވަތަ ލުނބޯ ހުތް ނުވަތަ ފޮނިތޮށިކޮޅެއް (ބޭނުން ނަމަ)\n* ތައްޔާރުކުރާނެ ގޮތް:\nއެންމެ ފުރަތަމަ ފެން ހޫނުކުރާށެވެ. ދެން ބޮކިޖަހަން ފެށީމާ އޭގެ ތެރެއަށް ރީނދޫ އަޅާފައި މަތި ޖަހާފައި ގާތްގަނޑަކަށް 10 ވަރަކަށް މިނިޓްވަންދެން ކައްކާށެވެ. އެއަށް ފަހު ތައްޓެއްގެ ތެރެއަށް ފުރާނާލާށެވެ. އޭރުން އެހެރީ ރީނދޫ ސައި ބޯލަން ތައްޔާރުވެފަ އެވެ. އެކަމަކު އިތުރަށް ރަހަމީރުކޮށްލަން ބޭނުން ނަމަ މާމުއި ނުވަތަ ލުނބޯ ހުތް ނުވަތަ ފޮނިތޮށިކޮޅެއް ވެސް އެޅިދާނެ އެވެ.\nދިފާއީ ނިޒާމު ވަރުގަދަކޮށް ދިނުން\nރީނދޫ ސަޔަކީ އެކި އިންފެކްޝަންތަކުން ރައްކާތެރިކޮށްދޭނެ ބުއިމެކެވެ. އެހެންވެ މިއީ ކެއްސުމާއި އަރިދަފުސް ރޯގާއިން ވެސް ސަލާމަތްކޮށްދޭން އެހީވާނެ އެއްޗެކެވެ. ތަޖުރިބާކާރުން ބުނާ ގޮތުގައި އާދަކޮށް ރީނދޫ ސައިބޯނަމަ ދިފާއީ ނިޒާމު ވަރުގަދަކޮށްދީ، ކުދިކުދި ރޯގާތަކުން ދުރުކޮށްދޭން ބޮޑު އެހީއަކަށް ވާނެ އެވެ.\nހަކުރުބައްޔަށް ވެސް ރަނގަޅު\nދިރާސާތަކުން ދައްކާ ގޮތުގައި ރީނދުލުގައި އެކުލެވޭ މާއްދާއެއް ކަމަށްވާ ކާކިއުމިންއަކީ ހަކުރުބަލިން ރައްކާތެރިކޮށްދޭން އެހީވެދޭ އެއްޗެކެވެ. އަދި އާންމުކޮށް ރީނދޫ ސައި ބޯ ނަމަ، ލޭގެ ހަކުރު މިންވަރު ކޮންޓްރޯލް ވެސް ކޮށްދެ އެވެ. އެއީ މިއީ ވަރަށް ވެސް ގިނަ މީހުން ރީނދޫ ސަޔަށް ޝައުގުވެރިވާނެ ކަމަކަށް ވާނެ އެވެ.\nހިތަށް ވެސް ރަނގަޅު\nރީނދޫ ސައި އާންމުކޮށް ޕްރޮމޯޓްކުރަނީ ވެސް ހިތުގެ ދުޅަހެޔަކަން ގެނެސްދޭ ބުއިމެއްގެ ގޮތުގަ އެވެ. އެހެންވެ އާންމުކޮށް ރީނދޫ ސައި ބޯ ނަމަ ހިތަށް ދިމާވާ އެކި ކަހަލަ މައްސަލަތަކުން ދުރުކޮށްދެ އެވެ.\nތަޖުރިބާކާރުން ބުނާގޮތުގައި ރީނދޫ ސަޔަށް މުގުރާފައި ހުންނަ ރީނދޫ އެޅުމަށްވުރެ ރަނގަޅީ ތާޒާ ރޯ އިނގުރު އެޅުމެވެ. އެހެންވެ އެއީ ވެސް ރީނދޫ ސައި ތައްޔާރުކުރާ އިރު ހަނދާނުގައި ބެހެއްޓުން މުހިއްމު ކަމަކަށް ވާނެ އެވެ.\nއިތުރު ލިޔުންތައް ސިއްހަތު ހިތުގެ ބަލި ހަކުރު ބަލި ކެއްސުން


Geygai Rose Aloe vera gel thayyaaru kuraane goiy - One Online\nގޭގައި ރޯސް އެލޮވެރާ ޖެލް ތައްޔާރު ކުރާނެ ގޮތް\nއެލޯވެރާ އަކި ވޮންޑާ ޕްލާންޓެކެވެ. މިއީ ސިއްހަތަށާއި ހަމަށްވެސް ނުހަނު ފައިދާ ބޮޑު ގަހެކެވެ. އެންޓިފަންގަލް އަދި އެންޓިބެކްޓީރިއަލް މާއްދާ ހިމެނޭ ގޮތަށް ތައްޔާރު ކުރެވޭ ރޯސް އެލޮވޭރާ ޖެލްއަކީ ހަމަށް އޮތް މެޖިކް ޕޯޝަނެކޭވެސް ބުނެވިދާނެއެވެ.\nގަންނަން ފަސޭހައިން މި ޖެލް ލިބެން ހުންނައިރު ބައެއް ފަހަރު އެއަށް ފެހި ކުލަ އަޅާފައި ނުވަތަ ޕްރިޒާވެޓިވްސް އަޅާފައިވެސް ހުރެއެވެ. އެހެންކަމުން އެންމެ ފައިދާ ވާނީ ގޭގައި އަމިއްލައަށް ތައްޔާރުކޮށްލުމެވެ.\nއެލޯވެރާ ފަތެއް ނެގުމަށްފަހު ފަތުގެ އެތެރޭގައި ހުރި ޖެލް ނެގުމުގެ ކުރިން ރަނގަޅަށް ފަތް ދޮވެލާށެވެ. ފަތުގެ ކައިރި ކަނޑާލުމަށްފަހު މަތީބައި ޕީލްކޮށްލާފައި އޭގައި ހުރި އަލޮވޭރާކޮޅު ނަގާ ތަށްޓަކަށް އަޅާލާށެވެ. ބްލެންޑަރަކުން އެލޮވޭރާ ބްލެންޑްކޮށް ހިމުން ކޮށްލުމަށްފަހު އެއަށް ވިޓަމިން އީ ތެޔޮ ފޮދެއް ނުވަތަ ވިޓަމިން ސީ ޕައުޑަރު ކޮޅެއް އަޅާލާށެވެ.\nއެއަށްފަހު ރޯސްވޯޓަރ ކޮޅެއް އެއަށް އެއްކޮށްލާށެވެ. އަދި އަނެއްކާވެސް ހުރިހާ އެއްޗެއް އެކީ ފެނަށްވަންދެން ބްލެންޑް ކޮށްލާށެވެ.\nމި ޖެލް ތައްޔާރު ކުރާއިރު ގިނައިން ބޭނުންނަމަ ވިޓަމިން އީ އާއި ރޯސްވޯޓަރުވެސް ގިނައިން އަޅާށެވެ.


Raajje ishthihaaru kuran Janani Raajjeygai chuhty heydhakoffi\nރާއްޖެ އިޝްތިހާރުކުރަން ޖަނާނީ ރާއްޖޭގައި ޗުއްޓީ ހޭދަކޮށްފި\n02 އޭޕްރީލް 2021 - 12:16:57\nސައުތު އިންޑިއާގެ މަޝްހޫރު ފިލްމީ ތަރި، ޖަނާނީ އަޔާ އާއިއެކު ފެމިލިއަރައިޒޭޝަން ޓްރިޕެއް ވިޒިޓް މޯލްޑިވްސް އިން ފަށައިފި އެވެ.\nއިންޑިއާ އިން ޒިޔާރަތްކުރާ ފަތުވެރިންގެ އަދަދު އިތުރުކުމުގެ މަގްސަދުގައި ފެށި އެ ފޭމް ޓްރިޕްގައި ޖަނާނީ އާއި އާއިލާ ރާއްޖޭގައި ހުރުމަށް ހަމަޖެހިފައި ވަނީ މިއަދުގެ ނިޔަލަށެވެ.\nމި ދަތުރުގައި ޖަނާނީގެ ސޯޝަލް މީޑިއާ މެދުވެރިކޮށް ރާއްޖޭގައި ތަޖުރިބާކުރެވޭ ތަފާތު ކަންތައްތައް ދައްކާލެވިގެންދާނެ ކަމަށް އެމްއެމްޕީއާރުސީން ބުނެ އެވެ.\nޖަނާނީ އަޔާ އަކީ ސޯޝަލް މީޑިއާގައި 46 މިލިޔަނަށް ވުރެގިނަ ފޮލޮވާސް ހިމެނޭ ޓަމިލް އަދި މަލަޔާލަމް ފިލްމުތަކުގައި މަޝްހޫރު ތަރިއެކެވެ.\nއެ ދަތުރުގައި ޖަނާނީ އާއި އާއިލާ ރާއްޖޭގައި ހޭދަކުރާ6ދުވަސް ތިބުމަށް ހަމަޖެހިފައިވަނީ ދަ ރެސިޑެންސް މޯލްޑިވްސް ދިގުރަށުގަ އެވެ. އެ ދަތުރުގައި ފަތުރުވެރިންނަށް ލިބެން ހުންނަ ތަފާތު ތަޖުރިބާތައްކޮށް ޖަނާނީގެ ސޯޝަލް މީޑިއާ މެދުވެރިކޮށް ރާއްޖޭގެ ރީތިކަން ދައްކާލަދެވިގެން ދާނެ އެވެ.\nންޑިއާގެ ފިލްމީ ތަރިން ޗުއްޓީ ހޭދަކޮށްލަން އެންމެ މަގްބޫލު މަންޒިލެއްގެ ގޮތުގައި ދިވެހިރާއްޖެ ވަނީ ވެފައެވެ. ބޮލީވުޑްގެ ތަރިންގެކަމަށްވާ ތާޕްސީ ޕަންނޫ އާއި ވަރުން ދަވަން އަދި ޓައިގަ ޝްރޮފް، ދިޝާ ޕަޓާނީ އަދި ނޭހާ ދޫޕިއާ ފަދަ މަޝްހޫރު ތަރިން ވަނީ ރާއްޖެ ޒިޔާރަތްކޮށްފަ އެވެ.\nއިންޑިއާގެ މަޝްހޫރު ތަރިން ރާއްޖެ ޒިޔާރަތްކޮށް ޗުއްޓީ ހޭދަކުރުމުން ރާއްޖޭގެ މަގްބޫލުކަން އިންޑިއާގައި އިތުރުވެގެން ދެއެވެ. އަދި މިގޮތުން ރާއްޖެ އަކީ އިންޑިއާގެ ފަތުރުވެރިން ޒިޔާރަތްކުރަން އެންމެ ބޭނުންވާ މަންޒިލެއްގެ ގޮތުގައި ވަނީ ވެފައެވެ.\nމާޗް މަހަކީ ވިޒިޓް މޯލްޑިވްސް އިން އިންޑިއާ މާކެޓްގައި އަމަލީގޮތުން ގިނަ މާކެޓިން ހަރަކާތްތަކެއް ކުރިޔަށްގެންދިޔަ މަހެކެވެ. އޭގެ ތެރޭގައި ޕްރެސް ކޮންފަރެންސް އަކާއި ރޯޑްޝޯ އެއްވަނީ މާރިޗް މަހު 22 ވަނަ ދުވަހު ބާއްވާފައެވެ. އަދި މީގެއިތުރުން މާޗް މަހު 26 އިން 28 ގެ ނިޔަލަށް ބޭއްވުނު ސައުތް އޭޝިއަން ޓްރެވެލް އެންޑް ޓޫރިޒަމް އެކްސްޗޭންޖް (ސާޓޭ) ގައި ވިޒިޓް މޯލްޑިވްސް އާއެކު ދިވެހިރާއްޖޭގެ ފަތުރުވެރިކަމުގެ ސިނާއަތުގެ ފަރާތްތަކުންވެސް ވަނީ ބައިވެރިވެއެފައެވެ.\nކޮވިޑް -19 އިން ރައްކާތެރިވުމަށް ހަރުދަނާ ފިޔަވަޅުތަކާއިއެކު ޖުލައި 15 ގައި ދިވެހިރާއްޖެ އިން ވަނީ ހުރިހާ ގައުމަކަށް ބޯޑަރު އަލުން ހުޅުވާލައިފަ އެވެ. އަދި ރާއްޖޭގެ ރަށްތައް ގުދުރަތީ ގޮތުން އުފެދިފައިވާ ގޮތުން، ރާއްޖެ އަކީ ފަތުރުވެރިންނަށް އެންމެ ރައްކާތެރި މަންޒިލްގެ ގޮތުގައި ވެސް ވަނީ ވެފައެވެ. އަދި އެޅިފައިވާ ފިޔަވަޅުތައް އިތުރަށް ހަރުދަނާ ކުރުމުގެ ގޮތުން ކޮވިޑް-19 ގެ ވެކްސިން ފްރޮންޓް ލައިން މުއްޒަފުންނަށާއި، ހުރިހާ ރައްޔިތުންނަށް ދިނުމުގެ މަޝްރޫއު ވަނީ ފަށާފައެވެ.\nއިންޑިއާގެ މާކެޓްގައި ވިޒިޓް މޯލްޑިވްސް އިން ދަނީ ބޮޑެތި މާކެޓިން ހަރަކާތް ތަކެއް ކުރިޔަށް ގެންދަމުންނެވެ. މީގެ ތެރޭގައި މިހާރު ކުރިޔަށްދާ ވެޑިން ސުތުރާ ކެމްޕެއިނާއި ތޯމަސްކުކް އަދި މޭކްލައި ޓްރިޕް އާއި އެކު ކުރިޔަށްގެންދާ ކެމްޕެއިންތައް ހިމެނެއެވެ. އިންޑިއާ މާކެޓުން އަންނަ ފަތުރުވެރިންގެ އަދަދު އިތުރުކޮށް ރާއްޖެ އިތުރަށް އިޝްތިހާރުކުރުމަށްޓަކައި ވިޒިޓް މޯލްޑިވްސް އިން ވަނީ މީޑިއާ އަދި ޓްރެވަލް އެޖެންޓް ފެމެލިއަރައިޒޭޝަން ޓްރިޕް ތަކެއްވެސް ކުރިޔަށްގެންގޮސް ފައެވެ.\nއަނުރާގަށް ނުބައިބައި ރޯލެއް!\nނޭފަތް ކޮށްޓީމަ ފިރިހެން ކުދިން ބޮޑަށް ގަޔާވާނެ: ޝާހް


FE ge "Bodu Maahefun 2016" Baahvaifi\nއެފްއީގެ "ބޮޑު މާހެފުން 2016" ބާއްވައިފި\nއެހެން އަހަރު ތަކެކޭވެސް އެއްފަދައިން މިއަހަރުވެސް ފެސާ އިން އިސްނަގައިގެން ބަރަކާތްތެރި ރަމަޟާން މަހަށް މަރުހަބާ ކިޔުމަށްޓަކައި ފެކަލްޓިގެ ދަރިވަރުންނާއި ގުޅިގެން ދަރިވަރުންނަށާއި ސްޓާފުނަށް ” އެފް އީ ބޮޑު މާހެފުން” ގެ ނަމުގައި މާހެފުމެއް ބާއްވައިފިއެވެ.\n19 މެއި 2016 ވަނަރޭ ރޭގަނޑު ބޭވުނު މި ހަފްލާއަށް އަމީނީ ބިލްޑިންގ ގެ މުޅި ގޯތި ތެރެވަނީ ކަނޑައެޅިފައިވާ ތީމް ކަމަށް ވާ “ސަގާފީ” އާއި އެއްގޮތް ވާނޭހެން ޒީނަތްތެރި ކުރެވިފައެވެ. ހަމަ އެހެންމެ މި ހަފްލާގެ ކާބޯތަކެތީގެ ގޮތުގައި ވެސް ފެނިގެން ދިޔައީ ޒަމާނުއްސުރެ ދިވެހިން ބޭނުން ކުރަމުން އަންނަ އެއްޗެއްސެވެ. އެގޮތުން ބޮނޑިބަތް، ކަޅުސައި، ކަދުރާޢި ކާށި، މަސް ކުރޮޅި، މަސްކާށީގެ އިތުރުން އަވެލި އަދި ހަނޑުމާ ވެސް ހިމެވެއެވެ.\nމި މާހެފުން ފެށިގެންދިޔައީ ފެކަލްޓީގެ ދަރިވަރެއްގެ ގުރުއާން ކިޔެވުމުންނެވެ. އެއަށް ފަހު “ބޮޑުކަރާ” ފެޅުން ކުރިޔަށްދިޔައެވެ. ފެކަލްޓީގައި ކިޔަވަމުންދާ ދަރިވަރުންތަކެއް އިސްނަގައިގެން ސަޤާފީ ގޮތަކަށް ތައްޔާރު ކޮށްފައިވާ 8 ކިލޯގެ ކަރާ ފުރިހަމަ އިއްޒަތުގައި ހަފްލާއަށް ގެނެސްދިނީ ބޮޑުބެރާއެކުގައެވެ. މި ކަރާ ފަޅާދެއްވީ ފެކަލްޓީގެ ޑީން އެވެ. އަދި ދުވަހަށް ޚާއްސަކޮށް ދަރިވަރުންތަކެއް ތައްޔާރުކޮށްފައިވާ ކުޅި ބޯކިބާ ފަޅާ ދެއްވީ ފެކަލްޓީގެ ޑިރެކްޓަރެވެ.\nމިހަފްލާގައި ފެކަލްޓީގެ ޑީން އަދި ފެސާ ހިންގުމާއި ހަވާލުވެ ހުންނެވި ޝިހާބް ސަރ ގެ ވާހަކަދެއްވެވުން ކުރިއަށް ގެންދެވުނެވެ. އަދި ފެސާގެ ފަރާތުން މި ހަފްލާ ގެ ހުރިހާ ކަމެއްގައި އެހީތެރިވެދިން ހުރިހާ ފަރާތްތަކަށް ޝުކުރު ދެންނެވުނެވެ. މި ހަފްލާގައި ފެކަލްޓީ އަށް ނިސްބަތްވާ ގިނަ އަދަދެއްގެ ދަރިވަރުންގެ އިތުރުން ފެކަލްޓީގެ އިސްވެރިން، ޓީޗަރުން، މުވައްޒަފުން އަދި އެމް.އެން.ޔޫ.އެސް.ޔޫ ގެ ރައީސްގެ އިތުރުން މެންބަރުން ވެސް ވަނީ ބައިވެރި ވެފަ އެވެ. ހަފްލާ ނިމިގެން ދިޔައީ ވަރަށް އުފާވެރިކަމާއިއެކު ރަމަޟާން މަހަށް މަރުހަބާ ކިޔަމުންނެވެ.


Alliance Futsal Cup 2019 ge Final ah Viora City Adhi Star Force Dhathuru Kohffi | Thiladhun\nއެލަޔަންސް ފުޓްސަލް ކަޕް 2019 ގެ ފައިނަލަށް ވިއޯރާ ސިޓީ އަދި ސްޓާރ ފޯސް ދަތުރުކޮށްފި\nއެލަޔަންސް ފުޓްސަލް ކަޕް 2019 ގެ ފައިނަލަށް ވިއޯރާ ސިޓީ އަދި ސްޓާރ ފޯސް ދަތުރު ކޮށްފިއެވެ.\nވިއޯރާ ސިޓީ ފައިނަލަށް ދަތުރުކުރީ ސެމީ ފައިނަލްގެ ފުރަތަމަ މެޗްގައި ސޫރިޔާ ސްޕޯޓްސް އާއި ވާދަކޮށް 6-5 ގެ ނަތީޖާ އަކުން ކުރި ހޯދައިގެންނެވެ. ފޯރިގަދަ ކުޅުމެށް ފެނުނު މި މެޗްގެ މޭން އޮފް ދަ މެޗް ހޯދާފައިވަނީ މި މެޗްގެ މޮޅު ކުޅުމެއް ދެއްކި ވިއޯރާ ސިޓީގެ ޖާރޒީ ނަމްބަރު 11 ހުޒައިފަތު ރަޝީދެވެ.\nފައިނަލްގެ ދެވަނަ ޖާގަ ސްޓާރ ފޯސް އިން ކަށަވަރުކުރީ ކެޕިޓަލް ސިޓީއާއި ވާދަކޮށް މެޗްގެ ފުރިހަމަ ވަގުތު ހަމަވިއިރު ދެ ޓީމް 2-2 ގެ ނަޓީޖާއަކުން އެއްވަރުވެ، ޕެނަލްޓީ ޖަހައި 4-3 ގެ ނަތީޖާއަކުން ކުރި ހޯދައިގެންނެވެ. މި މެޗްގެ މޭން އޮފް ދަ މެޗް ހޯދާފައިވަނީ މެޗްގެ މޮޅު ކުޅުމެއް ދެއްކި ސްޓާ ފޯސްގެ ގޯލް ކީޕަ އަހްމަދު ޝަފާޒެވެ.\nމި މުބާރާތުގެ ފައިނަލް މެޗް ކުޅުމަށް ހަމަޖެހިފައިވަނީ9ޑިސެމްބަރ ވާ ހޯމަ ދުވަހުގެ ރޭ 8:15 ގައި ހއ.ބާރަށު ފުޓްސަލް ދަނޑުގައެވެ. އެލަޔަންސް ފުޓްސަލް ކަޕް 2019 ގެ ފައިނަލް މެޗް އެލަޔަންސް ސްޕޯޓްސް ކުލަބުގެ ފޭސްބުކް ޕޭޖްއިން ލައިވް ކުރުމަށް ވަނީ ހަމަޖެހިފައެވެ.\nމި މުބާރާތުގެ މަޤްސަދަކީ ބާރަށުގައި ފުޓްސަލް ކުރިއަރުވައި، ޒުވާނުންނަށް އިތުރު ފުރުސަތުތައް ހޯދައިދިނުން ކަމަށް އެލަޔަންސް ސްޕޯޓްސް ކުލަބުން ބުނެއެވެ. ޑިސެމްބަރ އެކަކުން ނުވަޔަކަށް ބާރަށު ފުޓްސެލްދަނޑުގައި ކުރިއަށްދާ މި މުބާރާތުގައި ޖުމްލަ 12 ޓީމަކުން ވާދަކުރެއެވެ.\nމި މުބާރާތުގެ މެއިން ސްޕޮންސަރއަކީ އެޓޯލް ޓްރާންސްފަރއެވެ. އަދި ކޯ ސްޕޮންސަރއަކީ މޯލްޑިވްސް ޕޯސްޓް ލިމިޓެޑް ކަމަށްވާއިރު، މި މުބާރާތުގެ މީޑިއާ ޕާޓްނަރ އަކީ ތިލަދުންނެވެ.


Landhoo inn dhaulathah negi5kudhin aailaa aa havaalukoffi\nލަންދޫގެ އާއިލާ ދިރިއުޅެމުން އައި ގެ-- ފޮޓޯ: ސޯޝަލް މީޑިއާ\n18 އޯގަސްޓު 20190ކޮމެންޓް\nލަންދޫ އިން ދައުލަތަށް ނެގި ފަސް ކުދިން އާއިލާއާ ހަވާލުކޮށްފި\nމިދިޔަ ޖޫން މަހު ދައުލަތުގެ ބެލުމުގެ ދަށަށް ނެގި ނ. ލަންދޫގެ އެއް އާއިލާއެއްގެ ފަސް ކުދިން އަލުން އަނބުރާ އާއިލާއާ ހަވާލުކޮށްފި އެވެ.\nއެ އާއިލާގެ ފަސް ކުދިން ދައުލަތަށް ނެގީ ޖޫން 12 ގައެވެ. އެ ކުދިން ދައުލަތަށް ނެގީ ދިރިއުޅޭ ގޭގެ ސާފުތާހިރުކަން ނެތުމުންނެވެ.\nޖެންޑާ މިނިސްޓްރީގެ ޑިރެކްޓަރު އިބްރާހިމް މުހައްމަދު މިއަދު ސީއެންއެމް އަށް ވިދާޅުވީ އެ އާއިލާގެ އެންމެ ހަގު ކުއްޖާ ހަވާލުކުރީ ޖޫން 23 ގައި ކަމަށެވެ. އަދި ބާކީ ހަތަރު ކުދިން އާއިލާއާ ހަވާލުކުރީ ޖުލައި5ގައި ކަމަށެވެ.\nޖެންޑާ މިނިސްޓްރީގެ ޓީމެއް އެރަށަށް ގޮސް މައިންބަފައިންގެ އަތުން ފަސް ކުދިން ނަގައި، ދައުލަތުގެ ބެލުމުގެ ދަށަށް އެކުދިން ގެންދިޔެއީ އެކުދިންނަށް ރައްކާތެރި މާހައުލެއް ކަށަވަރުކޮށްދިނުމަށް ކަމަށް ބުނެ އެވެ.\nއެގޭ ތެރޭގެ ފޮޓޯތައް ކަމަށް ބުނެ ސޯޝަލް މީޑިއާގައި އޭރު ދައުރުވި ފޮޓޯތަކުން ފެނުނީ ގޭތެރޭގައި އެއްވެސް ތަރުތީބެއް ނެތް ކަމެވެ. އެތަން މިތަނަށް އެއްޗެހި އުކާފައި ހުރިއިރު ލާން ގެންގުޅޭ ހެދުންތައް ވެސް އޮތީ ބިންމައްޗަށް އުކާފަ އެވެ.\nއެކަމަކު ދާދި ފަހުން އެގެ ވަރަށް ބޮޑަށް ރީތިކޮށް ސާފުކޮށްފައިވާ ފޮޓޯތަކެއް ވެސް ދައުރުވި އެވެ. އެގޮތުން ކޮޓަރިތަކުގައި އެނދު ބަހައްޓައި ގޭގެ ފާހާނާ ވެސް ރީއްޗަށް ހަދާފައި ހުރި މަންޒަރު ފެނުނެވެ.\nއެގެ އެހާ ބޮޑަށް ސާފުކޮށްފައި ވަނީ އެތަނަކީ ކުދިން އުޅެން އެކަށީގެންވާ ތަނަކަށް ހަދައިފިނަމަ ކުދިން އަނބުރާ ލިބޭނެ ކަމަށް ޖެންޑާއިން ބުނެފައި ވާތީ ކަމަށް ވެއެވެ.\nޖެންޑާ މިނިސްޓްރީ ކުޑަކުދިން\nސްޓްރޯކެއް ޖެހުމުން ބަލި އެނދުގައި އޮންނަތާ ތިން އަހަރު!\nކަލާފާނު ސްކޫލު ހުސްކޮށް ހާލުގައި ޖެހިފައި ތިބި މީހުން ވަގުތީ ހިޔާ ތަަކަށް\nއައްޑޫ ސިޓީގަ އުމުރުން ދުވަސްވީ މީހަކަށް ވަޅިން ހަމަލާދީ ފޭރިއްޖެ\nދިޔަވަމުން ދިޔަ ސަޕްލައި ދޯންޏެއް ކަނޑުއޮތް ގިރިއަށް ވައްދައިފި\nމިރޭ ވެސް މާލޭގަ އަލިފާނުގެ ހާދިސާއެއް ހިނގައިފި


Qatar in terrorism ah vaagiveri veytha? | Mihaaru\nޔަމަނާ ދެކޮޅަށް އެކުލަވާލާފައިވާ އަރަބީންގެ ލަޝްކަރުގައި ގަތަރުގެ އެއްގަމު ސިފައިންގެ ޔުނިޓެއް ބައިވެރިވަނީ. މިހާރު އެ ލަޝްކަރުން ގަތަރު ވަނީ ބޭރު ކޮށްފައި.\n21 ޖޫން 2017 - 08:22 21 comments\nގަތަރަކީ ކުވައިތު މިނިވަން ކުރުމަށް އެމެރިކާ އިން 1991 ގައި ފެށި ހަނގުރާމައިގެ މުހިންމު ބައިވެރިއެކެވެ. އަދި ސެޕްޓެމްބަރު 11، 2001ގައި އެމެރިކާގައި ދިން ޓެރަރިސްޓު ހަމަލާއާ ގުޅިގެން، އެމެރިކާ އިން ޓެރަރިޒަމާ ދެކޮޅަށް ފެށި ހަނގުރާމައިގައި ވެސް ގަތަރަކީ އެމެރިކާގެ މުހިންމު ބައިވެރިއެކެވެ. އަދި އިރާގުގައި އޮތް ސައްދާމް ހުސައިންގެ ވެރިކަން ވައްޓައިލުމަށް 2003 ވަނަ އަހަރު އެމެރިކާ އިން ފެށި ހަނގުރާމައިގައި ވެސް ގަތަރަކީ މުހިންމު ބައިވެރިއެކެވެ.\nއޭގެ އިތުރުން މެދުއިރުމަތީގެ އަރަބި ގައުމުތަކުން ޓެރަރިޒަމާ ދެކޮޅަށް ކުރާ ހަނގުރާމައިގައި ވެސް ގަތަރުގެ ދައުރު ވަރަށް ބޮޑެވެ. ސީރިޔާގެ ރައީސް ބައްޝާރުލް އަސަދުގެ ވެރިކަމާ ދެކޮޅަށް އެ ގައުމުގެ އިދިކޮޅު ފަރާތްތަކުން ކުރާ ހަނގުރާމަ އަށް މަދަދު ފޯރުވުމަށް އެކުލަވައިލި އަރަބި ގައުމުތަކުގެ ގުޅިފައިވާ ލަޝްކަރުގައި ގަތަރު ބައިވެރިވެ އެވެ. ވަކިވެގަތުމަށް މަސައްކަތް ކުރާ ޔަމަންގެ ހޫތީ ހަނގުރާމަވެރިންނާ ދެކޮޅަށް އަރަބި ގައުލުތަކުން އެކުލަވައިލި ލަޝްކަރުގައި ވެސް ގަތަރުގެ ދައުރު ބޮޑެވެ.\nޓެރަރިޒަމާ ދެކޮޅަށް ބައިނަލްއަގުވާމީ ފެންވަރުގައި ކުރަމުންދާ މިފަދަ ބޮޑެތި މަސައްކަތްތަކެއްގެ މުހިންމު ބައިވެރިއަކު ޓެރަރިޒަމަށް ވާގިވެރިވާނެ ކަމަށް ގަބޫލު ކުރެވޭނީ ކިހިނެއް ހެއްޔެވެ؟ އަރަބި-އިސްލާމީ ގައުމުތަކުން ޓެރަރިޒަމާ ދެކޮޅަށް ކުރަމުންދާ ހަނގުރާމައިގެ މުހިންމު ބައިވެރިއަކު ޓެރަރިޒަމަށް ވާގިވެރިވާނެ ކަމަށް ގަބޫލު ކުރެވޭނެ ހެއްޔެވެ؟\nސައޫދީ ރަސްގެފާނު ސަލްމާން ބިން އަބްދުލް އަޒީޒް (ކ) މިދިޔަ އަހަރު ޖިއްދާގައި ގަތަރުގެ އަމީރު ތަމީމްއާ ބައްދަލު ކުރައްވަނީ. ފޮޓޯ އަލްއަރަބިއްޔާ\nނަމަވެސް މާ ދުރު ނޫން މާޒީ އަށް ބަލާއިރު، ގަތަރުގެ ވެރިކަން ކުރާ އާލް ޘާނީ ޢާއިލާ އާއި އަލްޤާޢިދާއާ ޒަމާންވީ ގުޅުންތަކެއް އޮންނަ ކަމީ މުޅި ދުނިޔެ ދަންނަ ބޮޑު ސިއްރެކެވެ. އަލްގާއިދާގެ އެންމެ ބާރު ގަދަ ދުވަސްވަރު، އަދި އަލްގާއިދާއާ ދެކޮޅަށް އެމެރިކާ އިން އެންމެ ވަރުގަދަ އަށް ހަނގުރާމަ ކުރި ދުވަސްވަރު އެ ޖަމާއަތަށް ފައިސާގެ އެހީ ފޯރުކޮށްދީ އެ ޖަމާއަތުގެ އިސް ވެރިންނަށް ގަތަރުން ހިޔާވަހިކަން ފޯރުކޮށްދީފައިވެ އެވެ.\nއަލްޤާޢިދާ އަށް މާލީ އެހީ އާއި ގަތަރުގެ ހިމާޔަތާއި ހިޔާވަހިކަން ފޯރު ކޮށްދީފައިވަނީ، ގަތަރުގެ ވެރިކަން ކުރާ އާލް ޘާނީ އާއިލާގެ ނުފޫޒުންނެވެ. އޭގެތެރެއިން ވެސް އެންމެ ފާހަގަ ކޮށްލެވޭ އެކަކީ ކުރީގެ އައުގާފާ ބެހޭ ވަޒީރު އަދި ދާޚިލީ ވަޒީރުކަން ވެސް ކުރެއްވި އަބްދުﷲ ބިން ޚާލިދު އެވެ.\nމީނާގެ ދަނޑުތަކުގައި އަލްޤާޢިދާ ޖަމާއަތުގެ 100 އަށް ވުރެ ގިނަ ހަނގުރާމަވެރިން، ދަނޑުވެރިންގެ ގޮތުގައި ވަޒީފާ ދީގެން ގެންގުޅެފައިވެ އެވެ. އެ މީހުންނަށް އޭނާގެ އަމިއްލަ ފައިސާ އާއި ދާޚިލީ ވުޒާރާގެ ފައިސާ ހޭދަކޮށްފައިވާ ކަމަށް ލިޔެކިޔުންތަކުން ސާބިތުވެ އެވެ.\nއޭގެ އިތުރުން އަލްގާއިދާގެ ލީޑަރު އުސާމާ ބިން ލާދިން ގަތަރުގައި އުޅުނު ދުވަސްވަރު މި ޚާލިދާ އެކު އެތައް ބައްދަލުވުންތަކެއް ބާއްވާފައިވެ އެވެ. އެމެރިކާ އިން ހޯދަމުން ދިޔަ އުސާމާ ބިން ލާދިން ގަތަރަށް އެތެރެވީ ވެސް އަދި ގަތަރުގައި އުޅެމުން ދިޔައީ ވެސް ގަތަރު ސަރުކާރުގެ ފުރިހަމަ ހިމާޔަތް ލިބިގެންނެވެ.\nގަތަރުގެ ކުރީގެ ދާޚިލީ ވަޒީރު އަބްދުﷲ ބިން ޚާލިދުގެ ހިމާޔަތުގައި ގަތަރުގައި ގެންގުޅުނު ޓެރަރިސްޓުންގެ ތެރޭގައި އަލްގާއިދާގެ އިސް މީހެއް ކަމަށްވާ ޚާލިދު ޝައިޚް މުހައްމަދު ހިމެނެ އެވެ.\nސެޕްޓެމްބަރ 11، 2001 ގައި އެމެރިކާގެ ޓުވިން ޓަވަރުގެ އެއް ޓަވަރުގައި ރޯވެ އަނދަމުން ދާއިރު، ދެ ވަނަ ޓަވަރުގައި ޖެއްސުމަށް ދެ ވަނަ މަތިންދާބޯޓެއް އަންނަނީ.\nފެބްރުއަރީ 1993 ގައި އެމެރިކާގެ ވޯލްޑް ޓްރޭޑް ސެންޓަރުގައި ދިން ބޮމުގެ ހަމަލާ އާއި ސެޕްޓެމްބަރު 11ގައި ހަތަރު މަތިންދާބޯޓު ގޮއްވާލައިގެން އެމެރިކާ އަށް ދިން ހަމަލާގެ އެންމެ އިސް މޭސްތިރިއަކީ މި ޚާލިދެވެ. އޭގެ އިތުރުން 2002 ވަނަ އަހަރު އިންޑޮނީޝިޔާގެ ބާލީގައި ދިން ބޮމުގެ ހަމަލާގެ އަޑީގައި ވެސް ހުރީ މި ޚާލިދެވެ.\nއޭގެ އިތުރުން 2002 ވަނަ އަހަރު އިންޑޮނީޝިޔާ، އޮސްޓްރޭލިޔާ އަދި ޖަޕާންގައި ހުރި އެމެރިކާ އެމްބަސީތައް ގޮއްވާލަން ރޭވުމާއި ޕޯޕް ޖޯން ޕޯލް އަވަހާރަކޮށްލަން ރޭވުމާއި ޕާކިސްތާނުގެ އޭރުގެ ރައީސް ޕަރްވޭޒް މުޝައްރަފް އަވަހާރަކޮށްލަން ރޭވުމާއި ޕެނަމާ ކެނަލް ގޮއްވާލަން ރޭވުމާއި ލަންޑަންގެ ހީތުރޯ އެއާޕޯޓް ގޮއްވާލަން ރޭވުމުގެ އިތުރުން ލަންޑަންގެ ބިގް ބެން ގޮއްވާލަން ރޭވުމުގެ ތުހުމަތު މީނާގެ ބޮލުގައި ވަނީ އެޅިފަ އެވެ.\nމި ހުރިހާ ކަމެއްގެ އަޑީގައި ހުރީ ޚާލިދުކަމާއި އޭނާ އެ ވަގުތު ހުރީ ގަތަރުގައި ކަން އެނގިގެން އޭނާ ހައްޔަރު ކުރުމަށް އެމެރިކާގެ ސިއްރު ފުލުހުން ގަތަރަށް ދިޔަ އެވެ. އަދި ގަތަރު ސަރުކާރާ އެ މައުލޫމާތު ހިއްސާ ކުރިތާ ދެތިން ގަޑިއިރުގެ ތެރޭގައި އޭނާ ގަތަރުން ފުރައިގެން ދިޔައީ، ގަތަރު ސަރުކާރުން އޭނާ އަށް ހަދައިދީފައި އޮތް ޕާސްޕޯޓެއްގައި ކަން އޮތީ ފަޅާ އަރައިފަ އެވެ.\nގަތަރުގެ ޝާހީ އާއިލާގެ ތެރެއިން ޓެރަރިޒަމަށް ވާގިވެރިވާ ކަމަށް ފާހަގަ ކޮށްލެވޭ ދެ ވަނަ މީހަކީ އަބްދުލް ކަރީމް އާލް ޘާނީ އެވެ. މީނާގެ އަމިއްލަ ގޭގައި ހިމާޔަތް ދީގެން ގެންގުޅުނު އެންމެ ފާހަގަ ކޮށްލެވޭ އެކަކީ އިރާގުގައި އޮތް އަލްގާއިދާގެ ގޮފީގެ ވެރިޔާ އަބޫ މުސްއަބް އައްޒަރްގާވީ އެވެ. އައްޒަރްގާވީއަކީ ވެސް ގަތަރުގެ ވަޒަންވެރިކަން ދީފައިވާ މީހެކެވެ. އަދި ގަތަރުގެ ޕާސްޕޯޓް ދީ، އިރާގުގައި އަލްގާއިދާގެ ގޮފި ގާއިމުކުރުމަށް އެތައް މިލިއަން ޑޮލަރެއް ގަތަރު ސަރުކާރުން މީނާ އަށް ދީފައިވެ އެވެ.\nއަލްޖަޒީރާ ޓީވީ ޗެނަލްގެ ސްޓޫޑިއޯއެއް: އަރަބި ގައުމުތަކުގެ ސަރުކާރުތަކާ ދެކޮޅު ހަރަކާތްތަކަށް ވަރަށް ބޮޑަށް ތާއީދު ކުރާ ކަމަށް ސައޫދީ އާއި މިސްރުން ތުހުމަތު ކުރޭ.\nގަތަރުގެ ޝާހީ އާއިލާގެ އިތުރުން ގަތަރުގެ ތަފާތު ޖަމިއްޔާތައް މެދުވެރިކޮށް ވެސް ޓެރަރިސްޓް ޖަމާއަތްތަކަށް ތަފާތު އެހީތައް ފޯރުކޮށްދީފައިވެ އެވެ. އޭގެ ތެރޭގައި ގަތަރުގެ ޚައިރިއްޔާތު ޖަމިއްޔާ އާއި އެ ޖަމިއްޔާގެ ވެރިޔާ ފާހަގަ ކޮށްލެވެ އެވެ. އެ ޖަމިއްޔާގެ ރައީސަކީ އަލްގާއިދާގެ މެންބަރެއްގެ ގޮތުގައި ރަޖިސްޓްރީ ވެފައިވާ މީހެއް ކަން ވެސް ފާހަގަ ކޮށްލެވެ އެވެ.\nސެޕްޓެމްބަރ 11ގެ ހަމަލާގައި ބައިވެރިވި އިބްރާހީމް އަހްމަދު ހިކްމަތު ޝާކިރަކީ ގަތަރުގެ އައުގާފާ ބެހޭ ވުޒާރާގައި މަސައްކަތް ކުރި އިރާގު ރައްޔިތެކެވެ. ގަތަރު ސަރުކާރުން އޭނާ ހައްޔަރުކޮށް ތަހުގީގު ހިންގަމުން ދަނިކޮށް، އެމެރިކާ އިން އޭނާ ބޭނުންވެގެން އެންގުމުން ގަތަރު ސަރުކާރުން ވަނީ އޭނާ އިރާގަށް ފޮނުވާލާފައިފަ އެވެ.\nޓެރަރިޒަމަށް ވާގިވެރިވުމުގެ ތުހުމަތު ގަތަރުގެ ޝާހީ އާއިލާގައި އެޅުވޭ އެހެން ސަބަބުތަކެއް ވެސް އެބަހުއްޓެވެ. އެއީ މެދުއިރުމަތީގެ ގައުމުތަކުގެ އިދިކޮޅު ހަރަކާތްތަކަށް ގަތަރުން ކުރާ ތާއީދާއި އެކަމަށް ކުރާ ހޭދަ އެވެ. އަދި މީޑިއާގެ ވަސީލަތްތައް އުފައްދައިގެން އަރަބީންގެ އިދިކޮޅު ހަރަކާތްތައް ފަތުރައި ފުޅާ ކުރުމަށް ކުރާ މަސައްކަތެވެ.\nޓެރަރިސްޓެއް ކަމަށް މިސްރުން ކަނޑައަޅާފައިވާ ޑރ. ޔޫސުފުލް ޤަރްޟާވީ. މީނާ ދިރިއުޅެމުން ދަނީ ގަތަރު ސަރުކާރުގެ ހިމާޔަތުގައި ގަތަރުގައި.\nދީނީ އިލްމުވެރިޔާ ޑރ. ޔޫސުފުލް ޤަރްޟާވީ އަށް ގަތަރުން ހިޔާވަހިކަން ދީގެން ގެންގުޅުމަކީ ވެސް އަރަބި ގައުމުތައް ގަތަރު ދެކެ ރުޅިއަންނަ އެއް ސަބަބެވެ. ވަކިން ޚާއްސަ ކޮށް މިސްރު ސަރުކާރު ގަތަރާ މެދު ހިތް ނުބައިވާ މައިގަނޑު ސަބަބެވެ.\nމިސްރުގައި ހަރަކާތްތެރިވާ ހަރުކަށި އިސްލާމީ ޖަމާއަތްތަކަށް ޑރ. ޤަރްޟާފީ ފާޅުގައި ތާއީދު ކުރެއްވުމަކީ މިސްރު ސަރުކާރު އަބަދު ވެސް ރުޅި އަންނަ ކަމެކެވެ. މިސްރުގައި އެންމެ ގިނަ ޓެރަރިސްޓް ހަމަލާތައް ދީފައިވަނީ، އިދިކޮޅު އިޚްވާނުލް މުސްލިމީން ޖަމާއަތެވެ. އަދި ޑރ. ޤަރްޟާވީ އަކީ އެ ޖަމާއަތުގެ އިސް މެމްބަރެކެވެ.\nވީއިރު އެފަދަ ބޭފުޅަކަށް ގަތަރުން ހިމާޔަތް ދީގެން ގެންގުޅުމަކީ މިސްރާއި ގަތަރާ ދެމެދު އަބަދު ވެސް މައްސަލަ ޖެހޭ ކަމެކެވެ. ޑރ. ޤަރްޟާވީ އަކީ މިސްރުން އެކަށައަޅާފައިވާ ޓެރަރިސްޓުންގެ ލިސްޓުގައި ހިމެނޭ ބޭފުޅެކެވެ. އެހެންކަމުން އޭނާ މިސްރު ސަރުކާރާ ހަވާލު ކުރުމަށް ގަތަރުގައި ކިތަންމެ ފަހަރަކު އެދިއްޖެ ވެސްމެ އެވެ. ނަމަވެސް ގަތަރުން ދަނީ އެ ކަމަށް ދެކޮޅު ހަދަމުންނެވެ.\nއެމެރިކާ އިން ނެރުނު ޓެރަރިސްޓުންގެ ލިސްޓުގައި ވެސް ޑރ. ޤަރްޟާވީގެ ނަން ހިމަނަން އެމެރިކާގެ އެފްބީއައި އިން ބޭނުންވި އެވެ. ނަމަވެސް ގަތަރުގެ ޝާހީ އާއިލާގެ ނުފޫޒާ އެކު އެ ލިސްޓުގައި ޑރ. ޤަރްޟާވީގެ ނަން އެމެރިކާ އިން މިހާތަނަށް ވެސް ނުހިމަނަ އެވެ. އެކަން ޑރ. ޤަރްޟާވީ ވަނީ ކިތަންމެ އިންޓަވިއުއެއްގައި ފާހަގަ ކުރައްވައިފަ އެވެ.\nމިސްރުގެ ކުރީގެ ރައީސް ޖަމާލް އަބްދުއްނާސިރު އަވަހާރަކޮށްލުމަށް މަސައްކަތް ކުރި އިޚްވާނުލް މުސްލިމީން ޖަމާއަތް އުފެއްދުމުގައި ބައިވެރިވުމުގެ ކުށުގައި، ނާސިރުގެ ވެރިކަމުގައި ޤަރްޟާވީ ޖަލަށް ވެސް ލި އެވެ. އަދި ޖާމިއަތުލް އަޒްހަރުގައި ކިޔަވަން އުޅުނު ދުވަސްވަރު ވެސް މިސްރުގެ ވެރިކަން ބަދަލުކޮށްލުމަށް އިޚްވާނުންނާ ގުޅިގެން ޑރ. ޤަރްޟާވީ މަސައްކަތް ކުރެއްވި ކަން ފަޅާއަރާފައިވެ އެވެ.\nމިސްރުގެ ކުރީގެ ރައީސް ހުސްނީ މުބާރަކްގެ ވެރިކަމާ ދެކޮޅަށް އާންމު ރައްޔިތުން ކުރި މުޒާހަރާތަކުގެ ތެރެއިން.\nއަރަބި ގައުމުތަކުގެ ސަރުކާރުތަކާ ދެކޮޅަށް ޤަރްޟާވީގެ ހިންގެވި ފިކުރީ ހަނގުރާމަ އެންމެ ބޮޑަށް ފުޅާވެގެން ދިޔައީ 1995 ވަނަ އަހަރުގެ ތެރޭގައި ގަތަރުގެ ޝާހީ އާއިލާއާ ގާތް ގުޅުމެއް އުފެދުމާ ގުޅިގެންނެވެ. އަލްޤާޢިދާ ޖަމާއަތާއި އެ ޖަމާއަތުގެ ގޮފިތަކަކީ ޝަރުއީ ގޮތުން ހުއްދަ ޖަމާއަތްތަކެއް ކަމަށް ބުނެ ނެރުއްވި ފަތުވާތަކުގެ ސަބަބުން، ގަތަރު ސަރުކާރުން އެފަދަ ޓެރަރިސްޓު ޖަމާއަތްތަކަށް އެހީތެރިކަމާއި ހިޔާވަހިކަން ދޭން ފެށި އެވެ.\nގަތަރުގެ އޭރުގެ އަމީރް ޚަލީފާ އާލް ޘާނީގެ ވެރިކަމާ ދެކޮޅަށް އޭނާގެ ދަރިކަލުން ޙަމަދް، 1995 ވަނަ އަހަރު ގެންނެވި އިންގިލާބަކީ ޝަރުއީ ގޮތުން ހުއްދަ އިންގިލާބެއް ކަމަށް ޤަރްޟާވީ ފަތުވާ ނެރުއްވި ހިސާބުން ޤަރްޟާވީ އަކީ ގަތަރުގެ ޝާހީ އާއިލާގެ ޚާއްސަ މެހުމާނެއް ކަމުގައި ވެގެން ދިޔަ އެވެ.\nގަތަރުގެ ޝާހީ އާއިލާ އިން 1996 ވަނަ އަހަރު އަލްޖަޒީރާ ޓީވީ ޗެނަލް އުފައްދައި، އޭރުގެ އަމީރު ޙަމަދް ބިން ޚަލީފާގެ ޕްރޮޕެގެންޑާ ފެތުރުމަށް އެ ޗެނަލް މެދުވެރިކޮށް ގަރްޟާވީގެ ޕްރޮގްރާމްތަކެއް ފޮނުވަން ފެށި އެވެ. އަދި އަލްގާއިދާ ޖަމާއަތުގެ ހަރަކާތްތަކަށް ތާއީދުކޮށް ޤަރްޟާވީ ދައްކަވާފައިވާ ވާހަކަތައް އަލްޖަޒީރާ ޗެނަލުން ފޮނުވަން ފެށި އެވެ.\nޑިސެމްބަރު 2010 ގައި ތޫނިސް އިން ފަށައިގެން، މިސްރާއި ލީބިޔާ، ޔަމަން، ސީރިޔާ އަދި އިރާގަށް ފެތުރިގެން ދިޔަ "އަރަބި ރަބީއު"ގެ އިންގިލާބުތަކަށް އެންމެ ބޮޑަށް ތާއީދު ކޮށް، އާންމު ރައްޔިތުން މަގުތަކަށް ނުކުމެ އެ ގައުމުތަކުގެ ސަރުކާރުތަކާ ދެކޮޅަށް މަސައްކަތް ކުރުމަށް އެންމެ ފާޅުގައި ގޮވައިލެއްވި ދީނީ އިލްމުވެރިއަކީ ވެސް ޑރ. ޤަރްޟާވީ އެވެ.\nހަމަ އެފަދައިން އަރަބި ގައުމުތަކުގައި އުފެދުނު އިންގިލާބީ ހަރަކާތްތަކުގެ މަންޒަރާއި އަޑު އެންމެ ތާޒާކަމާ އެކު އަރަބި ދުނިޔޭގައި ފަތުރައި އެ ހަރަކާތްތަކުގައި އާންމުންގެ ބައިވެރިވުން އިތުރު ކުރުމަށް އެންމެ ބޮޑަށް ޕްރޮޕެގެންޑާ ފެތުރި މީޑިއާގެ ވަސީލަތަކީ ގަތަރުގެ ޝާހީ އާއިލާ އިން ހިންގާ އަލް ޖަޒީރާ ޓީވީ ޗެނަލެވެ.\nއިތުރު ލިޔުންތައް ސައޫދީ އަރަބިއްޔާ އީރާން ޓެރަރިޒަމް މިސްރު ގަތަރު ކުވެއިތު އިރާގު އަފްޣާން ހަނގުރާމަ\nސައޫދީ އާއި ގަތަރު: އެކުވެރި ދެ ހަތުރުން\nއީރާނާއި ސައުދީ ސުލްހަ ކުރެވޭތޯ ބަލަނީ


އަތޮޅު ފިހާރަތަކުގެ ފައިސާ ކައުންސިލްތަކަށް ދޭން ފަށައިފި އަތޮޅު ފިހާރަތަކުގެ ފައިސާ ކައުންސިލްތަކަށް ދޭން ފަށައިފި\nއަތޮޅު ފިހާރަތަކުގެ ފައިސާ ކައުންސިލްތަކަށް ދޭން ފަށައިފި\nމާލޭގެ އުތުރު ފަރާތުގައި ހުންނަ އަތޮޅު ފިހާރަތައް ހުންނަ ސަރަޙައްދު: ހަތަރު އަހަރުފަހުން އަތޮޅު ފިހާރަތަކުގެ ފައިސާ ކައުންސިލްތަކަށް ދިނުމަށް ފިނޭންސުން ނިންމާ، އެ ފައިސާތައް ދޫކުރަން ވަނީ ފަށާފައި -- ފޮޓޯ / ވީނިއުސް\nމާލޭގައި ހިންގަމުންދާ އަތޮޅު ފިހާރަތަކުން އަތޮޅު ކައުންސިލްތަކަށް ލިބެން ޖެހޭ ފައިސާ ހަވާލުނުކުރާތާ ހަތަރު އަހަރުވުމަށްފަހު އެ ފައިސާ ކައުންސިލްތަކަށް ޖަމާކޮށްދޭން ފިނޭންސް މިނިސްޓްރީން ފަށައިފި އެވެ.\nފިނޭންސް މިނިސްޓްރީން މިއަދު ވިދާޅުވީ މި ހަފްތާގެ ތެރޭގައި 12 ކައުންސިލަކަށް ޖުމްލަ، ބާރަ މިލިއަން ފަސްލައްކަ ތިރީސް އަށްހާސް ދުއިސައްތަ ފަސްދޮޅަސް ދެރުފިޔާ ފަސްދޮޅަސް ދެލާރި ޖަމާކޮށްދީފައިވާ ކަމަށެވެ. ފިނޭންސުން ވިދާޅުވީ ފައިސާ ޖަމާނުކުރެވިވާ ހަތަރު ކައުންސިލަށް ފައިސާ ޖަމާކޮށްދިނުމުގެ މަސައްކަތް އެ މިނިސްޓްރީން މިހާރު ކުރަމުން ގެންދާ ކަމަށެވެ.\nއަތޮޅު ކައުންސިލްތަކަށް ފައިސާ ޖަމާކޮށްދިނުމާ ގުޅޭ ގޮތުން ފިނޭންސް މިނިސްޓަރ އިބްރާހީމް އަމީރު ވިދާޅުވީ އަތޮޅު ކައުންސިލްތަކަށް ފައިސާ ލިބޭނެ ގޮތްތައް ވަރަށް މަދުކަމަށާއި އަތޮޅު ފިހާރަތަކަކީ އޭގެ ތެރެއިން މުހިއްމު ވަސީލަތެއް ކަމަށެވެ.\nފިނޭންސް މިނިސްޓަރ އިބްރާހީމް އަމީރު: ފޮޓޯ- ޕީއެސްއެމް ނިއުސް\n"މިސަރުކާރުގެ ވައުދެއް ކައުންސިލްތައް ބާރުވެރި ކުރުވުމަކީ. އެގޮތުން ބާރުވެރި ކުރުވުމަށް އެންމެ މުހިއްމު އެއް ވަސީލަތަކީ މާލީގޮތުން ފުދުންތެރިބަޔަކަށް ވުން. އެގޮތުން ބަލާއިރު އަތޮޅު ފިހާރަތަކުގެ ފައިސާ ނުލިބި އޮތުމަކީ ކައުންސިލްތަކުގެ ކަންބޮޑުވުމެއް. އެގޮތުން ނުލިބި ހުރި ހިސާބުން ފައިސާ ދޭން މި ފެށީ" މިނިސްޓަރ ވިދާޅުވިއެވެ.\nމިނިސްޓަރ އަމީރު ވިދާޅުވީ އެހެން އަހަރުތަކުގެ ފައިސާވެސް ކައުންސިލްތަކަށް ވީހާވެސް އަވަހަކަށް ދިނުމަށް މަސައްކަތް ކުރެވެމުންދާ ކަމަށެވެ. އަތޮޅު ފިހާރަތަކަކީ އަތޮޅުތަކުގެ ބައިވެރިވުމާއެކު މާލޭގެ އުތުރު ފަރާތުގައި ޤާއިމުކޮށްފައިވާ ފިހާރަތަކެކެވެ.\nއެކި ފިހާރަތައް އެކި އަގުގައި ކުއްޔަށްދީފައިވާއިރު ކޮންމެ އަތޮޅު ކައުންސިލަކަށްވެސް ލިބެނީ އެފިހާރައެއް ކުއްޔަށްދީފައިވާ އަގުގެ 50 އިންސައްތަ އެވެ. އެހެން ނަމަވެސް އަތޮޅު ފިހާރަތަކުގެ ފައިސާ ކައުންސިލްތަކަށް އެންމެ ފަހުން ދީފައިވަނީ 2014 ވަނަ އަހަރު އެވެ. އެހެންކަމުން މި ހަފްތާގައި ޖަމާކޮށްދޭން ފަށާފައިވަނީ 2015 ވަނަ އަހަރުގެ ފައިސާ އެވެ.\nތިމާވެށިގެ ދުވަހު މިފަހަރު މި މަސައްކަތް ކޮށްލަމާ


ލޯބި ވީމޭ ސިއްރު ސިއްރުން (14) – Esfiya\nލޯބި July 19, 2018\nލޯބި ވީމޭ ސިއްރު ސިއްރުން (14)\nފާއިތުވިީީ މަދު މިނެޓްކޮޅެކެވެ. ރީޝާއާއި އާދިލް އެގޮތުގައި ތިއްބައި ކޮޓަރީީގެ ދޮރުމައްޗަށް މީހަކު އެރިހެން ހީވެގެން އެ ދިމާއަށް އާދިލް މޫނު އަނބުރައިލިއެވެ. ކުޑައިރުކޮޅަކު ދޮރާއި ދިމާއަށް ބަލަން ހުރެފައި މަޑުމަޑުން ރީޝާގެ ކޮނޑުގައި ހިފާލުމަށްފަހު އޭނާއާއި ދުރުކޮށްލިއެވެ. އޮހެމުން އައި ކަރުނައާއިއެކު ދޮރާއި ދިމާއަށް ބަލަހައްޓައިގެން ހުރި އާދިލްގެ މޫނަށް ރީޝާ ބަލާލިއެވެ. އެއަށްފަހު ހައިރާންވެފައި ދޮރާއި ދިމާއަށް ރީޝާ ވެސް ނަޒަރު ހިންގާލިއެވެ. އެވަގުތު ރީޝާގެ ހިތަށް ހީވީ ޒަލްޒަލާއެއް އައިހެނެވެ. މޭފަޅާފައި ހިތް ބޭރަށް ނިކުތް ކަހަލަ އިހްސާސް އެއް އެވަގުތު ރީޝާއަށް ކުރެވުނެވެ. ޖެހިޖެހިފައި އޭނާގެ ހިތް ތެޅެންފެށީ އޮބިނޯންނަ ވަރަށެވެ.\nދޮރުމަތީގައި ރުޅިވެރިކަމާއިއެކު ރީޝާމެންނަން ބަލަން ހުރި ދާނިޝްގެ ގޮށްޖަހާލައިފައިވާ ބުމަޔާއި މުށްކެވި ފައިވާ އަތްތިލަ ފެނި ދާނިޝްގެ ފަރާތުން ވަރުގަދަ ހަމަލާއެއް އަންނާނެ ކަމާއިމެދު ރީޝާގެ ހިތުގައި ޝައްކެއް ނެތެވެ. މީގެ ދެ ހަފްްތާ ކުރިން ދާނިޝް ބުނި ޖުމްލަ ރީޝާގެ ހަނދާނަކުން ނުދެއެވެ. “ހުރި ނުލަފާކަން ބަލާބަލަ…އަހަރެންް ބުނީމެއްނު ދެން މިގެއަށް ކަލޭގެ ހިޔަނި އެޅުނަސް ދުވަސް ދުއްވާލާނަމޭ…” އައިސްފައި ހުރި ރުޅިމަތީގައި ކޮޓަރި ތެރެއަށް ދެތިން ފިޔަވަޅެއް އަޅާލުމަށްފަހު އާދިލްގެ މޫނުމަތީގައި އެތިފަހަރެއް ދާނިޝް އަޅުވާލިއެވެ. ވީތަދުން އާދިލްއަށް މޫނުގައި އަތްއަޅާލެެވުނެވެ. “ދެން މިގެއަށް ކަލޭ ވަދެފިނަމަ މިގެއިން ނުކުންނާނީ ކަލޭގެ ފުރާނަ ނެތް މަސްގަނޑު…ހަނދާންް ކުރާތި…!” އާދިލްގެ ގަމީހުގެ ގިރުވާނުގައި ހިފައި ބާރުކޮށްލަމުން ދާނިޝް މިހެން ބުނެ ކޮޓަރިން ބޭރަށް އާދިލް ހޫރުވައި ލިއެވެ. އެވަގުތު މުށިތައް މައްޗަށް ވެއްޓި ވީތަދުން އާދިލްއަށް ލޯ މަރައިލެވުނެެވެ. ދާނިޝްގެ އެއަމަލަށް ބަދަލު ހިފުމުގެ ޚިޔާލެއް ނެތި މުށިތައް މަތީގައި އަތްވިއްދާލުމަށްފަހު ކޮޅަށްތެދުވެ އެގެއިން ނިކުންނަން އާދިލް ހިނގައިގަތީީ ލަދުވެތި ކަމާއި މޮޅިވެތި އިޙްސާސެއް ކުރެވުނުު ހާލުގައެވެ.\nދާނިޝްގެ ދެވަނަ ހަމަލާ އައީ ރީޝާއަށެވެ. “ކަލޭ ތީ ހާދަ ލަދުހަޔާތްކުޑަ އަންހެނެކޭ…ލަދެއް ގަންނާނެ ގޮތެއް ވެސް ނޭނގޭޭ…ކަލޭ ހީކުރީީ ހިތުހުރިގޮތަަކަށް މިގޭތެރޭގަަ ތި ކުޅިގަނޑު ކުޅެވޭނެ ކަމަށްތަ…؟ނުވާނެ ތިކަމެއް…މީ ކަލޭމެންގެ އެންމެ ފަހު ދުވަސް…” ބަލާކަށް ނުހުރެ އެއްވެސް ރަޙުމެއް ނެތް ގޮތަކަށް ރީޝާގެ އިސްތަށިގަނޑުގައި ހިފައި ބާރުކޮށްލަަމުން ހިތަށްއައިހާ އެއްޗެއް ރީޝާއާއި ދިމާއަށް ދާނިޝް ކިޔާލިއެވެ. ރީޝާގެ ބޮލުގައި އަޅަމުންދިއަ ވޭނާއި ހިތަށް ކުރަމުންދިއަ އަސަރާއިއެކު ލޮލުން ފައިބަމުންދިއަ ލޭކަރުނައިން ދާނިޝްގެ ހިތަށް ކުރި އަސަރެއް ނެތެވެ. އެއްވެސް ހަމްދަރުދީީއެއް ކުލުނެއް އެ ހިތުގައި ރީޝާއަށްޓަކައި ނުވާފަދައެވެ. “ދެން އިތުރަށް މިގޭތެރެެ މުޑުދާރު ކުރާކަށް ކަލޭމެންނަކަށް ފުރުސަތެއް ނުދޭނަން…” ދާނިޝް އޭނާގެ ފަހު ޖުމްލަ ނިންމާލުމަށްފަހު އެނދާއި ދިމާއަށް ރީޝާ ހޫރުވައިލިއެވެ. އެނދުގެ އަރިމަތީީގައި ރީޝާގެ ނިއްކުރި ޖެހުމާއިއެކު ހޭނެތިގެން މުށިތައް މައްޗަށް ރީޝާ ވެއްޓުނީ ދާނިޝް ބަލަން ހުއްޓައެވެ. އެެހިނދު ދާނިޝްގެ ހިތް ގުޑައިގަތެވެ. ހިތަށް ބިރުވެރިކަން ވަނީ ކީއްވެ ކަމެއް ޚުދު އޭނައަށް ވެސް ނޭގެއެވެ. ގަދަ ރުޅިއާއިއެކު ކެކިކެކި ހުރި ދާނިޝްގެ ލޭގެ ހޫނުކަން ތެތްކަމަށް ބަދަލުވެގެން ދިއެވެ. ގަބުވެފައި އިރުކޮޅަކު މެރިފައިވާ ރީޝާގެ ދެލޮލަށް ބަލަންހުރެފައިި ރީޝާއާއި ދިމާއަށް ދާނިޝް ހިނގައިގަތެވެ. ހިތުގައި އެތައް ސުވާލެއް ވީީއިރު ނިތުގައި އެތައް ދާތަކެއްވިއެވެ. މުޅި މީހާ ހާސްވާގޮތްވެެ ހަށިގަނޑުގައި ތުރުތުރު އަޅާގޮތް ވިއެވެ.\n“ރީޝާ…!” ވެއްޓިފައިއޮތް ރީޝާގެ ބޯ ހިއްލާލަމުން މަޑުމަޑުން ރީޝާއަށް ދާނިޝް ގޮވާލިއެވެ. މެރިފައިވާ ރީޝާގެ ލޯ ހުޅުވައިލައިތޯއެވެ. އެއިރު ރީޝާގެ ނިއްކުރި ފަޅައިގެންގޮސް ހޯސްލާފައި ލޭ އޮހޮރެމުންދިއެވެ. ރީޝާގެ މޫނުގައި ހިފާލި ވަގުތު ދާނިޝްގެ އަތްްވެސް ލެއިން ތެމުނެވެ. ބޭއިޚުތިޔާރުގައިި ރީޝާއަށް ދެވަނަފަހަރަށް ދާނިޝް ގޮވާލިއެވެ. އެ އަޑުގައި ރިހުން އެކުލެވިފައިވީ އިންތިހާއަށެވެ. ރުޅިވެރިކަމާއި ނުރުހުމުގެ ބަދަލުގައި މިހާރު ދާނިޝްގެ ލޮލުގައި ވަނީ ކަރުނައެވެ. ނަފުރަތުގެ ބަދަލުގައި މިހާރު އެ ހިތުގައި ވަނީ އިޙްސާންތެރިކަމެވެ. “ރީޝާ..! ރީޝާ..!” ދާނިޝްގެ އަޑު ބާރުވެގެންދިއެވެ. ގިސްލުން ރުއިމަށް ބަދަލުވެގެންދިއެވެ. އެއަޑު ކަންފަތުގައި ޖެހުމާއިއެކު ނިދިފައިއޮތް ވަސީމާއަށް ހޭލެވިގެން އެ ކޮޓަރިއަށް ދުވެފައި އައިސް ވަނެވެ. “މާތްކަލާކޯ…ކިހިނެއްވެފަ މިއޮތީ ރީޝާއަށް…؟ މީ ކިހިނެއްވިި ކަމެއް..؟” ވަސީމާގެ ލޮލުގައި ރީޝާ އަޅައިގަތުުމާއިއެކު އޭނާގެ ލޮލުން ކަރުނަ ހިލުނެވެ. ރީޝާއޮތްހާލު ފެނިފައި ވަސީމާގެ ސިކުނޑި ސުވާލުތަކުން ފުރުުނެވެ. އެ ސުވާލުތައްް އެއްފަހަރާ ދާނިޝްއާއި ކޮށްލިއެވެ. ނަމަވެސް ދާނިޝްގެ ދުލަކު ޖަވާބެއް ނެތެވެ. އޭނާގެ އަނގައިން ބަސް ހުސްވެފައި ވާކަހަލައެވެ.\nވަސީމާގެ އެދުމާއިއެކު ދާނިޝް ރީޝާ ހޮސްޕިޓަލަށް ގެނައެވެ. އޭރުވެސް ރީޝާ އޮތީ ހޭނެތިފައެވެ. ރީޝާއަށް ހޭވެރިކަންވީ ހޮސްޕިޓަލަށް ގެނައިތާ ބައިގަޑީރު ފަހުންނެވެ. ލޯ ހުޅުވާލެވުމާއި އެކު ފުރަތަމަ ވެސް ރީޝާއަށް އަތްޖައްސާލެވުނީ އޭނާގެ ނިއްކުރީީގައެވެ. އެއިރު އޭނާގެ ނިއްކުރިިއަށް ލިބުނު ޒަޚަމްް, ހުދު ބެންޑޭޖް ގަނޑަކުން ފޮރުވާލަައިފައި ވެއެވެ. މަޑުމަޑުން ބޯ ހިއްްލާލަމުން އެނދުން ތެދުވަން އުޅުނު ވަގުތު ރީޝާއޮތް އެނދާއި ދާދިކައިރީގައި ހުރި ގޮނޑިއެއްގައި އިށީނދެލައިގެންް އިން ދާނިޝް ގޮނޑިން ތެދުވެ ރީޝާއަށް އެހީތެރިވާާން އުޅުނެވެ. ނަމަވެސް.. ދާނިޝްގެ އެހީއެއް ބޭނުން ނުވާކަމަށް އަތުގެ އިޝާރާތުުން ރީޝާ ބުނެލިއެވެ. ރީޝާ ބަލައިގަތީީ އެވަގުތު އެ ރޫމްގައި ހުރި ނަރުހެއްގެ އެހީތެރިކަމެވެ.\nއެކަނިމާއެކަނި ހުރެ އާދިލް ގިސްލަމުން ގެންދިއެވެ. އެއްތަދު ނުފިލަނީސް އަނެއްތަދު އިޙްސާސް ކުރަން ޖެހުނީ ވޭނާއި އެކުގައެވެ. ދާނިޝްގެ އަމަލުން އާދިލްގެ މޭގައި އަޅަމުން ދިއަ ރިހުން އިތުރުވިއެވެ. ޙަޤީޤަތް ދާނިޝްއަށް އޮޅިފައިވާތީ އާދިލްގެ ހިތްް ނުތަނަވަސްވެފައި ހުއްޓެވެ. ދާނިޝްއަށް ހުރިހާ ޙަޤީޤަތެެއް ބުނެދޭން އޭނާ ބޭނުންވިިއެވެ. ނަމަވެސް އެ ޙަޤީޤަތް ދާނިޝްްއަށް ހާމަ ނުކުރުމަށް ރީޝާ އެދިފައިވާތީ އެކަން ކުރަން އާދިލް ފަސްޖެހުނެވެ.\nގާތްގަނޑަކަށް ދެތިން ގަޑިއިރު ތެރޭ ރީޝާ ގެއަށް ދޫކޮށްލެވުނެވެ. ރީޝާމެންގެ އިންތިޒާރުގައި ސޯފާގައި އިށީނދެލައިގެންް ވަސީމާ އިނެވެ. އެހެން އިންއިރު ރީޝާއަށް ދެރަގޮތެއް މެދުވެރި ނުކުރެއްވުމަށް އެދި ﷲގެ ހަޟްރަތުގައި ދުޢާ ކޮށްލަކޮށްލަައި އިނެވެ. ރީޝާ ފެނުމާއިއެކު ވަސީމާގެ ލޯ ތެމުނެވެ. ސޯފާއިން ތެދުވެގެން ގޮސް ރީޝާއާއި ވަސީމާ އޮޅުލައިގަތެވެ. ވަސީމާއަށް ހަނާގެ މަރުގެ ހިތްދަތި ކަމުގައި އުޅެން ޖެހުނުގޮތް އޭނާގެ ހިތަކުން ނުފިލައެވެ. ހަމައެހެންމެ ހަނާފަދައިން ރީޝާވެސް ވަސީމާއަށް އޯގާތެރި ވެފައިި އަދަބު އިޙްތިރާމް އަދާކުރެެއެވެ. ރީޝާގެ ހިތްހެޔޮކަމާއި އެހީތެރިކަން ވަސީމާގެ ހަނދާނުގައި ހަރުލައި ހުރިއިރު ބަލިވެގެން ތަންމަތީީގައި ވަސީމާ އޮންނަން ޖެހޭ ދުވަސް ތަކުގައި ރީޝާގެ ފަރާތުުން ލިބޭޭ އަޅާލުމާއި އެހީތެރިކަން އޭނާގެ ހަނދާނަކުން ނުދެއެވެ. އެހެންކަމުން ހަނާދެކެ އުފަންދަރިއަކު ފަދައިން ލޯބިވީގޮތަށް ރީޝާދެކެވެސް ވަސީމާ އުފަންދަރިއަކު ފަދައިން ލޯބިވެއެވެ.\n“އެކަމަކު…ރީޝާއަށް ތިވަރުގެ އަނިޔާއެއް ލިބުނީ ކިހިނެއް…؟” ހިތުހައި އުފެދުުނު ސުވާލެއް ވަސީމާ ރީޝާއާއި ކޮށްލިއެވެ. ރީޝާއަށް އެ އަނިޔާ ލިބުނީ ކިހިނެއްކަން އެނގެން ވަސީމާ ބޭނުންވިއެވެ. އެހެނަސް..ވަސީމާގެ އެ ސުވާލަށް ދޭނެ ޖަވާބެއް ރީޝާއަކަށް ނުވިސްނުނެވެ. ހަޤީގަތް ހާމަކުރަަން އޭނާ ޖެހިލުންވިއެވެ. ވަސީމާގެ ހުރި ހަމައެކަނި ދަރިފުޅު ދާނިޝްއަކީ އަނިޔާވެރިއެކޭ ބުނާނެ ހިތްވަރެއް އޭނާއަކަށް ނުލިބުނެވެ. ރީޝާގެ އެއްފަރާތުުގައި ހުރި ދާނިޝްއަށް ކަތި ނަޒަރުކުން ބަލާލުުމަށްފަހު ކޮޓަރިއަށް ވަންނަން ރީޝާ ހިނގައިގަތެެވެ. އެއާއިއެކު ވަސީމާގެ ހިތުގައި އުފެދުނު ސުވާލުތައް ގިނަވިއެވެ. ޝައްކުގެ ނަޒަރަކުން ދާނިޝްއާާއި ދިމާއަށް ވަސީމާ ބަލާލިއެވެ. “ރީޝާއަށް އެ އަނިޔާ ލިބުމުގެ ސަބަބަަކީ ދަރިފުޅުތަ…؟” ދާނިޝްއަށް ބަލަން ހުރެފައި ވަސީމާ އަހާލިއެވެ. ވަސީމާގެ އެ ސުވާލުން ދާނިޝްއަށް ސިހުމެއް ލިބުނެވެ. އެ ސުވާލަށް ދާނިޝްއަކަށް ވެސް ޖަވާބެއް ނުދެވުނެވެ. ދާނިޝްއަށް ކުރެވުނުހާވެސް ކަމަކީ އިސްޖަހާލުމެެވެ. ދާނިޝްގެ އެ ހަރަކާތްް ވަސީމާއަށް ފުދުނެވެ. ވަސީމާގެ ސުވާލަށް ޖަވާބު ލިބުނު ކަހަލައެވެ. ހުރިހާ ކަމެއް އެއްވެސް ފަރުދާއަކާއި ނުލައި ވަސީމާއަށް އެނގިގެންދިއަ ފަދައެވެ.\n“މަންމަ ދަރިފުޅަށް އެކަހަލަ ތަރުބިއްޔަތެެއް ނުދެން…ދުވަހަކުވެސް މީހަކަށް އަނިޔާވެރި ވުމަކަށް ނަސޭހަތެެއް ނުދެން…އެއްބާރުލުމެއް ވެސް ނުދެން…ރޭގަނޑު ހަތަރުދަމު ލޮލުފިޔައެއްހާ ހިސާބުވެސް ޖަހައިނުލައި ދަރިފުޅު ބަލާބޮޑުކުރީީ އަނިޔާވެރިއަކަށް ވާތަން ދެކޭކަށް ނޫން…މަންމަ އަބަދުވެސް ދަރިފުޅަށް ދިނީ ރަނގަޅުު ހެޔޮނަސޭހަތް…އުޅެން ދަސްކޮށްދިނީީ ހެޔޮލަފާ ރަނގަޅު އިންސާނެއްގެ ގޮތުގަ…އެކަމަކު…މަންމަ ދިން ނަސޭހަތާާއި ދެއްކި ރަަނގަޅު މަގުން ދަރިފުޅު މިއަދު ތިހުރީ ކައްސާލާާފަ…” ކަރުނައާއިއެކު ވަސީމާ ވާހަކަ ދައްކަމުންދިއެވެ. ތަރުތީބު މަގުން ތަރުބިއްޔަތު ކުރި ދަރިފުޅު މިއަދު އަނިޔާވެރިއަކަށް ވެފައިވާތީ ވަސީމާގެ ހިތުގައި ޖެހުނެވެ. “މަންމައަކަށް ނޭގޭނެ ރީޝާގެ ހަޤީގަތެެއް..އެއީ..” ދާނިޝް އޭނާގެ ދިފާޢުގައި އެއްޗެއް ބުނަން އުޅުނެވެ. ވަސީމާއަށް ސިއްރުވެފައިވާ ހަޤީގަތް ކިޔައިދޭން ދާނިޝް މަސައްކަތް ކުރިއެވެ. ނަމަވެސް…އޭނާގެ ވާހަކަ ފެށުމުގެ ކުރިން ނިމުމަކަށް ވަސީމާގެ ހަރު އަޑުން ގެންނުވިއެވެ.\n“ހުއްޓާލާ…! ރީޝާގެ ހަޤީގަތް މަންމައަށް ދަރިފުޅު ކިޔައިދޭން އުޅޭނެކަމެއް ނެތް…ރީޝާގެ ހުރިހާ ހަޤީގަތެެއް ވެސް މަންމައަށް އެނގޭ…އެއީ ކެހިވެރި މަކަރުވެރިއެއް ނޫން…އެއީ އިޙްސާންތެރި ހެޔޮލަފާ އިންސާނެއް…އޯގާތެރިކަންް ދަންނަ ތެދުވެރި އަމާނާތްތެރިއެއް…އެކަން ބަލާލި ކޮންމެ މީހަކަށް ވެސް އެނގޭނެ…ހިތާމައަކީ ދަރިފުޅަށް އެވަރު ނޭނގުނުކަން…ރީޝާގެ ރަނގަޅުކަން ދަރިފުޅަށް ނުވިސްނުނުުކަން…” އަޑަށް ބާރުލާފައި ރީޝާގެ ހައްޤުގައި ވަސީމާ ވާހަކަ ދައްކަންފެށިއެވެ. ވަސީމާއަށް ރީޝާގެ ފަރާތުން ފެނުނު ސިފަތައް ދާނިޝްއަށް ހާމަކޮށްލިއެވެ. ފަހަރެއްގައިވެސް ރީޝާއަކީ ނުރަނގަޅު އާދައެއް ހުރި މީހެއް ކަމަށް ވަސީމާ ޤަބޫލު ނުކުރާކަން ވެސް ހާމަކޮށްލިއެވެ. “ރީޝާއާއި ދޭތެރޭ ދަރިފުޅު އެއްވެސް ފަރުވާއެއް ނުބަހައްޓާާކަން މަންމައަށް ސިއްރުވެފައެއްް ނެތް… ދަރިފުޅުގެ ހިތުގަ ރީޝާއަށްޓަކައި ވަނީ ހަމައެކަނި ނުރުހުމާއި ނަފުރަތުކަން މަންމަ ދެނަހުރިން…އެކަމަކު…އެއިން އެއްވެސް ކަމަކާއި ނުބެހި މަންމަ ހުރީީ ދަރިފުޅަށް އެއްޗެއް ވިސްނޭތޯ…ރީޝާއަށް ޙައްޤުވަނީ ނަފުރަތު ނޫންކަން ދަރިފުޅަށް ވިސްނޭތޯ…އެކަމަކުވެސް މިއަދާއި ހަމައަށް އައިއިރު ވެސް ރީޝާގެ ފަރާތުން ދަރިފުޅަށް ފެނުނު ރަނގަޅުކަމެއް ނެތް…ހަނާޝްގެ ޙައްޤުގައި ރީޝާ ވީ ޤުރުބާނީ ދަރިފުޅަކަށް ނުފެނުނު…ހަނާޝްގެ ފުރަތަމަ ނޭވާއާއިއެކު ހަނާޝްގެ ހުރިހާ ކަމާކާއި ރީޝާ ހަވާލުވި…މިއަދު ދަރިފުޅުގެ އެ ކުޑަދަރިފުޅަށް އަހަރެއް އެ ފުރުނީ ރީޝާގެ އޯގާތެރިކަމާއި އަޅާލުން ލިބިލިބި ހުރި ހާލުގަ…ދަރިފުޅަށް އެ މަންޒަރު ނުފެނުނަސް މަންމައަށް އެ މަންޒަރުތައް ވަންހަނާ ވެފައެއް ނެތް…ރީޝާއަކީ ވިޔާނުދާ އަންހެނެއް ކަމަކަށް ދުވަހަކުވެސް މަންމަ ޤަބޫލެއް ނުކުރާނަން…” އެތައް ދުވަހަކު ހިތުގައި ފޮރުވައިގެން ހުރި އިޙްސާސްތައް ވަސީމާ ބޭރުކޮށްލިއެވެ. ރީޝާގެ ރަނގަޅު އާދަތައް ފެނި އެކަންތައް ހެޔޮހިތުން ވަސީމާ ވަނީ ބަލައިގަނެފައެވެ. ހަމައެހެންމެ ރީޝާއަށްޓަކައި ދާނިޝްގެ އަމަލުތައް ބެހެއްޓި ގޮތާއި މެދު ޝަކުވާއެއް ނުކޮށް ހުރީ ކޮންމެެސް ދުވަހަކުން ދާނިޝްގެ ހިތުގައި ރީޝާއަށްޓަކައި އުފެދިފައިވާ ނަފުރަތުގެ އަލިފާން ނިވިގެންދާނެ ކަމުގެ އުއްމީދު ކުރެވުނު ހާލުގައިިކަމަށް އޭނާ ބުނެލިއެވެ. “ރީޝާއާއި ދޭތެރޭ ދަރިފުޅުގެ ހިތުގަވާ ކިލަނބުކަން ނުފިލާހާހިނދަކު މަންމަގެ ކުރިމައްޗަށް ދެން ނާންނާތި…!” ވަސީމާ މިހެން ބުނެ އޭނާގެ ކޮޓަރިއައި ދިމާއަށް ހިނގައިގަތެވެ. ވަސީމާގެ އެ ޖުމްލައިން ދާނިޝްގެ ހިތުގައި ޖެހުނެވެ. ރީޝާގެ އަސްލު ޙަޤީޤަތް މަންމައަކަށް ނޭގެއޭ އޭނާ ހިތާހިތުން ކިޔާލިއެވެ.\n“އަހަންނަށް ވަރަށް ކެތްކުރެވިއްޖެ…އެކަމަކު ދެން އަހަންނަކަށް ކެތެއް ނުވާނެ…ދާނިޝްގެ ނަފުރަތާާއި ކުރިމަތިލާނެ ހިތްވަރެއް މިހާރު އަހަރެންގެެ ގަޔަކު ނެތް…އަހަރެން ވަރުބަލިވެއްޖެ…” ދާނިޝް ކޮޓަރިއަށް ވަނުމާއިއެކު ދާނިޝްގެ މޫނަށް ބަލަހައްޓައިގެން ހުރެ ރީޝާ ބުނެލިއެވެ. “މިހުރިހާ ދުވަހު އަހަރެން ކެތްކޮށްގެން މިހުރީ ހަނާޝްއަށްޓަކާ…ހަނާޝްދެކެ އަހަރެން އިންތިހާއަށް ލޯބިވަން…އެކަމަކު ދާނިޝްއާއި އެއްފުރާޅެއްގެ ދަށަކު ދެން އަހަންނަކަށް ނޫޅެވޭނެ…” ލޮލުން ކައްސާލި ކަރުނަތިކި ފޮހެލަމުން ރީޝާގެ ހިތުގައި ފޮރުވިފައިވާ ތަކުލީފު ތަކާއި އުދާސްތައް ހާމަކޮށްލިއެވެ. އެހުރިހާ ދުވަހު ދާނިޝްގެ ރުޅިވެރިކަމާއި ނަފުރަތުން ލިބުނު ހިތްދަތިކަމަށް ކެތްކުރީ އެއްއަހަރުވީ ހަނާޝްއަށްޓަކަައި ކަމަށް ބުނެލިއެވެ. “މިހުރިހާ ދުވަސް ވީއިރު ދުވަހަކުވެސް އަހަރެންް ދާނިޝްގެ ފަރާތުން ކަމަކަށް ނޭދެން…އެކަމަކު މިއަދު އަހަރެން ދާނިޝްގެ ފަރާތުން ކަމަކަށް އެދެން ބޭނުން…ހަމަ އެންމެ ކަމަކަށް އެދެން ބޭނުން…އަހަރެން…އަހަރެން މިނިވަންކުރޭ…!” ރީޝާގެ ފަހު ޖުމްލައިން ދާނިޝްއަށް ސިހުން ގެނުވިއެވެ. ހިންދިރުވާާލަން އުނދަގޫވިއެވެ. އެނދުމަތީގައި ނިދައިފައިއޮތް އޭނާގެ ކުށެއްނެތް ދަރިފުޅަށް ބަލާލި ވަގުތު ދާނިޝްގެ ލޮލަށް ކަރުނަ ޖަމާވިއެވެ. ރީޝާ ދިއުމުން ހަނާޝްއަށް ވާނެގޮތަކާއި މެދު ހިތަށް އަރުވަން ދާނިޝް ޖެހިލުންވިއެވެ. އެ ކުޑަކުޑަ ހަނާޝްއަށް ވިސްނިފައިވާ ގޮތުގައި ރީޝާއަކީ އޭނާގެ މަންމައެވެ. ރީޝާދެކެ ހަނާޝް ނުހަނު ލޯބިވެއެވެ. މިކަން ދާާނިޝްއަކަށް އޮޅިފައެއްް ނެތެވެ. ކަންމިހެން އޮތްއިރު ރީޝާގެ އެ އެދުން ފުރިހަމަކޮށްދޭން ދާނިޝް ޖެހިލުންވިއެވެ. އޭނާގެ ސިކުނޑި އެކަމަށް ހުރަސްއަޅަން ފެށިއެވެ. ނަމަވެސް ތަކުރާރުކޮށް އެކަމަށް ރީޝާ އެދުމުން އެންމެފަހުން ދާނިޝް ރީޝާ މިނިވަންކުރިއެވެ. އެއްވެސް މާނައެއް ނެތް އެ ކައިވެނީގެ ގޮށް ދެ ލަފުޒުން މޮހެލިއެވެ. ދާނިޝްގެ ދުލުން ބޭރުކުރި އެ ދެ ލަފުޒުން ރީޝާގެ ހިތަށް ތީރެއް ހެރުނު ފަދައެވެ. އެކަން ހިތުތެރޭގައި ފޮރުވާލި ނަމަވެސް އޭނާގެ ލޯ އެކަން ސިއްރުވިއަކަ ނުދިނެވެ. މުތީތަކެއްހެން ހޯސްލާފައި ލޮލުން ފޭބިި ކަރުނަތައް އޭނާގެ ކޯތާފަތް ތެންމާލިއެވެ. ލަސްތަކެއްނުވެ ކޯތާފަތް ފުހެލުމަށްފަހު ހަނާޝްގެ މޫނަށް ކަޅިޖަހައި ނުލައި ތެމިފައިވާ ލޮލުން އިރުކޮޅަކު ބަލަން ހުރެފައި ރީޝާ އޭނާގެ ކައިރީގައި ހުރި ފުރޮޅުލީ ފޮށީގެ އަތްގަނޑުގައި ހިފައި މައްޗަށް ހިއްލާލައިފައި ފޮށި ދަމާލަަމުން ކޮޓަރިން ބޭރަށް ނިކުތެވެ.\nރީޝާ ދިއުމުން މަޑުމަޑުން ގޮސް އެނދުގައި ދާނިޝް އިށީނެވެ. ފާއިތުވި ގަޑިއިރު ތެރޭގައި ހިނގައިދިއަ ކަންތައްތައް ދާނިޝްގެ ލޯމަތިން ސިފަވާންފެށިއެވެ. ކުށްވެރިއަކީ ހަމައެކަނި އޭނާ ނޫންކަން ހިތާހިތުން ދާނިޝް ކިޔަމުން ގެންދިއެވެ. އެހެނަސް އެ ހުރިހާ ކަމެއްގެ ސަބަބުން ދެރަ ލިބުނީ އޭނާގެ ދަރިފުޅަށޭ ދާނިޝްގެ ހިތަށްއެެރި ވަގުތު އޭނާގެ ހިތް ކުދިކުދި ވާވަރުވިއެވެ. ނިދައި ހޭލާއިރު ކައިރީގައި ރީޝާ ނެތްނަމަ ހުއްޓައިނުލައި ހަނާޝް ރޯނެކަން ދާނިޝްއަށް ޔަޤީންވެއެވެ. ރީޝާ ނޫން މީހަކަށް ހަނާޝްގެ ރުއިން މައިތިރި ކުރުމަކީ އުނދަގޫ ކަމެއްކަން އޭނާއަށް އޮޅިފައެއް ނެތެވެ. ދާނިޝްގެ ސިކުނޑި ސުމަކަށްދާވަރު ވިއެވެ. ކުރާނީ ކީއްބާއޭ އޭނާގެ ހިތަށްއެރިއެވެ. އެ ޚިޔާލު ތަކާއިއެކު ދާނިޝްގެ ހަނދާނަށް ހަނާއައެވެ. ހަނާ ދުނިޔޭގައި ހުރިނަމައޭ އޭނާގެ ހިތަށް އެރި ވަގުތު ކަރުނައިން ލޯ ފުރި ބަންޑުންވިއެވެ. އިރުކޮޅަަކު ޚިޔާލުތަކުގައި ހުރެފައި އެނދުން ތެދުވެ އަލަމާރި ހުޅުވާލުމަށްފަހު ހަނާގެ ހަނދާންތައް ރައްކާކުރެވިފައިވާ ފޮޓޯއަލްބަމް ހޯދާލަން އަލަމާރިގެ ވަތްތައް ހާވަން ފެށިއެވެ. އެވަގުތު ދާނިޝްގެ ނަޒަރު ގޮސް ހުއްޓުނީ މަޑުފެހިކުލައިގެ ކަރުދާހުން ޒީނަތްތެރި ކޮށްފައިިވާ ފޮތަަށެވެ. އެ ފޮތުގެ ބޭރުގައި ހަނާގެ ނަން ފަވާލެވިފައި ވިއެވެ. ހައިރާންވެފައި ދާނިޝް އެ ފޮތް ނަގައި އޭގަށް ރީއްޗައް ބަލާލިއެވެ. ގޮތް ނޭނގޭ އެފޮތުގެ ހަޤީގަތް ދެނެގަންނަން އޭނާގެ ހިތް ކިޔާލިވަރުން ފޮތް ހިފައިގެން އެނދުގައި އިށީނެވެ.\nMi story vvv reethi.. next part annandhen v inthizaaruga huree…\nOhh wow…. dhen kihinehbaa vaanee…. v nice.. when next part… avahah upkohladhehcheyy\nThanksss..In sha allah.\nOmg… Can’t wait to read the next part… Vr nice mi part..maasha allah.♥♥\nMi parts ves hama habeyss??????\nam 3rd dhw..alhey haaadha reychey..hattey u r awesome…heart touching…masha allah\nvarah heart touching story eh……mi part annandhen varah inthizaaru kuran jeheunu…….but this is an awesome story…..maasha allah …..keep up ur good work….when next part???avahah up kolla dhehcheyy plx….\nOh..thanksss….In Sha Allah.. next part v avahah up kohdheveytho try kuraanan..\nMasha Allah varah reethi mi part vs ✌✌??\nPlxxx avahah up kohdheethi !!!.!!!!\nThanksss…In Sha Allah…\nwow.. haadha reehchey.. mibai ves.. hama rangalhah rovijje… avahah next part up kolla dheeba\nvvv reethi but vv dhera reeshaa ah dhimaavi goih………. dhaanish haadha bad ey dhw…. but im sure that he’ll understand one day\nThanksss… Yeah I agree…let’s see dho..\nV v reethi mi vaahaka…v v interesting.. keep it up..\nHattey haadha salhiey hama rovijje.aneh bai avas kollaba.v kiyaahithun meenee.\nThankssss Aana nifu..❤❤..15 vana bai innaany submit kohfa..


Vega brand ge dhalhu kaanaa thakeh Happy market in tha'araf koffi - Hali News\nވެގާ ބްރޭންޑްގެ ފަސް ބާވަތެއްގެ ދަޅުކާނާ ހެޕީމާކެޓުން ތަޢާރަފް ކޮށްފި\n16 March 2021, 23:59\nވެގާ ބްރޭންޑްގެ ފަސް ބާވަތެއްގެ ދަޅުކާނާ ހެޕީމާކެޓުން ތަޢާރަފް ކޮށްފި އެވެ.\nއެކުންފުނީން އަލަށް ތައާރަފް ކޮށްފައިވަނީ ވެގާ ބްރޭންޑްގެ5ވައްތަރެއްގެ ދަޅުކާނާއެވެ. އެއީ ފްރުޓް ކޮކްޓެއިލް، ބޭކްޑް ބީންސް، ރެޑް ކިޓްނީ ބީންސް، ޗިކް ޕީސް އަދި ގްރީން ޕީސް އެވެ.\nވެގާ ބޭކްޑް ބީންސް\nމިއީ ގޭބިސީ ތަކުން ކުޑައިރުކޮޅެއް ތެރޭގައި ނާސްތާ ތައްޔާރު ކޮށްލަން ލިބޭ ލުޔެކެވެ. އާންމު ގޮތެއްގައި ބޭކްޑް ބީންސް ހަދައިގެން ރޮށްޓާއެކީ ކެވޭނެއެވެ. ނުވަތަ ދަޅުން ނަގާގޮތަށް ޕާންފޮއްޗަކާ އެކީވެސް ކާން ވަރަށް މީރުވާނެއެވެ.\nވެގާ ގްރީން ޕީސް\nއޮށް ކީމިޔާ ފަދަ ހެދިކާ ހެދުމަށް އަދި ތަފާތު ވައްތަރުގެ ފްރައިޑް ރައިސް ހެދުމަށް ބޭނުން ކުރެވޭނެ ދަޅުކާނާއެކެވެ. ގްރީން ޕީސް އަކީ އިންޑިއަން ކާއެއްޗެހި ހެދުމަށް ވަރަށް ގިނައިން ބޭނުންކުރާ އެއްޗެކެވެ.\nވެގާ ފްރުޓް ކޮކްޓެއިލް\nމިދަޅުގައި ހިމެނެނީ ލައިޓް ސިރަޕްތެރޭގައި ޕެއަރސް، ޕީޗް، އަލަނާސި، މޭބިސްކަދުރު، ޗެރީސް އެވެ. މިދަޅަށް ގެރިކިރު އަޅާ އެއްކޮށްލުމުން ރަހަމީރު ފްރުޓް ކޮކްޓެއިލްއެއް ހެދުނީއެވެ. މީގެ އިތުރުން ފްރުޓް ޓްރައިފަލް، ކަސްޓަޑް ކޭކް ފަދަ ރެސިޕީ ތަކަށް ވެސް ވަރަށް އެކަށީގެންވާ ފޮނި ރަހައެއްދޭ ފްރުޓް ކޮކްޓެއިލް ދަޅެކެވެ.\nވެގާ ރެޑް ކިޑްނީ ބީންސް\nމިއީ ފައިބަރ ގިނަ، ސިއްހަތަށް ފައިދާ ހުރި އެތަކެއް މާއްދާއެއް ހިމެނޭ ދަޅުކާނާއެކެވެ. ފަސޭހައިން ތައްޔާރުކޮށްލަން ބޭނުންވާ ސެލެޑް ތެރެއަށް ރެޑް ކިޑްނީ ބީންސް ދަޅުން ނަގާ ސެލެޑް ތެރެއަށް އެއްކޮށްލުމުން ފައިބަރ ގިނަ، ރަހަމީރު ސެލެޑެއް ތައްޔާރުކޮށްލެވުނީއެވެ. މީގެ އިތުރުން ރެޑް ކިޑްނީ ބީންސް ބޭނުންކޮށްގެން ސޫޕް، ނާޗޯސް، ކެސެރޯލް ފަދަ މީރު ކާއެއްޗިހި ވެސް ތައްޔާރުކުރެވޭނެއެވެ.\nވެގާ ޗިކް ޕީސް\nތާޒާ ސަނާމުގުގެ ބަދުލުގައި މިދަޅު ބޭނުން ކުރުމުން ސަނާމުގު ކަށްކަން ނަގާ ވަގުތު ސަލާމަތްވެ، މީރު ސެލެޑް، ހުމުސް ފަދަ ޑިޝްތައް ވަރަށް ފަސޭހައިން ހަދާލެވޭނެއެވެ. ސަނާމުގަކީ ޕްރޮޓީން ވަރަށް ގިނަ، ހަޖަމުކުރުމުގެ ނިޒާމް ވަރުގަދަ ކޮށްދޭ ކާނާއެކެވެ. އެހެންކަމުން މިއީ ސިއްޙަތަށް ފައިދާހުރި އަދި ހިކެން ބޭނުންވާ ފަރާތްތަކުން ބޭނުންކުރުމުށް ވަރަށް އެކަށީގެންވާ ދަޅުކަނާއެކެވެ.\nމިއަހަރު ރަމަޟާން މަހާއި ދިމާކޮށް އިތުރު2ޕްރީމިއަމް ބްރޭންޑެއްގެ އާ ޕްރޮޑަކްޓްތަކެއް ތައާރަފް ކުރަން ވަނީ ހަމަޖެހިފައި ކަމަށް ވެސް ހެޕީމާކެޓުން ބުނެފައިވެއެވެ. މީގެ އިތުރުން، އެހެން އަހަރުތަކެކޭ އެއްފަދައިން މިއަހަރުގެ ރަމަޟާން މަހާ ދިމާކޮށްވެސް ބައެއް ބާވަތުގެ މުދާ އަގުހެޔޮކުރެވޭނެ ކަމަށް ވެސް ބުނެފައިވެއެވެ.\nއިތުރު ލިޔުންތައް ހެޕީ މާކެޓް


IAC ge surviving winter project ge dhashun Winter Package thah foarukohdheyn fashaifi - One Online\nއައިއޭސީ އިން ސީރިއާގެ ބައެއް ސަރަހައްދުތަކަށް އައިއެޗްއެޗް ގެ އެހީތެރިކަމާއެކު ވިންޓާ ޕްރޮޖެކްޓުގެ ތަކެތި ފޯރުކޮށްދިނުމުގެ މަސައްކަތުގެ ތެރެއިން --- ފޮޓޯ: އައިއޭސީ\nއައިއޭސީގެ ސަވައިވިން ވިންޓާ ޕްރޮޖެކްޓުގެ ދަށުން ވިންޓާ ޕެކޭޖުތައް ފޯރުކޮށްދޭން ފަށައިފި\nހާލުގައި ޖެހިފައި ތިބި މުސްލިމުންނަށް އެހީ ފޯރުކޮށްދިނުމަށް "ސަވައިވް ވިންޓާ" ގެ ނަމުގައި އިންޓަނޭޝަނަލް އެއިޑް ކެމްޕެއިން (އައިއޭސީ) އިން ފެށި އެހީ ޕްރޮޖެކްޓުގެ ދަށުން އެހީ ބޭނުންވާ ފަރާތްތަކަށް ވިންޓާ ޕެކޭޖުތައް ފޯރުކޮށްދޭން ފަށައިފި އެވެ.\n"ވަން އޮންލައިން" އަށް އައިއޭސީން މައުލޫމާތު ދިން ގޮތުގައި އައިއޭސީގެ "ސަވައިވް ވިންޓާ" ޕްރޮޖެކްޓަކީ ފަލަސްތީން، ޔަމަން، ބަންގްލަދޭޝް އަދި ސީރިއާއަށް އެހީތެރިވުމުގެ ގޮތުން އައިއޭސީން ކުރިއަށް ގެންދާ ކެމްޕެއިނެކެވެ. އަދި މި ކެމްޕެއިނުގެ ދަށުން މިހާރު ބައެއް ސަރަހައްދުތަކަށް އެހީގެ ތަކެތި ފޯރުކޮށްދީފައިވާނެ ކަމަށް އައިއޭސީން ބުނެއެވެ.\nއައިއޭސީން މައުލޫމާތުދިން ގޮތުގައި މި ހަތަރު ގައުމަށް އައިއޭސީން އެހީ ފޯރުކޮށްދެއްނީ އެކި ޕާޓްނަރުން މެދުވެރިކޮށެވެ. އަދި ބައެއް ސަރަހައްދުގައި ލޮޖިސްޓިކަލް ކަންތައްތައް ލަސް ވުމުގެ ސަބަބުން އެހީތެރިކަން ފޯރުކޮށްދިނުމުގައި ލަސްވާ ކަމަށް އައިއޭސީން ބުނެއެވެ.\nއެގޮތުން ފަލަސްތީނުގެ ގާޒާ އަދި ޔަމަނަށް އެހީތެރިކަން ފޯރުކޮށް ދިނުމުގައި ލޮޖިސްޓިކަލް ކަންކަން ލަސްވާ ކަމަށް އައިއޭސީން ބުނެއެވެ. ނަމަވެސް މި ކެމްޕެއިންގެ ދަށުން ގާޒާއަށް ދެ ޕާޓްނަރެއް މެދުވެރިކޮށް ބްލޭންކެޓް އަދި ފިނި މޫސުމުގައި ލާ ހެދުން ޑިސްޓްރިބިއުޓް ކޮށްފައިވާ ކަމަށް އައިއޭސީން ބުނެއެވެ. އަދި ސީރިއާ އާއި ޔަމަނުގެ އިތުރުން ބަންގްލަދޭޝަށް ވެސް މިތަކެތި ފޯރުކޮށްދީފައިވާ ކަމަށް އައިއޭސީން ބުނެއެވެ.\nމި ދުވަސްވަރަކީ ފިނި މޫސުމުގެ ދުވަސްވަރުކަން އައިއޭސީން ފާހަގަ ކުރެއެވެ. އަދި މިހާރު ހުރިހާ ސަރަހައްދަކަށް ބްލޭންކެޓް އަދި ފިނި މޫސުމުގައި ލާ ހެދުން ޑިސްޓްރިބިއުޓް ކޮށްފައިވާ އިރު މި ކެމްޕެއިންގެ ދަށުން ދެން ފޯރުކޮށްދިނުމަށް ނިންމާފައިވާ އެހެނިހެން އެހީތައް ފޯރުކޮށްދިނުމުގެ މަސައްކަތް މިހާރުވެސް ކުރަމުން އަންނަ ކަމަށް އައިއޭސީން ބުނެއެވެ.\nއައިއޭސީން އަންނަނީ ހާލުގައިޖެހިފައިވާ ފަރާތްތަކަށް އެހީތެރިކަން ފޯރުކޮށްދިނުމަށް އެކި ކެމްޕެއިންތައް ހިންގަމުންނެވެ. އެގޮތުން ސީރިޔާގެ ހާލުގައި ޖެހިފައި ތިބި މީހުންނަށް އެހީވުމަށް "މަސްދަޅު ހަދިޔާ"ގެ ނަމުގައި އައިއޭސީން ވަނީ ކެމްޕެއިނެއް ކުރިއަށް ގެންގޮސްފައެވެ.\nމީގެ އިތުރުން ސަދަގާތް ޖާރިޔާ ޕްރޮޖެކްޓުގެ ދަށުން އައިއޭސީން ވަނީ ބަންގްލަދޭޝްގެ ދެ ސަރަހައްދެއްގައި ފެންވަޅު ބަހައްޓައިދީފައެވެ. އަދި އައިއޭސީން އިސްވެ އޮވެ ތުރުކީގެ އައިއެޗްއެޗް އަދި އިނގިރޭސި ވިލާތުގެ އޮލިވް ގްރޯވް ފައުންޑޭޝަންއާއި ގުޅިގެން ވަނީ ސީރިޔާގައި އަލޫކާ ސްކޫލުގެ ނަމުގައި ސްކޫލެއް ހުޅުވާފައެވެ.\nގުޅޭ ޓެގު ސީރިއާ އިންޓަނޭޝަނަލް އެއިޑް ކެމްޕެއިން (އައިއޭސީ) ބަންގްލަދޭޝް\nސީރިޔާގެ އަލޫކާ ސްކޫލުގެ ދަރިވަރުންނަށް އެހީތެރިކަން ފޯރުކޮށްދިނުމުގެ ފުރުސަތު އައިއޭސީން ހުޅުވާލައިފި\nއައިއޭސީގެ ސަދަގާތް ޖާރިޔާ ޕްރޮޖެކްޓުގެ ދަށުން ބަންގްލަދޭޝްގައި ދެވަނަ ފެންވަޅެއް ބަހައްޓައިފި\nބަންގްލަދޭޝަށް އެރި ތޫފާން "ބުލްބުލް" ގެ ސަބަބުން ހާލުގައި ޖެހުނު މީހުނަށް އައިއޭސީން އެހީތެރިކަން ފޯރުކޮށްދީފި\nދިވެހި އާއިލާއެއްގެ އެހީތެރިކަމާއެކު އައިއޭސީން ބަންގްލަދޭޝްގައި ފެން ވަޅެއް ބަހައްޓައިދީފި\nއައިއޭސީގެ ސަވައިވިން ވިންޓާ ޕްރޮޖެކްޓުގެ މުއްދަތު އިތުރުކޮށްފި


SunOnline: Manta Airge Haradhugai Dhe meehakah hiley skydive kollumuge furusathu!\nމަންޓާ އެއާގެ ހަރަދުގައި ދެމީހަކަށް ހިލޭ ސްކައިޑައިވް ކޮށްލުމުގެ ފުރުސަތު!\nއަހުމަދު މިޒްޔާލް 13 Jan 2020, 18:29\nއަންނަ ފެބްރުއަރީ މަހު ބާއްވާ ސްކައިޑައިވް މޯލްޑިވްސް އިވެންޓުގައި ހިލޭ ސްކައިޑައިވް ކޮށްލުމުގެ ފުރުސަތު ލިބޭ ޕްރޮމޯޝަނެއް މަންޓާ އެއާއިން ފަށައިފި އެވެ.\nމަންޓާ އެއާއިން ފެށި އެ ޕްރޮމޯޝަނުގައި ގުރުއަތުން ހޮވޭ ނަސީބުވެރި އެއް ފަރާތަކަށް އިނާމެއްގެ ގޮތުގައި، ދެ މީހަކަށް ސްކައިޑައިވް މޯލްޑިވްސް އިވެންޓުގައި ސްކައިޑައިވް ކޮށްލުމުގެ ފުރުސަތުގެ އިތުރުން އިވެންޓު ބާއްވާ ގއ. ކޫއްޑުއަށް ދާން ދެމީހުންގެ ދެކޮޅު ޓިކެޓު ލިބޭނެ އެވެ.\nޖެނުއަރީ 30ގެ ނިޔަލަށް ފޭސްބުކްގައި ކުރިއަށްގެންދާ މި ޕްރޮމޯޝަނުގައި ބައިވެރިވާން ކުރަން ޖެހޭ ކަމަކީ މަންޓާ އެއާއާއި ސްކައިޑައިވް މޯލްޑިވްސްގެ ޕޭޖަށް ލައިކް ކޮށްލުމަށްފަހު ޕްރޮމޯޝަނާ ގުޅޭ ޕޯސްޓުގައި އެ އިވެންޓަށް އެކުގައި ގެންދަން ބޭނުންވާ އިތުރު މީހަކަށް ޓެގްކޮށްލުމެވެ.\nޕްރޮމޯޝަންގެ ނަސީބުވެރި ފަރާތް އިއުލާނު ކުރާނީ ޖެނުއަރީ 31 ވަނަ ދުވަހުގަ އެވެ.\nމި ޕްރޮމޯޝަންގެ ދަށުން "ޓެންޑަމް ސްކައިޑައިވިންގ" ނުވަތަ އިންސްޓްރަކްޓަރަކާއެކު ސްކައިޑައިވް ކުރުމުގެ ފުރުސަތު ލިބިގެންދާއިރު، މިއީ އަލަށް ސްކައިޑައިވް ކުރާ ފަރާތްތަކަށް މިކަން ތަޖުރިބާ ކޮށްލަން އެންމެ ރަނގަޅު ގޮތް ކަމަށް މަންޓާ އެއާއިން ބުނެ އެވެ.\nޓެންޑެމް ސްކައިޑައިވިންގްގައި އެކަން ކުރަނީ ހާއްސަ ހާނެސްއަކާއި ދެމީހުންނަށް އެކުގައި ސްކައިޑައިވް ކުރެވޭ ފަދަ ދެ ޕެރެޝޫޓް ސިސްޓަމެއް ބޭނުންކޮށްގެންނެވެ. ޑައިވްގެ ފެށުމާ ހަމައިން ނިމެންދެން ވެސް ސްކައިޑައިވަރާއި އިންސްޓްރަކްޓަރު ހުންނާނީ ހާނެސްގެ ބާރުގައި ގުޅުވާލާފަ އެވެ.\nފެބްރުއަރީ 1 - 24ގެ ނިޔަލަށް ކޫއްޑޫގައި ބާއްވާ ސްކައިޑައިވް މޯލްޑިވްސްގައި 20 ގައުމަކުން ސްކައިޑައިވް ކުރުމުގެ ލައިސެންސް ލިބިފައިވާ 300 އަށްވުރެ ގިނަ މީހުން ބައިވެރިވެ، 5000 އަށްވުރެ ގިނަ ފަހަރަށް ސްކައިޑައިވް ކުރުމަށް ވަނީ ރާވާފަ އެވެ.\nމި އިވެންޓަކީ ސްކައި ގައިޒް، ޕުލްމޭން ހޮޓެލްސްއެންޑް ރިސޯޓްސް، އެސޯސިއޭޝަން އޮފް ސްކައި ސްޕޯޓްސް މޯލްޑިވްސް އަދި މާކިޔޯ ހޮޓެލްސް ކޫއްޑޫ ރިސޯޓް އަދި ސުނާމީ ސްކައިޑައިވާސްގެ އެހީތެރިކަމާއެކު ބާއްވާ އިވެންޓެކެވެ.\nމި އިވެންޓުގެ އޮފިޝަލް ޓްރެވަލް ޕާޓްނަރަކީ މަންޓާ އެއާ އެވެ.\nއެސޯސިއޭޝަން އޮފް ސްކައި ސްޕޯޓްސް މޯލްޑިވްސް\nމަންޓާ އެއާއިން ހިލޭ ސްކައިޑައިވް ކޮށްލުމުގެ ފުރުސަތު!\nއައްޑޫގައި އަންނަ މަހު ސްކައިޑައިވިން ޕްރޮގްރާމެއް ބާއްވަނީ\nސްކައިޑައިވް ކުރާނެ 19 މީހަކު ކަނޑައަޅައިފި


Hikun fiyavai ves kasrathu kurumuge gina faidhaa thakeh | Hurihaa.mv\nހިކުން ފިޔަވައި ވެސް ކަސްރަތު ކުރުމުގެ ގިނަ ފައިދާތަކެއް\nPublished on 13 Oct 2021, 06:28\nކަސްރަތު ކުރުމުން ލިބޭ އެތައް ފައިދާތަކެއް ހުރޭ.\nގިނަ ފަހަރަށް ކަސްރަތު ކުރަނީ މީހުން ފަލައޭ ކިޔާތީ އެކަމުން ސަލާމަތް ވާންވެގެންނެވެ. ހިކުން ހިތުގައި ލައިގެން ބަރުދަން ލުއިކުރުމުގެ ބޭނުމުގަ އެވެ. ނަމަވެސް ކަސްރަތު ކުރަންޖެހެނީ ހަމައެކަނި ހިކޭކަށް ނޫނެވެ. ދުޅަހެޔޮ ސިއްހަތެއްގައި ހުރުމަށްޓަކައި ކަސްރަތުގެ މުހިއްމުކަން ވަރަށް ބޮޑެވެ.\nހަށިގަނޑުގެ ވައިޓަލްސް ރަނގަޅު ކޮށްދޭ\nކަސްރަތު ކުރުމަކީ ހަށިގަނޑުގެ ވައިޓަލްސް ރަނގަޅުކޮށްދޭ ކަމެކެވެ. އެގޮތުން ލޭގެ ޕްރެޝަރާއި ލޭގައި ހުންނަ ހަކުރުގެ މިންވަރާއި ހިތުގެ ހިނގުމުގެ އިތުރުން ކޮލެސްޓްރޯލް ވެސް އެއްވަރެއްގައި ހިފެހެއްޓުމަށް އެހީވެދޭ ކަމެކެވެ. އާއްމު ދިރިއުޅުމުގައި ކަސްރަތުކުރުން އާދަ ކުރުމަށް ޑޮކްޓަރުން ލަފާދެނީ އެހެންވެގެންނެވެ.\nދިރާސާތަކުން ދައްކާގޮތުގައި ގަވާއިދުން ކަސްރަތުކުރާ މީހުން ސްޓްރެސް އާއި އެހެނިހެން ނަފްސާނީ މައްސަލަތަކާ ކުރިމަތިވާ މިންވަރު ވަރަށް މަދެވެ. ކަސްރަތުކުރުމުން ހަށިގަނޑަށް އަރާމު ލިބި ނިދި ރަނގަޅުވެ، ނަފްސާނީ ދުޅަހެޔޮކަން ވެސް އިތުރަށް ރަނގަޅުވެ އެވެ.\nހަރަކާތްތެރިވެ އުޅުމަށް ފަސޭހަކޮށްދޭ\nހުޅުތަކާއި ބުރަކަށީގައި ރިއްސުމަކީ އަހަރެމެންގެ ތެރެއިން ގިނަ ބަޔަކަށް ދިމާވާ މައްސަލަ އެކެވެ. އެކަމުގެ ސަބަބުން އާއްމު ދިރިއުޅުމުގެ ކަންކަމަށް ބުރޫ އަރާ ކަމެކެވެ. ނަމަވެސް ކަސްރަތު ކުރުމަކީ މިފަދަ ތަދުތަކުން ދުރުކޮށްދީ މީހާ ހަރަކާތްތެރިވެ އުޅުމަށް ފަސޭހަކޮށްދޭ ކަމެކެވެ.\nކަސްރަތު ކުރުން ލައިފްސްޓައިލް


Advertorial: Mi calendar in 2020 tharutheebu kollevidhaane!\nމި ކަލަންޑަރުން 2020 ތަރުތީބު ކޮށްލެވިދާނެ!\nދިވެހި އިންޝުއަރެންސްގެ މި އަހަރުގެ ކަލަންޑަރު\nއަަހަރެއް ފަށާއިރު، އާ އަހަރުގެ އާ އަޒުމުތައް ގެންގުޅެ އެވެ. އެ އަހަރަކު ކާމިޔާބު ކުރަން ބޭނުންވާ ހާއްސަ ލަނޑުދަނޑިތަކެއް ވެސް ހުރެ އެވެ. އެކަންކަން ފޮތްތަކުގަ އާއި ނޯޓް ތަކުގައި ލިޔެ މުޅި ޑެސްކާއި ފާރު ފުރެންދެން ތަތްކޮށްގެން ވެސް އުޅެވެ އެވެ. އެކަމަކު ނޯޓްތައް އެކި ދިމަދިމާއަށް އުކާލައިގެން އުޅެންޖެހޭތީ އެއްވެސް ކަމެއް އެންމެ ރަނގަޅަށް ޕްލޭން ނުކުރެވި އޯގަނައިޒްޑް ނޫން އަހަރަކަށް އޮންނަނީ ވެފަ އެވެ.\nއެކަން ހައްލުވާން އެބަޖެހެ އެވެ؛ މި އަހަރުގެ މި ކަލަންޑަރަަކީ މި ކަމަށް އޮތް ހައްލެއް ކަަމަށް ބަލާށެވެ. ބައިވަރު ކަލަންޑަރުގެ ތެރެއިން މި ކަލަންޑަރު ނަގަން ޖެހެނީ އޮފީސްތަކުގައި އުޅޭ މީހުންނާއި ކިޔަވާ ކުދިންނާއި ގޭ ތެރެ އައި ސްޓަޑީ ޓޭބަލްތަކަށް ވެސް ހާއްސަކޮށް ސީދާ މީހާއާ ގުޅުވާފައިވާތީ އެވެ. -- ހުރިހާ ޝުކުރެއް އޮތީ ދިވެހި އިންޝުއަރެންސަށެވެ.\nއޮފީހާއި ގޭގެ މޭޒުމަތީ އޮންނަ ނޯޓް ފޮތާއި ގަލަން ޖަހާ އެއްޗާއި ސްޓިކީ ނޯޓްތަކާއި ހުރިހާ އެއްޗެއް އެތަން މިތަނަށް ކޮއްޕައިގެން ގޯލްސް އެޗީވް ނުވެ ދާދިއުން ދިވެހި އިންޝުއަރެންސްގެ މި ކަލަންޑަރުން ކުޑަކޮށްދޭނެ އެވެ. މި ކަލަންޑަރު މޭޒު މަތީގައި ބަހައްޓާލުމުން މޭޒުމަތީގައި ހުންނަ އެހެން ސާމާނުތައް ދުރަށް ޖައްސާލެވޭނެ އެވެ. ޖާގަ ތަނަވަސް ކޮށްލައިދީ އަހަރަށް ބޭނުންވާ ގޯލްސް އެޗީވް ކުރަން ރަނގަޅަށް އެހީވެދޭނެ އެވެ. މޭޒުގެ ގޮނޑު ކަމުން ލައްވާލާ ސްޓްރެސް ފިލައިގެން ދާނެ އެވެ.\nދިވެހި އިންޝުރަންސް އިން އެ ކުންފުނީގެ ވިލު ނޫ ކުލަ ހިމަނައި ރީތި ޗާޕަކުން ގެނެސްދީގައިވާ މި ކަލަންޑަރަަކީ އާދަޔާހިލާފު ކަލަންޑަރެއް ނޫނެވެ. އެކަމަކު މިއީ އާދަޔާ ތަފާތު ކަލަންޑަރެކެވެ. މި ކަލަންޑަރުގައި ވެސް ރީތި ފޮޓޯތައް ހުރެ އެވެ. އޭގެ އިތުރުން، އެކި ކަހަލަ މެސެޖުތައް ވެސް ހިމަނާފައި ވެ އެވެ. ދުވަސް ފެށުމުގެ ގޮތުން މިއިން މެސެޖެއް ކިޔާލުމުން ހިތްހަމަޖެހުން ލިބޭނެ އެވެ. ހަކަތަ މައްޗަށް ޖައްސައިދީ މަސައްކަތުގެ ރޫހު ގެނެސްދޭނެ އެވެ.\nމި ކަލަންޑަރުގައި ދެ ޕެން ހޯލްޑާ ސްލޮޓްގެ އިތުރުންް ކުޑަ ސްޓޯރޭޖް އޭރިއާ އެއްވެސް ވަނީ ހިމަނާފައި ވެއެވެ. އެ ތަނަށް ކޮންމެ ދުވަހަކު ވެސް ބޭނުން ޖެހޭ ސްޓޭޕްލްސް އާއިި އެފަދަ އެހެން ހުރިހާ ސާމާނު ލައި ގެން ތަރުތީބެއް ގެނެވޭނެ އެވެ.\nއެންމެ ހާއްސަައީ ކަލަންޑަރާ ގުޅިގެންދާނެ ގޮތަށް އަމިއްލަ ފޯނު ބައިންދާލާ ފޯނު ޗާޖް ކޮށްލެވޭ ގޮތަށް ހަދާފަައިވާތީ އެވެ. މިއީ މި ކަލަންޑަރުގެ އެންމެ ހާއްސަ ސިފައޭ ވެސް ބުނެވިދާނެ އެވެ.\nއަދި ހުރިހާ އެއްޗެއް އަތުރާލާފައި ބެހެއްޓުމުން ކިހާ ރީތި ވެސް ވާނެ ހެއްޔެވެ؟ ހަމަ ގައިމުވެސް މި ކަލަންޑަރުގެ އެހީގައި ކަންކަން ތަަރުތީބުކޮށްލައި ކުރަަން ހުރި މަސައްކަތްތަކާއި ދުވަހާއި ހަފުތާގެ ޝެޑިއުލްގެ ހާސްކަން ފިލުވައިލެވިދާނެ އެވެ.\nބައިވަރު، ބައިވަރު ކުލަ ކުލައިގެ ތަަފާތު ޑިޒައިންތަކުގެ ކަލަންޑަރުތައް ކޮންމެ އަހަރަކު ވެސް އެއް ބަޔަކަށްވުރެ އަނެއް ބަޔަލު މޮޅަށް ތައްޔާރުކޮށް ވާދައަށް މޭޒުމައްޗަށް ލައިދެ އެވެ. އެކަމަކު ދިވެހި އިންޝުއަރެންސްގެ މި ކަލަންޑަރުގައި މި ވާހަކަ މިގޮތަށް ލިޔެލެވޭ ވަރުގެ ތަފާތަކާއި ތަރުތީބު ކަމެއް އެބަހުއްޓެވެ.\nއެޑްވަޓޯރިއަލް ދިވެހި އިންޝުއަރެންސް\nކްލީކް ކޮލެޖުގެ ޓޫރިޒަމް ކޯހުގައި ބައިވެރިވާންޖެހޭ ވާހަކަ!\nކަރުދާސް މަދުކޮށް އެސްޓީއޯ ޑިޖިޓަލް ދުނިޔެއަށް\nއުރީދޫން ދިވެހިންނަށް "ފުރަތަމަ" ދިން ހަދިޔާތައް!\nއެމްވީ އެކްސް އިން ބާޒާރަށް ދުޅަހެޔޮ އުފެއްދުން ތަކެއް


Mexico u'mmeedhu bodu, Korea ah furusathu gellijje\nމެކްސިކޯއަށް އުންމީދު ބޮޑު، ކޮރެއާއަށް ފުރުސަތު ގެއްލިޖެ\nމެކްސިކޯގެ ކުޅުންތެރިން މެޗުން މޮޅުވުމުން އުފާ ކުރަނީ --- ފޮޓޯ: ފީފާ\nދެކުނު ކޮރެއާގެ މައްޗަށް 2-1 ގެ ނަތީޖާ އަކުން ކާމިޔާބު ހޯދައި، ވޯލްޑްކަޕުގެ ދެ ވަނަ ބުރަށް ދިއުމުގެ އުންމީދު މެކްސިކޯއިން ބޮޑު ކޮށްފި އެވެ.\nމެޗުން ބަލިވުމުން، ކޮރެއާއަށް ވަނީ މުބާރާތުގައި ކުރިއަށް ދިއުމުގެ ފުރުސަތު ގެއްލިފަ އެވެ. ޖަޕާނާއި ކޮރެއާ، ދެ ގައުމު ހިއްސާ ވެގެން 2002 ވަނަ އަހަރުގެ ވޯލްޑްކަޕުގެ ސެމީ ފައިނަލަށް ދަތުރު ކުރި ފަހުން ކޮރެއާއަށް ގުރޫޕް ސްޓޭޖު ފަހަނައަޅާއި ދެވުނީ އެންމެ ފަހަރަކު އެވެ. އެއީ ދެކުނު އެފްރިކާގައި 2010 ވަނަ އަހަރު ބޭއްވި ވޯލްޑްކަޕުގަ އެވެ.\nމިރޭ، ސްވިޑެން އާއި އެންމެ ފަހުގެ ޗެމްޕިއަން ޖަރުމަން ބައްދަލު ކުރާ މެޗުގެ ނަތީޖާ ނިކުންނަ ގޮތަކުން، ދެ ވަނަ ބުރުގެ ޖާގަ މެކްސިކޯއަށް ލިބޭނެ އެވެ. މެޗު އެއްވަރު ވިޔަސް ނުވަތަ ސްވިޑެން މޮޅު ވިނަމަވެސް މެކްސިކޯއަށް ދެ ވަނަ ބުރުގެ ޖާގަ މިރޭ ޔަގީން ވާނެ އެވެ.\nފުރުސަތު ބޭނުން ނުކުރެވުމުން ކޮރެއާ ކުޅުންތެރިން މާޔޫސްވެފައި --- ފޮޓޯ: ފީފާ\nމެކްސިކޯގެ ފުރަތަމަ ލަނޑު ކާލާސް ވޭލާ ކާމިޔާބު ކުރީ މެޗުގެ 26 ވަނަ މިނެޓްގައި އެ ޓީމަށް ލިބުނު ޕެނަލްޓީ އަކުންނެވެ. އެ ޕެނަލްޓީ އަކީ، ކޮރެއާގެ ޕެނަލްޓީ އޭރިއާ ތެރެއިން، މެކްސިކޯއިން ގޯލް ކުރިމައްޗަށް ނަގައިދޭން އުޅުނު ބޯޅައަށް ކޮރެއާގެ ކެޕްޓަން، ކީ ސަންގް ޔިއުންގް ހުރަސް އަޅަން އުޅުމުން ބޯޅަ އޭނާގެ އަތުގައި ޖެހުމުން ދިން ޕެނަލްޓީ އެކެވެ.\nފުރަތަމަ ހާފުގައި، ކޮރެއާގެ ތަރި ސަން ހިއުންގް މިން އަށް ވަނީ ރަނގަޅު ފުރުސަތެއް ލިބިފަ އެވެ. ޕެނަލްޓީ އޭރިއާ ތެރެއަށް ވަދެ އޭނާ ފޮނުވާލަން އުޅުނު ބޯޅައަށް އަށް ނިކުމެ އެ ބޯޅަ ކޯނަރަކަށް ބޭރު ކޮށްލީ މެކްސިކޯގެ ކީޕަރު ގިޔޭމޯ އޮޗޯއާ އެވެ.\nމެކްސިކޯ އަށް ލީޑް ނަގައިދިނުމަށް ވޭލާ އުފާ ފާޅު ކުރަނީ --- ފޮޓޯ: ފީފާ\nދެ ވަނަ ހާފުގައި، ކޮރެއާއިން ވަނީ ފުރުސަތުތައް ތަނަވަސް ކޮށްފަ އެވެ. މެކްސިކޯ ދެ ވަނަ ލަނޑު ޖެހި ފަހުން، ކޮރެއާ އަށް ވަނީ ވަރަށް ތަނަވަސް ފުރުސަތެއް ލިބިފަ އެވެ. މެކްސިކޯގެ ޑިފެންޑަރު މާކްއޭޒް ކީޕަރަށް ދޭން އުޅުނު ބޯޅަ ކޮރެއާ އަށް ލިބުނު ނަމަވެސް އެ ޓީމަށް އެފުރުސަތު ބޭނުމެއް ނުކުރެވުނެވެ. އޭރު މެކްސިކޯގެ ކީޕަރުވެސް ހުރީ ގޯލް ދޫކޮށް ވަރަށް ބޮޑަށް ކުރިއަށް ނިކުމެ އެވެ. އެއީ މުޅި މެޗުގައިވެސް ކޮރެއާއަށް ލިބުނު އެންމެ ރަނގަޅު ފުރުސަތެވެ.\nމެކްސިކޯގެ ދެ ވަނަ ލަނޑު ހާވިއާ ހެނާންޑޭޒް (ޗިޗަރީޓޯ) ކާމިޔާބު ކުރި ލޮޒާނޯ ދިން ބޯޅައަކުންނެވެ. ހެނާންޑޭޒް އެގޯލް ކާމިޔާބު ކުރީ ކޮރެއާގެ ޑިފެންޑަރު ޖަންގް ހިޔުން ސޫ ވެސް ކަޓުވާލުމަށް ފަހު އެވެ. ހެނާންޑޭޒް ޖެހި ލަނޑާއެކު އޭނާ ވެފައި ވަނީ ވޯލްޑްކަޕުގައި މެކްސިކޯ އަށް އެންމެ ގިނަ ލަނޑު ޖަހައިދިން އެއް ކުޅުންތެރިޔާ އަށެވެ.\nމިފަހަރުގެ ވޯލްޑްކަޕުގައި ކޮރެއާއިން ޖެހި ފުރަތަމަ ލަނޑު ކާމިޔާބު ކުރީ ސަން އެވެ. އޭރިއާގެ ބޭރުން އޭރިއާގެ ކަނާ ދިމާލުން އޭނާ ފޮނުވާލި ބޯޅަ އަމާޒުވީ ގޯލްގެ ދުރު ކަަނަށެވެ.


"ބީވީމާ"ގެ ފުރަތަމަ ޓީޒާ ދައްކާލައިފި | Feshun.mv\n"ބީވީމާ"ގެ ފުރަތަމަ ޓީޒާ ދައްކާލައިފި\n14 ފެބްރުއަރީ 2022 - 22:19\nދިވެހި ފިލްމީ އިންޑަސްޓްރީގެ އެންމެ ކާމިޔާބު އެއް ޕޮރޮޑަކްޝަން ހައުސް ޑާކް ރެއިން އެންޓެޓެއިންމެންޓްއިން ގެނެސްދޭ އާ ފިލްމް "ބީވީމާ" ގެ ފުރަތަމަ ޓީޒާ މިއަދު އާންމުންނަށް ދައްކާލައިފި އެވެ.\nމަޝްހޫރު ލަވަކިޔުންތެރިޔާ މަރިޔަމް އަޝްފާ ފިލްމީ ދާއިރާއަށް ތައާރަފްވާ ފުރަތަމަ ފިލްމް، "ބީވީމާ" ގެ ޓީޒާ ދައްކާލިއިރު އެންމެ ގިނަ ބަޔަކު އިންތިޒާރުކުރަމުން އައީވެސް އަޝްފާ މި ފިލްމްގައި ފެނިގެންދާނެ ގޮތް ބަލައިލުމަށެވެ. ޓީޒާއިން އަޝްފާ އާއި އަދި އިތުރު ކާސްޓުންގެ މަންޒަރުތައް ފެނިގެންދިޔަ އެވެ.\nފިލްމްގެ އިތުރު ކާސްޓުންނަށް ބަލާއިރު، އަޝްފާއާއެކު ދެން ފެނިގެންދާނީ ކުޅަދާނެ އެކްޓަރު އިސްމާއިލް ރަޝީދު(ކޮޕީ އިއްސެ)އެވެ. މީގެ އިތުރުން މި ފިލްމްގެ ލީޑު ރޯލުން ދެން ފެނިގެންދަނީ، އައިމިނަތު ރަޝްފާ (އާޝާ) އާއި އާދަަމް ޒިދާނެވެ. މިއީ ޒިދާނުވެސް ފިލްމީ ދާއިރާއަށް ތައާރަފްވާ ފިލްމެވެ.\nމި ފިލްމަކީ މަޝްހޫރު ސްކްރީން ރައިޓަރ އަޙްމަދު ޒަރީރު ލިޔެ ޑައިރެކްޓްކުރާ ފިލްމެކެވެ. ފިލްމުގެ ޕްރޮޑިއުސަރުންނަކީ ޢާއިޝަތު ފުއާދު ތަޢުފީޤް އާއި މުހައްމަދު ޢަލީ (މޮގާ) އެވެ. ކެމެރާކުރަނީ ސިނަމޮޓޮގްރާފަރ އިބްރާހިމް ވިސާން (ކަނޑި)އެވެ. އަދި ޕޯސްޓްޕްރޮޑަކްޝަން ހަދަނީ ޑައިރެކްޓަރ ޢަލީ ޝިފާޢު (ޗިއްޕެ) އެވެ.\nމީގެ އިތުރުން މި ފިލްމްގެ ބެކްމިއުޒިކް ހަދަނީ ޙުސައިން ތަޢުފީޤް އެވެ. މޭކަޕް ހަދަނީ ހުސައިން ސަދިޔާން (ސޭންޑީ) އެވެ. ފިލްމުގެ ކެރެކްޓަރުންގެ ޕޯސްޓަރުތަކުގެ ފޮޓޯގްރަފީ އަދި ޑިޒައިން ހެދީ އަޙްމަދު ޝިނާން އެވެ.


އައްޑޫއޮޕަރޭޝަން: އިތުރު ތިން މީހަކަށް މުއްދަތު ޖަހައިފި | Sandhaanu\nއައްޑޫއޮޕަރޭޝަން: އިތުރު ތިން މީހަކަށް މުއްދަތު ޖަހައިފި\nއޮކްޓޯބަރ 10, 2020\nއައްޑޫ ސިޓީގައި ފުލުހުން ކުރިއަށް ގެންދިޔަ މަސްތުވާތަކެތީ ބޮޑު އޮޕަރޭޝަނުގައި ހައްޔަރުކޮށްފައިވާ މީހުންގެ ތެރެއިން އިތުރު ތިން މީހަކު ބަންދުގައި ބޭތިއްބުމަށް އަމުރުކޮށްފި އެވެ.\nޝަރީއަތްނިމެންދެން ބަންދުގައި ބެހެއްޓުމަށް އަމުރުކޮށްފައިވަނީ އައްޑޫސިޓީ ހިތަދޫއަށް ނިސްބަތްވާ ތިން މީހުންނެވެ. އެރަށު ފިނިފަރު ހަސަން އާމިރު،25، އާއި ބުލޫބާރޑް،ހޫދު ލަތީފް،24، އާއި މަންދޫބްގެ ހުސައިން ސިމާހު 27، އެވެ.\nފުލުހުން ވިދާޅުވީ މިމައްސަލައިގައި ހައްޔަރުކޮށްފައިވާ ހޫދު ލަތީފަކީ މި މައްސަލައާ ގުޅިގެން ބުދަ ދުވަހު ހައްޔަރުކޮށް އެދުވަހު ކޯޓަށް ހާޒިރުކުރުމުން ބަންދުގައި ބެހެއްޓުމަށް އަމުރުކޮށްފައިވާ މީހެއްކަމަށެވެ. އަނެއް ދެ މީހުން ބަންދުގައި ބޭތިއްބުމަށް އަމުރުކޮށްފައިވަނީ އިއްޔެ ކޯޓަށް ހާޒިރުކުރުމުންނެވެ.\nމި މައްސަލައާއި ގުޅިގެން މި ތިން މީހުންނާއެކު ޖުމްލަ ފަސް މީހަކަށް ވަނީ ޝަރީއަތް ނިމެންދެން ބަންދުގައި ބެހެއްޓުމަށް އަމުރުކޮފައެވެ. އެއީ މި މައްސަލައާއި ގުޅިގެން ކުރިން ބަންދުގައި ބެހެއްޓުމަށް އަމުރުކުރި އައްޑޫސިޓީ ހިތަދޫ ކޯޅި.މުހައްމަދު ޔާމިން ނަސީރު 23، އާއި އެރަށު ފިނިފަރު،އަބްދުﷲ އިބްރާހިމް 33، އެވެ.\nމި މަހު އެކަކުން ފެށިގެން ފުލުހުން ކުރިއަށްގެންދާ މި ބޮޑު އޮޕަރޭޝަންގައި މިހާތަނަށް 16 މީހަކު ހައްޔަރުކޮށްފައިވާކަމަށް ފުލުހުން މައުލޫމާތު ދެއްވައެވެ.\nމި މައްސަލައިގައި ފަހުން ހައްޔަރުކުރި ދެ މީހުން ހައްޔަރުކޮފައިވަނީ އޮކްޓޯބަރު ފަސްވަނަ ދުވަހާއި ހަތްވަނަ ދުވަހުގައިކަމަށް ފުލުހުން ހާމަކުރައްވައެވެ. އެ ދެމީހުންގެ ތެރެއިން މިމަހު ހަތެއްގައި ހައްޔަރުކޮސްފައިވަނީ ހިތަދޫ، ބުލޫބާރޑް، ހޫދު ލަތީފް އެވެ.\nމި މައްސަލައާ ގުޅިގެން ހައްޔަރުކުރި މީހުންގެ ތެރެއިން ތަހުގީގަށް އިތުރަށް ބަންދުގައި ބައިތިއްބަން ނުފެންނާތީ އަށް މީހަކު ދޫކޮށްލާފައިވާ ކަމަށް ފުލުހުން ވިދާޅުވެއެވެ.\nމަސްތުވާތަކެތީގެ ޑީލަރެއްކަމަށް ތުހުމަތުކުރާ އަބްދުﷲ އިބްރާހިމް އިސްވެ ހުރެ ދިވެހިންގެ އިތުރު ބަޔަކާއެކު ރާއްޖެ އެތެރެކުރި މަސްތުވާތަކެތި ހޯދުމަށް ފުލުހުން ކުރިއަށްގެންދާ މިބޮޑު އޮޕަރޭޝަނުގައި 98.6 ކިލޯގެ މަސްތުވާތަކެތި ކަނޑުމަތިން އަތުލަގެންފައިވެއެވެ.


Delhi gang rape gai himeney meehun dhanjahsaifi\nނިއު ދިއްލީ (މާޗް 20) - އިންޑިއާގެ ވެރިރަށް ނިއު ދިއްލީގައި 2012 ވަނަ އަހަރު ބަހެއްގެ ތެރޭގައި ގްރޫޕަކުން ރޭޕްކޮށް ބޮޑެތި އަނިޔާތަކެއް ދިނުމުގެ ސަބަބުން މަރުވި ޒުވާން އަންހެނާގެ ގާތިލުންނަށް އިއްވާފައިވާ މަރުގެ ހުކުމް ތަންފީޒުކޮށްފި އެވެ.\nއެ އަނިޔާވެރި ގަތުލާއި ގުޅިގެން، ހަތަރު މީހުންގެ މައްޗަށް މަރުގެ ހުކުމް އިއްވާފައިވަނީ 2013 ވަނަ އަހަރެވެ.\nއެ ހަތަރު މީހުންވެސް ދަންޖައްސައި މަރާފައިވަނީ ތިހާރުގައި ހުންނަ ޖަލުގަ އެވެ. މިއީ 2015 ވަނަ އަހަރުގެ ފަހުން އިންޑިއާގައި މަރުގެ ހުކުމް ތަންފީޒުކުރި ފުރަތަމަ ފަހަރެވެ.\nއެ ހާދިސާއާ ގުޅިގެން ޖުމްލަ ހަ މީހަކު ހައްޔަރުކުރި އެވެ. ނަމަވެސް، އޭގެ ތެރެއިން އެކަކު މާޗް 2013 ގައި ޖަލުގައި އަމިއްލައަށް މަރުވެފަ އެވެ.\nއަދި އެކަމުގައި ޝާމިލްވާ 17 އަހަރުގެ ކުއްޖާ، ވަނީ 2015 ވަނަ އަހަރު އޭނާއަށް އިއްވި ތިން އަހަރުގެ ޖަލު ހުކުމް ތަންފީޒުކޮށް، ސަލާމާތްވެފަ އެވެ. އެއީ 18 އަހަރު ނުފުރޭ ކުދިންނަށް އިންޑިއާގައި ދެވޭ އެންމެ ހަރުކަށި އަދަބެވެ.\nއިންޑިއާ މަރުގެ ހުކުމް ރޭޕް


LIVE: Covid-19: Adhadhuthah Ithuruviya Nudhinun, Dhivehinnah Oeh Imthihaaneh - Vaguthu\nޕޮލެންޑްގައި ކޮވިޑް-19 އަށް ފައްސިވާ މީހުންގެ އަދަދު ވަރަށް ބޮޑަށް އިތުރުވެ، ހޮސްޕިޓަލްތައް ފުރި ބަލި މީހުންނަށް ފަރުވާ ދިނުމުގައި ދަތިތައް ކުރިމަތިވަމުން އަންނާނީ އެގައުމުގެ އެންމެ މުހިއްމު ފުޓްބޯޅަ ސްޓޭޑިއަމްގައި ބަލި މީހުން އެޑްމިޓް ކުރަން ނިންމައިފި.\nރާއްޖެ އިން އިތުރު 22 މީހަކު ކޮވިޑް-19 އަށް ފައްސިވެއްޖެ.\nދުނިޔޭގެ އެކި ހިސާބުތަކުގައި މިހާރު ހަލުވި ކަމާއި އެކީ ފެތުރެމުން އަންނަ ކޮވިޑް-19 ޖެހިގެން އިރާނުން ރެކޯޑް އަދަދަކަށް މީހުން މަރުވެއްޖެ.\nދެކުނު އެފްރިކާގެ ހެލްތު މިނިސްޓަރ ވެލީ މިކްޒީ އާއި އޭނާގެ އަންހެނުން ކޮވިޑް-19 އަށް ފައްސިވެއްޖެ.\nDhekunu Africa Ge Health Minister Covid-19 Ah Fassi Vehjjehttps://t.co/3hJOIABz4q\nކޮވިޑް-19ގެ ސަބަބުން އާމްދަނީއަށް ނުރަނގަޅު އަސަރު ކޮށްފައިވާ މީހުންނަށް އިންކަމް ސަޕޯޓް އެލަވެންސްގެ ގޮތުގައި 106 މިލިއަން ރުފިޔާ ދޫކޮށްފައިވާ ކަމަށް ފިނޭންސް މިނިސްޓްރީ އިން ބުނެފި.\nIncome Support Allowance Ge Gothugai 106 Million Rufiyaa Dhookoffihttps://t.co/XGqCkVgacc\nކޮވިޑް-19ގެ ސަބަބުން މާލީ ދަތިކަން ކުރިމަތިވެފައިވާ ކުދި އަދި މެދުފަންތީގެ ވިޔަފާރިތަކަށާއި އަމިއްލަ މަސައްކަތްކުރާ ފަރާތްކަކަށް އެސްއެމްއީ ޑިވެލޮޕްމެންޓް ފައިނޭންސް ކޯޕަރޭޝަން (އެސްޑީއެފްސީ) މެދުވެރިކޮށް 300 މިލިއަން ރުފިޔާ ދޫކޮށްފައިވާ ކަމަށް ފިނޭންސް މިނިސްޓްރީ އިން ބުނެފި.\nKudhi Viyafaari Thakah 300 Million Dhookoffihttps://t.co/aseIrQxfyO\nއަވައްޓެރި އިންޑިޔާއިން ކުރިއަށް އޮތްތަނުގައި މަހެއްގެ މައްޗަށް 2.6 މިލިއަން މީހުން ކޮވިޑް-19 އަށް ފައްސިވެދާނެ ކަމަށް އެޤައުމުގެ ސައިންސުވެރިންގެ ޕެނަލަކުން ބުނެފި.\nCovid-19 India In Mahehgge Mahchah 2.6 Million Meehun Fassi Vedhaanehttps://t.co/TPfZL1bvSu\nޅ.ކުރެންދޫން މީހަކު ކޮވިޑް-19 އަށް ފަައްސިވެއްޖެ.\nBREAKING: Kurendhoo In Meehaku Covid-19 Ah Fassi Vehjjehttps://t.co/eDU8Rn7MnO\nކޮވިޑް-19 ޖެހިގެން މިސްރުގެ 10 ޖަލަކުން 14 ގައިދީއަކާއި މަރުވެފައިވާ ކަމަށް ހިއުމަން ރައިޓްސް ވޮޗް (އެޗްއާރުއެޗް) އިން ބުނެފި.\nCovid-19 Jehigen Misruge 10 Jail Akun 14 Gaidhee Aku Maru Vejjehttps://t.co/9cepU04bZj\nކޮވިޑް-19އާ ގުޅިގެން ބަންދުކޮށްފައިވާ ގެސްޓް ހައުސްގެ ވިޔަފާރިތައް އަލުން ހުޅުވަން ހުއްދަ ދިންފަހުން މިއަދާއި ހަމައަށް ނުވަ ރަށެއްގެ 29 ގެސްޓް ހައުސް ހުޅުވުމުގެ ހުއްދަ ދީފައިވާ ކަމަށް ޓޫރިޒަމް މިނިސްޓްރީން ވިދާޅުވެއްޖެ.\n29 Guest House Eh Hulhuvumuge Huhdha Dheefihttps://t.co/MWqHxdToWv\nޏ. ފުވައްމުލަކުން އިތުރު މީހަކު ކޮވިޑް-19 އަށް ފައްސިވެއްޖެ.\nBREAKING: Fuvamulaku In Ithuru Meehaku Covid-19 Ah Fassi Vehjjehttps://t.co/pbnPcwaRQ6\nމެލޭޝިއާ އިން އިއްޔެ ރެކޯޑް އަދަދަކަށް މީހުން ކޮވިޑް-19 އަށް ފައްސިވެއްޖެ.\nCovid-19: Malaysia In Record Adhadhakah Meehun Fassivejje https://t.co/YHi50YlEhb\nއެންމެ ގިނަ އިން ކޮވިޑް-19 އަށް މީހުން ފައްސިވި ގައުމުތައް.\nCovid-19: Bali Fethurey Minvaru Ithuruve Nurakkaluge Thereah https://t.co/quJDrbSmb6\nކުރިއަށް އޮތް ދެތިން ހަތަރު ހަފްތާއެއް ވެގެން ދާނީ ކޮވިޑް-19 އާއި ގުޅިގެން އެމެރިކާ އަށް އަންނަ އެންމެ ނުރައްކާތެރި "އެންމެ އަނދިރި" ހަފްތާތައް ކަމަށް އެޕިޑޮމޮޖިސްޓުން ބުނެފި.\nCovid-19: Kuriyah Othee America Ah Ehme Nurakkaa Hafthaathah https://t.co/BuoFP5xiDu\nއެޗްޕީއޭގެ ގައިޑްލައިންތަކަށް ބެލުމެއް ނެތި ބޭނުން ވަރަކަށް ދަތުރުކޮށް ހަރަކާތްތައް ބާއްވާނަން ކަމަށް ޕީއެންސީގެ ނައިބު ރައީސް އިބްރާހިމް ޝުޖާއު ވިދާޅުވެއްޖެ.\nHPA Akah Nubeleyne, Beynun Varakah Dhathurukoh Harakkaaiythah Baavvaanan: Shujau https://t.co/0ZzFma8pTV\nއެމެރިކާ އިން ވެސް ކޮވިޑް-19 އަށް ފައްސިވާ މީހުންގެ އަދަދު އިތުރުވެ، މިހާރު ތިންވަނަ ރާޅެއް އަރަމުންދާ ކަމުގެ ނިޝާންތައް އަންނަނީ ފެންނަމުން. އެމެރިކާގެ ބައެއް ސްޓޭޓްތަކުން ކޮވިޑް-19 އަށް ފައްސިވާ މީހުންގެ އަދަދު މިހާރު ވަނީ މީގެ ކުރިން މައްޗަށް ނުދާ ވަރަށް މައްޗަށް ގޮސްފައި. ކޮވިޑް-19 އަށް އެމެރިކާ އިން ފައްސިވާ މީހުންގެ އަދަދު މަތިވަމުން ދާއިރު ކުރިއަށް އޮތް ފިނިމޫސުމުގައި އެމެރިކާގެ ހާލަތު އިތުރަށް ގޯސްވެގެން ހިނގައިދާނެ ކަމުގެ ބިރު ވަނީ ބޮޑުވެފައި.\nކޮވިޑް-19 އަށް އޭޕްރީލް މަހު މާލެ އިން މީހަކު ފައްސިވުމުން ވަރުގަދަ ފިޔަވަޅުތަކާއި އެކު ދިވެހިން ފުރަބަންދުވެ، ބަލި ކޮންޓްރޯލް ކުރިއެވެ. ނަމަވެސް ޖުލައި މަހު ދިން ލުއިތަކަށް ފަހު ކޮވިޑް-19 އަށް ފައްސިވާ މީހުންގެ އަދަދުތައް އިތުރުވެ ދެވަނަ "ރާޅެއް" ރާއްޖެ އަށް ބިންދާލިއެވެ. ފުރަތަމަ އިމްތިހާނުން ދިވެހިން ފެއިލް ވީއެވެ.\nމާސްކް އެޅުން މަޖުބޫރުކޮށް ފިހާރަތަކާއި ރެސްޓޯރެންޓްތަކާއި އާއްމު ޚިދުމަތްދޭ ތަންތަނުގައި އަމަލު ކުރަން ޖެހޭ ގައިޑްލައިންތައް އެކުލަވާލައިގެން ދެވަނަ ރާޅު ވެސް ދިވެހިން ކޮންޓްރޯލް ކޮށްފިއެވެ. މިހާރު ފެންނަމުން ދަނީ ބަލިން ރަނގަޅުވާ މީހުންގެ އަދަދު އިތުރުވެ ދެވަނަ ރާޅުގެ މައްޗަށް ވެސް ދިވެހިން ކުރި ހޯދަމުންދާ މަންޒަރެވެ.\nނަމަވެސް މިއީ އަދި ކޮވިޑް-19 އިން ސަލާމަތްވީއެއް ނޫނެވެ. ދުނިޔޭގެ ބައެއް އެހެން ގައުމުތަކުގައި ވެސް ފިޔަވަޅުތަކަށް ލުއިތައް ދިނުމުން ދެން ކުރިމަތިވަމުންދާ މަންޒަރު ރާއްޖެ އިން ވެސް ތަކުރާރުވެދާނެއެވެ. "ތިންވަނަ ރާޅެއް" ވެސް އެރުން އެއީ ފަރުވާކުޑަކޮށްފިނަމަ ނުވެނުދާނެ ކަމެކެވެ.\nދިވެހިންގެ ކުރިމަތީގައި މިއޮތީ އަނެއްކާވެސް އޮތީ އިމްތިހާނެކެވެ. އެއިމްތިހާނުން ފާސްވެވެން އޮތީ ކޮވިޑް-19 އަށް ފައްސިވާ މީހުންގެ އަދަދު މަދުކޮށްނެވެ. ކޮންމެ މީހަކު ވެސް ފަރުދީ ޒިންމާ އަދާކޮށްގެންނެވެ. ކޮވިޑް-19 އިން ރައްކާތެރިވުމަށް އަމަލު ކުރަން ޖެހޭ ކަންކަމަށް އަމަލު ކޮށްގެންނެވެ. މާސްކް އަޅައިގެންނެވެ. ގައިދުރުކޮށްގެންވެ. ކޮންމެހެން ބައްދަލު ކުރަން ޖެހޭ މީހުން ފިޔަވައި އެހެން މީހުންނާއި ބައްދަލުނުކޮށް އަބަދުވެސް ކޮވިޑް-19 އިން ސަލާމަތް ވުމަށް ކުރެވެން ހުރި ހުރިހާ މަސައްކަތެއް ކޮށްގެނެވެ.\nBREAKING : Kulhudhuffushi School Thah Bandu Koffihttps://t.co/WQkkwmSEuj\nBREAKING : Miadhu Rajje In COVID-19 Ah Fassi Vee 32 Meehunhttps://t.co/IH44iVUkiT\nއޮކްޓޯބަރ 19, 2020 05:57\nއަޖާއިބް އަންތަރީސް ނުވާނެތަ މީހަކު ކިހިނެތްބަލައިގެންބާ ޖެހޭމީހުންގެ އަދަދުތައް ބަލަހައްޓަނީ އުފެދޭސުވާލު ކުޅު ދުއް ފުއްޓަކީ ފަހެ އިންޑިޔާގެ ކޮޗިންތޯ އަދި ކޮވިޑްޖެހިގެން ނިޔާވީ ހަމަ އިންޑިޔާގެ ބޭކަލަކީބާ އެކަމަކުވެސް ކުރީދުވަހު މަދު ރޭގަ ގިނަ މިރޭ ބުނާނެ ނެތޭ މިހާރު ހީވަނީ މިބަލި ގެންގުޅެނީ ރައީސްއޮފީހުގަކަމަށް އެއީ ހިތަށްއެރީމަ ޖެހިފައި ހިތައްއެރީމަނުޖެހިފައި އަނެއް މަގުތައް އޮންނަނީ ފުރިބާރުވެފަ މާސްކު އަޅަނީ ހިތައްއެރިއްޔާ ގައިދުރުކަމެއްނޯވޭ އެކަމު ވަކިވަކި ހިސާބުގަ ގައިދުރުކުރުމާ ކައިރިކުރުން ހައްދުން ނެއްޓިފަ މީހަމަ އަޖައިބެއްނޫންތަ\nއޮކްޓޯބަރ 19, 2020 07:37\nމަށަށް މާތްﷲގެ އިރާދަފުޅުން ވެރިކަން ލިބޭ ދުވަހަކު އެމްޑީޕީއެއް ޕީޕީއެމެއް ނުބަލާ 2005 ކުން ވެރިކަން ލިބޭ ދުވަހާ ހަމައަށް ގައުމު ކުރިނާރުވާ އަގަތަޅާ އެންމެހާ ކުރަފި ސިޔާސީ ކޮރަޕްޓުން އުމުރު ދުވަހަށް ޖަލަށް ލާނީ. އެމީހުންނަށް ހާއްސަ ޖަލެއް ހަދާ ދުވަހަކުވެސް ރާއްޖެ ނުފެންނާނެ ވަރު ކޮށްލަންވީ (ޖަލަށް ލާފަ، ޖަލުން ރަނގަޅު ހިދުމަތް ލިބޭނެ އެކަމަކު އެމީހުންގެ ހަބަރެއް ދިވެހިންނަކަށް، އާއިލާ މީހަަކަށް ދުވަހަކުވެސް ނުލިބޭނެ)\nބަލާލަބަ ނިއުޒީލޭންޑް، ވިއެޓްނާމް، ސީޝެލްސް، މޮރިޝިއަސް، ފިޖީ، ބުރުނާއީ ފަދަ ގައުމުތައް.. އެގައުމުތަކުގެ ވެރީން ގައުމު ދެކެ ލޯބިވެ ރައްޔިތުންނަށް ހެޔޮއެދޭތީ ކޮވިޑުން އެހާ އަވަހަށް ސަލާމަތްވީ. މިހާރު އެގައުމުތަކުގައި މާސްކުވެސް ނާޅާ / ހާލަތު ވަނީ ކޮވިޑްގެ ކުރީގެ ހާލަތަށް ގޮސްފައި. ރާއްޖޭގެ މިއުޅޭ ސިޔާސީ ޖަނަވާރުންނާ ހެދި ރާއްޖެ މިވަނީ ހަލާކުވެފައި. ދަރާ ވިކިފައި މިވަނީ. ދެން ހާލަތު ރަނގަޅުވާނޭ ވާހަޖަ ނުދައްކާ


Sitee bitee eh noon, social media! | Mihaaru\nސޯޝަލް މީޑިއާއަކީ މިހާރު ވަރަށް ވެސް ނުފޫޒު ގަދަ އެއްޗެއް.\n29 ސެޕްޓެމްބަރ 2019 - 09:356comments\nސޯޝަލް މީޑިއާގެ ބާރު ރާއްޖޭގައި ވެސް ގަދަކަން އެނގޭ އެތައް ކަމެއް ދިމާވެ އެވެ. ދައުލަތުގެ މުއައްސަސާތަކަށް ސިޓީބިޓީ ފޮނުވައިގެން، އޭގެ ޖަވާބު ހޯދަން ހިނގާތާ އެތައް ދުވަހެއް ވާއިރު ޖަވާބު ނުލިބުނަސް، ސޯޝަލް މީޑިއާގައި އެވާހަކަ ފަތުރާލާ ހިސާބުން ކަމާ ބެހޭ މުއައްސަސާތަކުން ޖަވާބުދާރީވާން ފަށަ އެވެ. ސޯޝަލް މީޑިއާގައި ހަމަ އެއްޗެއް ބުނެލާ އިރަށް އެއަށް ދައުލަތުގެ ކަމާ ބެހޭ ފަރާތްތަކުން ތެޅިގަންނަގަތުމާ މެދު އެކި މީހުންގެ ހިޔާލު ތަފާތެވެ. މުއައްސަސާތަކުން ޖަވާބުދާރީވާން ޖެހޭނީ ހަމައެކަނި ސޯޝަލް މީޑިއާ އިން ކަމެއް ސަމާލުކަމަށް ގެނައިމާ ނޫން ކަމަށް، އެތައް ބަޔަކު ގަބޫލުކުރެ އެވެ.\nއަހްމަދު އަޝްރަފް (ޝުމްބާ) އަކީ ސޯޝަލް މީޑިއާގައި ސިޔާސީ ހަރަކާތްތެރިއެކެވެ. ޓްވިޓާ ފަދަ ވަސީލަތްތަކުގެ ބާރު އޭނާއަށް ރަނގަޅަށް އެނގެ އެވެ. އަދި އޭނާ ފަތުރާ ސިޔާސީ އަޑުތަކުގެ އިތުރުން ކަމާ ބެހޭ ފަރާތްތަކުގެ ސަމާލުކަމަށް ބައެއް ކަންކަން ގެންނަން އޭނާ ލައްވާ މެސެޖް ބޭރުކުރަން ބައެއް މީހުން އެދެމުން ވެސް ދެ އެވެ.\n"ރަސްމީ ގޮތުން ސިޓީ ލައިގެން ހިނގާހިނގާ ޖަވާބު ނުލިބިގެން، ސޯޝަލް މީޑިއާގައި މައުލޫމާތު ހިއްސާކުރަން މީހުން އެދެނީ،" ޝުމްބާ ބުންޏެވެ.\n"އާއްމު މަސްލަހަތު ހިމެނޭ ކަންކަމުގައި މުއައްސަސާތަކުގެ ސަމާލުކަމަށް ގެންނަން ވެސް މިހާރު ގިނަ ބަޔަކު އިޚްތިޔާރު ކުރަނީ ސޯޝަލް މީޑިއާ."\nރައްޔިތުންގެ މަޖިލީހުގެ މާފަންނު މެދު ދާއިރާގެ މެމްބަރު އިބްރާހީމް ރަޝީދު (ބޮންޑާ) ވެސް އެގޮތަށް ގަބޫލުކުރައްވަ އެވެ. އެކަމަކު އޭނާ ވިދާޅުވީ މައްސަލަތަކާ މެދު ފިޔަވަޅު އަޅަން ޖެހޭނީ ހަމައެކަނި ސޯޝަލް މީޑިއާއިން އެކަމެއްގެ ވާހަކަ ފެތުރުމުން ނޫން ކަމަށެވެ.\n"ސޯޝަލް މީޑިއާގައި ވެސް މުއައްސަސާތަކުން، އެއީ ސަރުކާރުގެ މުުއައްސަސާއެއް ނުވަތަ މިނިވަން މުއައްސަސާއެއް ކަމަށް ވިޔަސް، ޖަވާބުދާރީ ވުން އެއީ ރަނގަޅު ކަމެއް. އެކަމަކު މައްސަލައަކީ ރަސްމީކޮށް މީހުން ހުށަހަޅާ ކަންތައްތަކަށް، ސިޓީ ބިޓީއަށް ޖަވާބުދާރީ ނުވުން،" އޭނާ ވިދާޅުވި އެވެ.\nވެރިކަން ކުރާ ކޯލިޝަންގެ މައި ޕާޓީ އެމްޑީޕީއަށް ނިސްބަވްތާ ރަޝީދު ވިދާޅުވީ ރަސްމީކޮށް ސިޓީ ލައިގެން ޖަވާބު ނުލިބުމުގެ ޝަކުވާ އޭނާގެ ދާއިރާގެ ރައްޔިތުންގެ ފަރާތުން ވެސް ލިބިވަޑައިގަންނަވާ ކަމަށެވެ. އޭގެ މިސާލެއްގެ ގޮތުގައި ވިދާޅުވީ ސްޓޫޑެންޓް ލޯނާ މެދު އުފެދުނު ޝަކުވާތަކާ ގުޅިގެން ހަޔާ އެޑިއުކޭޝަން މިނިސްޓްރީއަށް ދަރިވަރުން ލީ ސިޓީތަކަށް ޖަވާބު ނުލިބުނު މައްސަލަ އެވެ.\nރައްޔިތުންގެ މަޖިލީހުގެ މާފަންނު މެދު ދާއިރާގެ މެމްބަރު އިބްރާހީމް ރަޝީދު. ފައިލް ފޮޓޯ/މިހާރު\n"އެންމެ ފަހުން އަޅުގަނޑު އެތައް މަސައްކަތެއް ކޮށް ރައީސުލް ޖުމްހޫރިއްޔާއާ ހިސާބަށް މައްސަލަ ގެންގޮސްގެން ޖަވާބު ހޯދަން ޖެހުނީ،" އޭނާ ވިދާޅުވި އެވެ.\nޖެންޑާ މިނިސްޓްރީގެ ބެލުމުގެ ދަށުގައި ހުއްޓާ "ގެއްލުނު" ކުޑަކުއްޖާގެ މައްސަލައިގައި ފުލުހުންގެ ބަހެއް ނޫސްވެރިންނަށް ނުލިބިގެން ނޫސްވެރިން އެތައް ފަހަރަކު ފުލުހުންގެ ރަސްމީ ޗެނަލުން މައުލޫމާތު ހޯދަން ސުވާލުކުރި އެވެ. އެކަމަކު ރަސްމީ މީޑިއާތަކަށް ޖަވާބު ދެއްވުމުގެ ބަދަލުގައި ޕޮލިސް ކަމިޝަނާ މުހައްމަދު ހަމީދު ޖަވާބު ދެއްވީ ސޯޝަލް މީޑިއާގަ އެވެ. ކުޑަކުއްޖާގެ މައްސަލާގައި ޖޫން 20 އިން ފެށިގެން ނޫސްވެރިން ގެންދިޔައީ ފުލުހުންނާ ގުޅަމުންނެވެ. ފުލުހުން ހަމަ އެއްވެސް އެއްޗެކޭ ނުބުނެ މައުލޫމާތު ސިއްރުކުރީ އެވެ.\nJust wanted to inform you that we have forcefully entered in toahouse in Male’ and taken Shaim Abdulla in to our custody. The previous tweet was aboutafootballer signing for Juventus today. It’s OK to takeabreak to tweet about something unrelated to one’s official position.\n— Mohamed Hameed (@M_Hameedh) July 1, 2019\nވައިކަރަދޫ ދާއިރާގެ މެމްބަރު ހުސައިން ޒިޔާދު (ފިއްޓޭ) ވިދާޅުވީ ރަސްމީ ގޮތުން ހުށައަޅާ ކަންކަމަށް ރަސްމީ އިދާރާތަކުން އެކަށީގެންވާ ގޮތެއްގައި ޖަވާބު ނުދިނުމަކީ އޭނާގެ ވެސް ކަންބޮޑުވުމެއް ކަމަށެވެ. އެ ދާއިރާގެ ބައެއް ރަށްރަށުގެ ކައުންސިލްތަކުން އެކި މިނިސްޓްރީތަކަށް ފޮނުވާފައިވާ ގިނަ ސިޓީތަކަކަށް ޖަވާބު ނުލިބި އެބަހުރި ކަމަށް އޭނާ ވިދާޅުވި އެވެ. އެކަމަކު އެ ހުރިހާ މައްސަލަތަކެއްގެ ތަފްސީލު ސޯޝަލް މީޑިއާއަށް ދޫނުކުރެއްވޭނެ ކަމަށް ވިދާޅުވި އެވެ. އެހެންކަމުން، ފިއްޓޭ ދެކެވަޑައިގަންނަވާ ގޮތުގައި، ދައުލަތުގެ އިދާރާތަކުން ކަންކަމުގައި އަވަސް ފިޔަވަޅުތައް އަޅަން ޖެހެ އެވެ. އާންމުންގެ ތެރޭގައި، ސޯޝަލް މީޑިއާ މެދުވެރިކޮށް، ބަހުސެއް ފެށުމުގެ ކުރިން، މައްސަލައިގެ ތެރެއަށް ކަމާ ބެހޭ ފަރާތްތަކުން ވަންނަން ޖެހޭނެ ކަމަށް ފިއްޓޭ ގަބޫލުކުރައްވަ އެވެ.\nވައިކަރަދޫ ދާއިރާގެ މެމްބަރު ހުސައިން ޒިޔާދު (ފިއްޓޭ) --- ފޮޓޯ: ނިޝާން އަލީ/ މިހާރު\nއިދިކޮޅު ޕީއެންސީއަށް ނިސްބަތްވާ، މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރު އާދަމް ޝަރީފް ވިދާޅުވީ ކޮންމެ ކޮންމެ ކަމެއް ސޯޝަލް މީޑިއާގައި ހިއްސާއެއްނުކުރެވޭނެ އެވެ. އެނޫން ގޮތް ގޮތަށް ވެސް ސަރުކާރުން ޖަވާބުދާރީ ވާން ޖެހޭ ކަމަށް އޭނާ ވިދާޅުވި އެވެ.\n"މިސާލަކަށް އަޅުގަނޑަކީ ތައުލީމީ ދާއިރާގައި 35 އަހަރު އުޅެފައި ހުރި މީހެއް. އެހެންވީމާ ވަރަށް ބޮޑު އިހުތިރާމަކާއި ލޯތްބެއް އޮންނަ ދާއިރާއެއް އެއީ. ދެން އަޅުގަނޑު ކިހިނެއްތޯ ސޯޝަލް މީޑިއާގައި އެ ދާއިރާއާ ބެހޭ ގޮތުން ހުރިހާ ވާހަކައެއް ދައްކާނީ؟،" ޝަރީފް ވިދާޅުވި އެވެ.\n"އަޅުގަނޑަކީ ޑިފެންސް މިނިސްޓަރުކަން ކޮށްފައި ހުރި މީހެއް، އެހެންވީމާ އެ ދާއިރާގެ ކަންކަމުގައި ވެސް އަޅުގަނޑު ބޭނުންވާނީ ކަންބޮޑުވުމެއް އޮތަސް ރަސްމީކޮށް ހިއްސާކޮށް ޖަވާބުތަކެއް ހޯދަން."\nޝަރީފް ވިދާޅުވީ ގައުމީ މުގައްރަރަށް ގެންނަ ބަދަލާ މެދު ހުރި ކަންބޮޑުވުންތަކެއް، އިދިކޮޅު ޕީޕީއެމް ކޯލިޝަންގެ ފަރާތުން އެޑިއުކޭޝަން މިިސްޓަރާ ހިއްސާކުރަން އެޕޮއިންޓްމެންޓަކަށް އެދުނުތާ މަހަކަށް ވުރެ ގިނަ ދުވަސް ވެއްޖެ ކަމަށެވެ. ނަމަވެސް އަދި ޖަވާބެއް ނުލިބޭ ކަމަށް ވިދާޅުވި އެވެ.\n"އަޅުގަނޑަކީ މިހާރު އޮތް މުގައްރަރު އެކުލަވައިލުމުގައި އިސްކޮށް މަސައްކަތްކުރި މީހެއް. އެހެންވީމާ އަޅުގަނޑުމެންނަށް އެކަމުގައި ޚިޔާލު ދެވޭނެ ކަމަށް ގަބޫލުކުރެވޭތީ އަޅުގަނޑު އިސްވެ ހުރެ މި އެދުނީ ވެސް،" އާދަމް ޝަރީފް ވިދާޅުވި އެވެ.\nސޯޝަލް މީޑިއާ މެދުވެރިކޮށް، ބައެއް މީހުން، ބޮޑެތި ކަންކަމުގެ ވާހަކަ ވެސް ތިލަކޮށްލަނީ، ދައުލަތުގެ އިދާރާތަކުން އެކަށީގެންވާ ގޮތެއްގައި އަޅާލުން ނެތީމާ ކަމަށް ބެލެވެ އެވެ.\nއެކަމަކު ތިމަރަފުށީ ދާއިރާގެ މެމްބަރު އަދި ކުރީގެ ޕޮލިސް ކަމިޝަނަރު އަބްދުﷲ ރިޔާޒްގެ ޚިޔާލު ތަފާތެވެ. އޭނާ ވިދާޅުވީ ޖަވާބުދާރީ ނުވުމުގެ މައްސަލައެއް އޭނާއަށް ކުރިމަތިނުވާ ކަމަށެވެ.\n"އަޅުގަނޑަކަށް ނޭނގޭ ޖަވާބުދާރީ ނުވާކަމެއް. އަޅުގަނޑުގެ ހުރިހާ ރިކްއެސްޓަކަށް ޖަވާބު ލިބޭ. އަޅުގަނޑުގެ ދާއިރާއަކުން ވެސް ނާދޭ ޝަކުވާއެއް،" ރިޔާޒު ވިދާޅުވި އެވެ.\nމާވަށު ދާއިރާގެ މެމްބަރު އަދި ކުރީގެ އިކޮނޮމިކް މިނިސްޓަރު މުހައްމަދު ސައީދު ދައްކަވަނީ އަދި މުޅިން އެހެން ވާހަކައެކެވެ. ސޯޝަލް މީޑިއާގައި އެމްޑީޕީގެ ހަރަކާތްތެރިންގެ "އުނދަގޫ" އޭނާއަށް ވަނީ ތަޖުރިބާކުރެއްވިފަ އެވެ. އެހެންކަމުން ވިދާޅުވީ "އެމްޑީޕީ ވެރިކަމަށް އައީ ވެސް ސޯޝަލް މީޑިއާގައި ވާހަކަ ފަތުރައިގެން" ކަމަށެވެ.\nސައީދަށް ސޯޝަލް މީޑިއާ ފެނިވަޑައިގަންނަވަނީ، "ނުސާފު" ގޮތަކަށެވެ.\n"މީހުންގެ އަބުރު ކަތިލުމާއި ހަގީގަތާ ހިލާފު ވާހަކަ ފެތުރުމާ، މިކަހަލަ އެތައް ކަމެއް. ދެން އެހެންވީމާ ހައިރާންވާންވީ ކަމެއް ނޫން އެއީ. ސަރުކާރުން ސޯޝަލް މީޑިއާގައި އަވަހަށް ޖަވާބުދާރީ ވުން،" ރަސްމީ ގޮތުން ކަންކަން ހާމަކުރުމުގެ ބަދަލުގައި ސޯޝަލް މީޑިއާއާ، މިހާރުގެ ބައެއް ވެރިން ދޯޅުވުމާ ބެހޭ ގޮތުން، ސައީދު ވިދާޅުވި އެވެ.\nރައްޔިތުންގެ މަޖިލިހުގެ މެމްބަރުންގެ އިތުރުން ކައުންސިލްތަކުގެ ބައެއް ވެރިންނަށް ވެސް ސޯޝަލް މީޑިއާ ފެންނަނީ، ރަސްމީ ގޮތުން ކަމެއް ކުރުމަށް ވުރެ، މާ ފަސޭހަ ވަސީލަތެއްގެ ގޮތުގަ އެވެ. އެމްޑީީޕީގެ މެޖޯރިޓީ އޮންނަ ހުޅުދުއްފާރު ކައުންސިލްގެ ރައީސް މުހައްމަދު އިބްރާހީމް ވިދާޅުވި ގޮތުގައި "ސަރުކާރުން ޖަވާބުދާރީ ވަނީ ސޯޝަލް މީޑިއާގަ" އެވެ.\n"ސިޓީބިޓީއަށް އޮފީސްތަކުން ޖަވާބު ލިބުން އަދިވެސް ވަރަށް ލަސް،" އިބްރާހިމް ވިދާޅުވި އެވެ.\n"ހަމަ ވަރަށް ލަސް އަޅުގަނޑުމެން ފޮނުވާ ސިޓީތަކަށް ޖަވާބު ލިބޭލެއް."\nރަސްމީ ގޮތުން އަޅާލުން ކުޑަވުން\nއާންމުން ކަންބޮޑުވާ ކަންކަމަށް ދައުލަތުގެ އިދާރާތަކުގެ ސަމާލުކަން މިހާރު ބޮޑަށް ލިބެނީ ސޯޝަލް މީޑިއާގައި ކަމެއްގެ ވާހަކަ ބުނުމުން ކަމަށް، ބައެއް އާންމުން މީހުން ގަބޫލުކުރެ އެވެ.\n"މިސާލަކަށް ނެއްލައިދޫގެ ފުޓްބޯޅަ ދަނޑު އެ ހަދަނީ. އެކަމަކު ޔޫތު މިނިސްޓަރު މަހްލޫފާ އެކީ ފޮޓޯއެއް ނަގާފައި ޓްވިޓާގައި ނޫނީ ފޭސްބުކްގައި އަޅުގަނޑު ނުޖަހައިފިއްޔާ ދާއިރާގެ މީހުން ގަބޫލެއް ނުކުރާނެ އެކަމާ އަޅުގަނޑު އުޅުނު ކަމަކަށް،" މެމްބަރު ފިއްޓޭ ވިދާޅުވި އެވެ.\nނަން ނުޖަހަން ޝަރުތުކޮށް ވާހަކަ ދެއްކި ޓީޗަރަކު ބުނީ މަޖިލީހުގެ މެމްބަރުންގެ ވިސްނުމަށް ސޯޝަލް މީޑިއާގެ ނުފޫޒު ވަރަށް ބޮޑަށް ފޯރާފައިވާ ކަމަށެވެ. އެހެންކަމުން އޭނާ ސޯޝަލް މީޑިއާ ސިފަކުރީ "ބައެއް މީހުން ވިސްނަން ބޭންކުރާ ސިކުނޑީ"ގެ ގޮތުގަ އެވެ.\n"މިހާރު ބައެއް މީހުން އެމީހުންގެ އަމިއްލަ ވިސްނުމުގެ ގާބިލުކަން ބޭނުމެއް ނުކުރޭ. ސޯޝަލް މީޑިއާއިން ފެންނަ މައުލޫމާތު ފަސޭހައިން ގަބޫލުކުރޭ. ތިމާގެ އަމިއްލަ ނަފުސުގައި ހުރި މައުލޫމާތަށް ވުރެ ވެސް އެބަ އިސްކަންދޭ މިހެން ފަތުރާ މައުލޫމާތަށް،"، ދޮގު މައުލޫމާތު ވެސް ތެދު އެއްޗެއް ކަމަށް ގަބޫލުކުރެވޭހާ ބޮޑަށް ސޯޝަލް މީޑިއާއަށް، މަޖިލިހުގެ ބައެއް މެމްބަރުން ހެއްލިވަޑައިގެންފައިވާކަން ދެއްކުމުގެ ގޮތުން އޭނާ ބުންޏެވެ.\nޝުމްބާ ގަބޫލުކުރާ ގޮތުގައި އެގޮތަށް އާންމުންގެ ވިސްނުން ބަދަލުވަނީ ރަސްމީ އިދާރާތަކުން އަމަލުކުރާ ގޮތުންނެވެ.\n"ސިޓީއެއް ލީމާ ގިނަ ފަހަރަށް ވާ ގޮތަކީ މޭޒު މަތީގައި އެ ސިޓީ ނުކަނޑާ އެތައް ދުވަހެއް ވަންދެން އޮންނަނީ. ދެން މިހާރު މީހުންނަށް ގަބޫލުކުރެވެނީ އަވަހަށް ސޯޝަލް މީޑިއާއަށް ދޫކޮށްލީމައޭ މުއައްސަސާތަކުން އެކަމާ އުޅެނީ. އެއީ އާއްމުންގެ ސަމާލުކަމަށް ގެނައިމަ،" އޭނާ ބުންޏެވެ.\nސޯޝަލް މީޑިއާއަށް އަރުވަން ކޮންމެ ދުވަހަކު ވެސް އެތައް ލިިއުމަކާއި ފޮޓޯތަކެއް ޝުމްބާމެން ކަހަލަ ހަރަކާތްތެރިންނަށް ލިބެ އެވެ.\nވަރަށް ކުޑަކުޑަ ކަންކަމުގެ ވާހަކަ ވެސް ސޯޝަލް މީޑިއާގައި ލިއެ އެވެ. މިސާލަކަށް ރަށު ކައުންސިލްގެ މެމްބަރެއް ކައިރީގައި ފޯނުން ބުނެލައި، ނުވަތަ ކައުންސިލަށް ވަދެލާފައި އަންގާލެވެން ހުންނަ ކަންކަން ވެސް ސޯޝަލް މީޑިއާގަ އެވެ.\n"ބަނދަރު ދިގަށް އަޅާފައިވާ މި ދޯންޏާ ހެދި މީހުންނަށް އުނދަގޫ ނުވޭބާ؟ މިކަން ކައުންސިލަށް ނޭނގެނީތަ؟" މިފަދަ ޕޯސްޓްތައް ވެސް ފޭސްބުކުން ފެނެ އެވެ. އެގޮތަށް ޕޯސްޓްކުރާ މީހާއަށް އެ ދޯނީގެ ވެރިމީހާ ވެސް އެނގެ އެވެ. ކައުންސިލަރުން ވެސް ހަމަ ދެކެފަރިތަ އެވެ. އެކަމަކު ބޭނުންކުރަނީ ސޯޝަލް މީޑިއާ އެވެ.\n"ތިއީ ވަރަށް ގިނައިން ދިމާވާ ކަމެއް. ހަމަ ވަރަށް ފަސޭހައިން އޮޅުން ފިލުވައިލެވެން އޮންނަ ކަމެއް ވެސް އޮޅުންފިލުވާ ނުލައި ލިޔެފާނެ ފޭސްބުކްގައި. އޭގެ ސަބަބުން މީހުންނަށް އެތައް އޮޅުމެއް އަރައި، ފިތުނަ އުފެދޭ،" ހުޅުދުއްފާރު ކައުންސިލްގެ ރައީސް އިބްރާހީމް ވިދާޅުވި އެވެ.\nމައުލޫމާތު ފަތުރަން ޓެކްނޮލޮޖީގެ ބޭނުން ހިފުން ވަރަށް މުހިންމެވެ. ހެޔޮ ގޮތުގައި ބޭނުންކުރާ ނަމަ އެއީ ފައިދާ ބޮޑު ވަސީލަތްތަކެވެ.\n"ފަސޭހައިން ކަންތައްތައް އެނގި ދުނިޔެ ކުޑަ އަވަށަކަށް ބަދަލުވެފައި މިއޮތީ މި ވަސީލަތްތަކުގެ ސަބަބުން ނޫންތޯ؟" މެމްބަރު ރަޝީދު ވިދާޅުވި އެވެ.\nރަސްމީ ގޮތުން ޖަވާބުދާރީ ނުވުން ކުށަކަށް!\nރައްޔިތުންގެ މަޖިލީހުގެ ސްޓޭޓް އެންޓަޕްރައިޒް ކޮމިޓީގައި ވެސް އިންނަވާ ރަޝީދަކީ މައުލޫމާތު ހާމަކުރަން ވަރަށް ބޮޑަށް ބާރު އަޅުއްވާ ބޭފުޅެކެވެ. އެ ކޮމިޓީއަށް ގިނަ މުއައްސަސާތަކާއި ކުންފުނިތަކުގެ ވެރިން ހާޒިރުކޮށް ސުވާލު ކުރުމަށް އެންމެ ބޮޑަށް ބާރު އެޅުއްވި އެއް މެމްބަރަކީ ވެސް އޭނާ އެެވެ.\n"އަޅުގަނޑުމެންނާ ދިމާލަށް ބުނީ ކޮމިޓީން ސަރުކާރު ހިންގަނީއޭ. އެކަމަކު ހަގީގަތުގައި އަޅުގަނޑުމެން ކުރި ކަމަކީ ޖަވާބު ނުދީ އޮޅުން ފިލުވައި ނުދީ ހުރި ކަންތައްތަކަށް ޖަވާބު ހޯދުން. އެ ގޮތުން ހުންނާނެ ވަކިވަކި ފަރުދުންނަށް ޖަވާބު ނުދީގެން ހުށަހެޅި މައްސަލަތައް ވެސް،" އޭނާ ވިދާޅުވި އެވެ.\nރަޝީދު ވިދާޅުވީ މުއައްސަސާތައް ޖަވާބުދާރީ ކުރުވާނެ ނިޒާމެއް މަޖިލީހުން ގާއިމްކުރާނެ ކަމަށެވެ. އެއީ ދައުލަތުގެ ހުރިހާ މުއައްސަސާތަކަށް އަމާޒުކޮށްގެން ކުރާނެ މަސައްކަތެއް ކަމަށް ވެސް ވިދާޅުވި އެވެ.\n"މި ދައްކަނީ ސަރުކާރުގެ ވާހަކަ އެކަންޏެއް ނޫން. ތިން ބާރުން ވެސް، ހުރިހާ ދާއިރާއަކުން ވެސް ރައްޔިތުންނަށް ޖަވާބުދާރީވާން ޖެހޭނެ،" އޭނާ ވިދާޅުވި އެވެ.\nޖަވާބުދާރީ ވުމަކީ، ރަޝީދު ގަބޫލުކުރައްވާ ގޮތުގައި، އުނދަގޫ ކަމެއް ވެސް ނޫނެވެ. ބައެއް ކަންކަމަށް ޖަވާބުދާރީވުން ތަންކޮޅެއް ލަސްވިޔަސް، އޭނާ ވިދާޅުވީ، މީހުން "ވާނުވާ"ގައި ބައިތިއްބައިގެން ނުވާނެ ކަމަށެވެ.\n"ހަމައެކަނި ސޯޝަލް މީޑިއާގައި ނޫން އަވަހަށް ޖަވާބުދާރީ ވާން ޖެހޭނީ. ރަސްމީ ގޮތުން ޖަވާބުދާރީ ވުން ލަސްކުރުމަކީ ކުށަކަށް ހަދާނަން އަޅުގަނޑުމެން،" ރަޝީދު ވިދާޅުވި އެވެ.\nއިތުރު ލިޔުންތައް ދިވެހި ސަރުކާރު ދަ ސޯޝަލް ނެޓްވޯކް ޖުޑީޝަރީ އިންފޮމޭޝަން ޓެކްނޮލޮޖީ ރައީސް އިބްރާހިމް މުހައްމަދު ސޯލިހް މައުލޫމާތު ހޯދައި ލިބިގަތުން އިންފޮމޭޝަން ކޮމިޝަނަރު


Rilwan ah insaafu hoadhumugai dhaulaiy dhanee fail vamun: Aailaa | Mihaaru\nރިލްވާނަށް އިންސާފު ހޯދައިދޭން ގޮވާލައި ބޭއްވި ހިނގާލުމެއް\nރިލްވާނަށް އިންސާފު ހޯދުމުގައި ދައުލަތް ދަނީ ފޭލްވަމުން: އާއިލާ\n08 އޯގަސްޓް 2019 - 11:28 13 comments\nނޫސްވެރިޔާ އަހްމަދު ރިލްވާން ވަގަށް ނެގި މައްސަލައިގައި އިންސާފު ހޯދައިދިނުމުގައި ދައުލަތް ފޭލްވަމުންދާ ކަމަށް ބުނެ އެކަމާ ފިޔަވަޅު އަޅުއްވައި ދެއްވަން އާއިލާ އިން ރައީސް އިބްރާހިމް މުހައްމަދު ސޯލިހަށް މިއަދު ގޮވާލައިފި އެވެ.\nހުޅުމާލޭގައި ރިލްވާން ދިރިއުޅޭ އެޕާޓްމެންޓް ކައިރިން އޭނާ ވަގަށް ނެގިތާ މިއަދަށް ފަސް އަހަރުވީ އެވެ. މިކަން ހިންގި މީހުން ހޯދަން ކުރީގެ ސަރުކާރުގައި ވަރަށް ބޮޑަށް އިހުމާލުވެފައިވާ ކަމުގެ ތުހުމަތު އޮތް އިރު ރިލްވާން ވަގަށް ނެގުމުގެ ތުހުމަތުގައި ދައުވާ ލިބުނު އެންމެން ވަނީ ސަލާމަތްވެފަ އެވެ.\nއާއިލާ އިން މިއަދު ނެރުނު ބަޔާނުގައި ބުނީ ރިލްވާން ވަގަށް ނެގި ކަމަށް ތުހުމަތު ކުރެވުނު ބައެއް މީހުން މިނިވަން ކުރި ސުޕްރީމް ކޯޓުގެ ފަނޑިޔާރު އަބްދުﷲ ދީދީ ވެސް ރާއްޖެ އިން ފުރާވަޑައިގެންފައިވާ ކަމަށެވެ. އެކަން އެގޮތަށް ހިނގީ ފަނޑިޔާރުގެ މައްސަލަ ބަލައިދިނުމަށް ކަމާބެހޭ އިދާރާތަކުގައި އެދިފައި އޮއްވައި ކަން ވެސް އާއިލާ އިން ފާހަގަކުރެ އެވެ.\nރިލްވާން ފޮރުވުމުގައި ހިމެނޭ ބަޔަކު، ކުރީގެ ނައިބު ރައީސް އަހްމަދު އަދީބުގެ އެންގެވުމަށް ބަންދުން ދޫކޮށްލީ ފަނޑިޔާރު ޑީޑީ ކަމަށް ތުހުމަތު ކުރެ އެވެ. ޖޭއެސްސީން ވެސް މި މައްސަލަ ބެލި އެވެ.\nރިލްވާން ވަގަށް ނެގި މީހުން ހޯދަން ރިޔާސީ ކޮމިޝަނުން ކުރާ ތަހުގީގު ލަސްވާތީ ވެސް އާއިލާ އިން ކަންބޮޑުވުން ފާޅުކުރި އެވެ.\nރިލްވާނަށް ވީ ގޮތް ހޯދުމަކީ މި ސަރުކާރުގެ ވައުދެކެވެ. އެކަމަކު ރިޔާސީ ކޮމިޝަނުން ތަހުގީގުތައް ކުރިއަށް ގެންދާތާ އަށް މަސް ވި އިރު ވެސް ރިލްވާން ގެއްލުމާ ގުޅޭ ގޮތުން ލިބުނު ކުރިއެރުން އާއިލާއާ ހިއްސާކޮށްފައެއް ނުވެ އެވެ.\nއާއިލާ އިން ނެރުނު ބަޔާނުގައި ބުނީ އިންސާފު ލިބޭނެ ދުވަހަކަށް އިންތިޒާރު ކުރަމުން އަންނަ ކަމަށެވެ.\n"ހިތާމައަކީ، އިންސާފު ލިބުން ލަސްވުމެވެ. އިންސާފު ލަސްވުމަކީ އިންސާފަށް އެޅޭ ހުރަހެކެވެ،" އާއިލާގެ ބަޔާނުގައިވެ އެވެ.\nރިލްވާން ވަގަށް ނެގުމުގައި އަމަލީ ގޮތުން ބައިވެރިވި މީހުންނާއި އެކަމުގައި އިހުމާލުވި ފުލުހުންނާއި ދައުލަތުގެ އެހެން އިދާރާތަކުގެ މުވައްޒަފުންނާ މެދު ފިޔަވަޅު އަޅަން އާއިލާ އިން ވަނީ ގޮވާލައިފަ އެވެ.\n"ރިލްވާން ވަގަށް ނެގި މައްސަލައިގެ ޝަރީއަތުގައި ދައުވާ ސާބިތު ނުވާ ކަމަށް ނިންމެވި އިރު ފުލުހުންގެ ތަހުގީގާއި ޕްރޮސިކިއުޓަ ޖެނެރަލްގެ އޮފީހުގެ ފަރުވާކުޑަ އަމަލުތައް ފާހަގަކޮށްފައިވެ އެވެ. ނަމަވެސް އެ ކަންކަން ރަނގަޅުކޮށް މި މައްސަލަ އިސްތިއުނާފް ކުރުމަށް ޕްރޮސިކިއުޓަ ޖެނެރަލްގެ އޮފީހުން ފަސްޖެހިފައި އޮތުމަކީ އިންސާފަށް އެޅިގެންދާ ވަރަށް ބޮޑު ހުރަހެކެވެ،" ބަޔާނުގައިވެ އެވެ.\nތަހުގީގުގައި ހުރި މައްސަލަތައް ފާހަގަ ކުރެއްވި ފަނޑިޔާރު، އެ މައްސަލަ އަލުން ތަހުގީގުކޮށް ޝަރީއަތަށް ހުށަހަޅަން އަމުރު ނުކުރެއްވުމުން ވެސް އާއިލާ އިން ވަނީ ސުވާލު އުފައްދައިފަ އެވެ.\nއިތުރު ލިޔުންތައް ކުށްކުރުން ސަރުކާރު އަހުމަދު ރިލުވާން މަރުގެ މައްސަލަތައް ބަލާ ކޮމިޝަން


Ajfan aai Nibal ge pair aai Nabaha quarter ah | Mihaaru\nގައުމީ ބެޑްމިންޓަން ފައިނަލުގައި ނިބާލާއި އަޖުފާން ބައްދަލުކުރި މެޗުގެ ތެރެއިން: މި ދެ ކުޅުންތެރިންގެ ޕެއާ އިން ވަނީ ޕާކިސްތާން މުބާރާތުގެ ކުއާޓާ އިން ފުރުސަތު ހޯދާފައި.-- ފޮޓޯ: ނިޝާން އަލީ/ މިހާރު\nބެޑްމިންޓަން: އަޖުފާނާއި ނިބާލްގެ ޕެއާ އާއި ނަބާހާ ކުއާޓާ އަށް\n08 ނޮވެމްބަރ 2019 - 11:089comments\nޕާކިސްތާނުގެ ވެރިރަށް އިސްލާމްއާބާދުގައި އިއްޔެ ފެށި ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގެ އަންހެން ސިންގަލްސް ބައިން ފާތިމަތު ނަބާހާ އާއި ފިރިހެން ޑަަބަލްސްގެ ބައިން މުހައްމަދު އަޖުފާން އާއި ނިބާލް އަހުމަދުގެ ޕެއާ ކުއާޓާ ފައިނަލުގެ ފުރުސަތު ހޯދައިފި އެވެ.\nއަންހެން ސިންގަލްސް ބައިން ނަބާހާގެ އިތުރުން ނީލާ ނަޖީބާއި އައިމިނަތު ނަބީހާ ވެސް ކުއާޓާ ފައިނަލުގައި ކުޅޭނެ އެވެ. ގައުމީ ޗެމްޕިއަންކަން މި އަހަރު ދިފާއުކުރި ނަބާހާ ކުއާޓާގެ ފުރުސަތު ހޯދީ ޕާކިސްތާންގެ އަނިލާ އިރުޝާދު އަތުން ސީދާ ދެ ސެޓުން މޮޅުވެގެންނެވެ. އަނިލާ އަތުން ނަބާހާ ސެޓުތައް ގެންދިޔައީ 21-11، 21-11 އިންނެވެ.\nމުބާރާތުގެ ކުއާޓާ ފައިނަލް މެޗުތައް މިއަދު ކުޅޭއިރު، ނަބާހާ ކުޅޭނީ މި މުބާރާތުގައި އެއް ވަނަ އަށް ސީޑްކޮށްފައިވާ އީރާނުގެ ސުރައްޔާއާ ދެކޮޅަށެވެ. ނަބީހާ ވާދަކުރާނީ ޕާކިސްތާނުގެ ޕަލްވިޝާ ބަޝީރާ ދެކޮޅަށެވެ. އަދި ތަޖުރިބާކާރު ކުޅުންތެރިޔާ ނީލާ ބައްދަލުކުރާނީ ބުޝްރާ ގައްޔޫމްއާ އެވެ.\nBadminton: Nabeeha aai Neela Pakistan mubaaraathuge quarter ah\nޕާކިސްތާން މުބާރާުތުގެ ފިރިހެން ސިންގަލްސް ބައިގައި ރާއްޖޭގެ ޒަޔާން ޒަކީ ކުޅުނު މެޗުން ވަނީ ނޭޕާލުގެ ދެ ވަނަ ކުޅުންތެރިޔާ ކަމަށްވާ ދިޕޭޝް ދާމީ އަތުން ބަލިވެފަ އެވެ ދިޕޭޝް ސެޓުތައް ގެންދިޔައީ 21-07، 21-13 އިންނެވެ. ގައުމީ ޗެމްޕިއަން އަޖުފާން ބަލިވީ ޕާކިސްތާނުގެ އަޒީމް ސަރުވާރް އަތުން 21-16، 21-12 އިންނެވެ. އަދި ޒުވާން ކުޅުންތެރިޔާ ނިބާލް އަހުމަދު ބަލިވީ ވާދަވެރި ކުޅުމަށް ފަހު ޕާކިސްތާންގެ ރާޖާ މުހައްމަދު އަތުން ދެ ސެޓު އެއް ސެޓުންނެވެ. މެޗުގެ ފުރަތަމަ ސެޓު ނިބާލް އަތުން 21-16 އިން ގެއްލުނު ނަމަވެސް ދެ ވަނަ ސެޓު އޭނާ ވަނީ 17-21 އިން ގެންގޮސްފަ އެވެ. އެކަމަކު ފަހު ސެޓުން 21-12 އިން ބަލިވުމުން ކެޓީ އެވެ.\nފިރިހެން ޑަބަލްސް ބައިގައި ނިބާލާއި އަޖުފާންގެ ޕެއާ މޮޅުވީ އަފްގާނިސްތާނުގެ އަހުމަދު ނަދީމް އާއި ފަގީރީ ޝުޖާﷲގެ ޕެއާ އަތުންނެވެ. މެޗުގެ ސެޓުތައް ނިބާލާއި އަޖުފާންގެ ޕެއާ ގެންދިޔައީ 21-09، 21-12 އިންނެވެ. މިއަދު ކުޅޭ ކުއާޓާގައި ނިބާލާއި އަޖުފާންގެ ޕެއާ ބައްދަލުކުރާނީ ދެ ވަނަ އަށް ސީޑްކޮށްފައިވާ ތައިލެންޑުގެ ޕްރަދް އާއި އަޕިޗަސިތުގެ ޕެއާއާ ދެކޮޅަށެވެ.\nއަންހެން ޑަބަލްސް ބައިގެ ކުއާޓާގައި ރާއްޖޭގެ ދެ ޕެއާ ވާދަކުރެ އެވެ. އެއީ ގައުމީ ޗެމްޕިއަން ނަބީހާ އާއި ނަބާހާގެ ޕެއާގެ އިތުރުން ނީލާ އާއި މައިސާ ފަތުހުﷲގެ ޕެއާ އެވެ. އަދި މިކްސް ޑަބަލްސް ބައިގައި ޒަޔާނާއި ނަބާހާގެ ޕެއާ އާއި އަޖުފާން އާއި މައިސާގެ ޕެއާ އެވެ.


''Ghost of Kyiv'' - Ukraine Ge Hero! “ގޯސްޓް އޮފް ކައިވް” – ޔޫކްރެއިންގެ ހީރޯ – Huvadhoo News ''Ghost of Kyiv'' - Ukraine Ge Hero! Huvadhoo News\n“ގޯސްޓް އޮފް ކައިވް” – ޔޫކްރެއިންގެ ހީރޯ\nގޯސްޓް އޮފް ކައިވް ވައްޓާލި ކަމަށް ބުނާ ޖެޓު ތަކުގެ ތެރެއިން ވީޑިއޯ ފުޓޭޖެއްގެ ސްކްރީން ޝޮޓެއް\nހިތްވަރުގަދަކަމާއި ހީރޯއިންގެ ވާހަކަތަކަކީ، ހަނގުރާމައާއި ދަތި އުނދަގޫ ވަގުތުތަކުގައި އުންމީދު އާކުރުމަށް ވަރަށް މުހިންމު ވާހަކަތަކަކަށް ވެދާނެއެވެ. 24 ފެބްރުއަރީ 2022 ގައި ޔޫކްރެއިންގައި ފެށުނު ރަޝިއާގެ ހަނގުރާމާއިގެ ތެރެއިން މިފަދަ ހީރޯއެއް މިހާރު ވަނީ އާންމުންގެ ސަމާލުކަން ހޯދާފައެވެ.\nޔޫކްރެއިން އަށް ރަޝިޔާގެ ސިފައިން އަރާ ކުރާ ހަނގުރާމާގައި، ރަޝިއާގެ ސިފައިން ބުނާގޮތުގައި ސްޓްރެޓީޖިކަލީ މުހިންމު ހޮސްތޯމެލް އެއާޕޯޓުވަނީ އެމީހުންގެ ބާރުގެ ދަށުގައެވެ. މީގެ އިތުރުން ކައިވްގެ މަގުތަކުން އެމީހުންގެ ސިފައިން ހަތިޔާރާއި އެކު އުޅޭ ކަމަށް އެމީހުން ބުނެފައިވެއެވެ.\nމިފަދަ ދަނޑިވަޅެއެއްގައި ޔޫކްރެއިންގެ ސިފައިން އަދި އާންމުންގެ ހިތްތަކަށް ފިނިކަން ގެނެސްދިނުމަށް ޔޫކްރެއިންގެ ސިފައިންގެ މީހަކު ވަނީ ރަނގަޅު ނަތީއްޖާއެއް ދައްކުވައިދީފައެވެ. އޭނާ އަކީ “ގޯސްޓް އޮފް ކައިވް” ނަމުން މިހާރު މަޝްހޫރުވެފައިވާ ޔޫކްރެއިން ސިފައިންގެ ޕައިލެޓެކެވެ.\n“ގޯސްޓް އޮފް ކައިވް” ވަނީ މިހާތަނަށް ރަޝިޔާގެ ހަ ޖެޓު ވައްޓާލާފައިއެވެ. “ގޯސްޓް އޮފް ކައިވް”ގެ ހިތްވަރަށް ސާބަސްދީ ތާއީދުކޮށް އާންމުން ދަނީ ޓްވިޓާގައި “ގޯސްޓް އޮފް ކައިވް” އަށް ތަރުހީބު ދެމުންނެވެ.\nޓްވިޓާގައި ޔޫކްރެއިން އަށް ނިސްބަތްވާ ބައެއް މީހުން ބުނާ ގޮތުގައި “ގޯސްޓް އޮފް ކައިވް”ގެ ސަބަބުން ދުނިޔެ ޔޫކްރެއިންއާއި އެކު ވާހަކަތައް ދައްކަން ފަށައިފިއެވެ.\nސިފައިންގެ5ފްލައިޓް ނުވަތަ ޖެޓު ވައްޓާލާ މީހަކަށް ޔޫކްރެއިންގެ ސަރުކާރުން “އޭއެސް” ގެ ލަޤަބު ލިބޭ އިރު، “ގޯސްޓް އޮފް ކައިވް” ވަނީ އެއްދުވަސްތެރޭ ރަޝިޔާގެ6ޖެޓު ވައްޓާލާފައެވެ. މީގެ ތެރޭގައި އެސް. ޔޫ-35ގެ ދެ ޖެޓާއި އެސް. ޔޫ27ގެ ޖެޓަކާ އެމް. އައި. ޖީ29 އަދި އެސް.ޔޫ-25ގެ2ޖެޓުހިމެނެއެވެ.\nމީސްމީޑިއާގައި “ގޯސްޓް އޮފް ކައިވް” އާއި ބެހޭގޮތުން ގިނަބަޔަކު ޝުޢޫރު ފާޅު ކުރަމުން ދާއިރު، ޔޫކްރެއިންގެ ޑިފެންސް ފޯސް އިން ވަނީ7ފްލައިޓް ވައްޓާލެވިފައި ވާކަމަށް ބުނެފައެވެ. ނަމަވެސް، ވައްޓާލި7ފްލައިޓްގެ އިތުރު މައުލޫމާތެއް ޔޫކްރެއިންގެ ޑިފެންސް ފޯސް އިން ހާމަ ކޮށްފައި ނުވެއެވެ. އަދި “ގޯސްޓް އޮފް ކައިވް” އާއި ބެހޭގޮތުން ވެސް އެއްވެސް މައުލޫމާތެއް ހާމަކޮށްފައި ނުވެއެވެ.\nއެހެން ކަމުން ގޯސްޓް އޮފް ކައިވް އަކީ ކާކު ކަމާއި، އަދި ހަގީގަތެއް ކަމަށް ކަށަވަރު ވެފައި ނުވި ނަމަވެސް، ދުނިޔޭގެ މީޑިއާތަކުންވެސް ވަނީ ގޯސްޓް އޮފް ކައިވްގެ ވާހަކަ ގެނެސްދީފައެވެ.


vnews - Thazmeel ge reethi adu: Jalu golhitahkuge dhirun\nތަޒުމީލްގެ ރީތި އަޑު: ޖަލުގޮޅިތަކުގެ ދިރުން\n"އޭނަ ޖަލުގޮޅީގައި އޮވެގެން ވަރަށް ރީއްޗަށް ޤުރުއާން ކިޔަވާ. އޭނާ އަކީ ޖަލުގޮޅީގެ އެކުވެރިންގެ އިމާމް."\nގއ. ދެއްވަދޫ އަށް އުފަން ތަޒްމީލު ޢަބުދުއްސަމަދު ގިނަބަޔަކު ދަންނަނީ، ހޯމްމިނިސްޓްރީގެ މީޑިއާ ކޯޑިނޭޓަރުގެ ގޮތުގަ އެވެ. ތަޒްމީލު އަކީ ކުރީގެ ހޯމް މިނިސްޓަރ އުމަރު ނަސީރުގެ ވަރަށް އަރިސް ޒުވާނެވެ.\nސުްޕްރީމްކޯޓުގެ 1 ފެބުރުއަރީގެ އަމުރަށްފަހު، ރާއްޖޭގެ ސިޔާސީ މަސްރަހު ހަލަބޮލިވެފައިވާއިރު، މިދަނޑިވަޅުގައި ކުއްލި ނުރައްކަލުގެ ހާލަތު އިއުލާންކޮށް، ހައްޔަރު ކުރި މީހުންގެ ތެރޭގައި ތަޒުމީލްވެސް ހިމެނިވަޑައިގަންނަވަ އެވެ. ތަޒްމީލު ހައްޔަރުކޮށްފައި ވަނީ، ހުސްވި ފެބުރުއަރީ މަހުގެ 23 ވަނަދުވަހުގެ ރޭގެ ވަގުތެއްގައި އޭނާ ދިރިއުޅޭ ގެއިންނެވެ.\nޖަލުގައި ހައްޔަރުކޮށްފައި ތިބޭ، އެކި މީހުންނާއި ބައްދަލުކުރަން އެމީހުންގެ ވަކީލުން ދިއުމަށްފަހު އެމީހުންގެ ކިބައިން ފެންނަ ރަނގަޅު އަހުލާގާއި ރީތި ސިފަތައް ބައެއް ބައެއް ވަކީލުން ފާހަގަކުރައްވަ އެވެ. އެގޮތުން ޤާނޫނީ ވަކީލް ނާޒިމް ސައްތާރު ވަނީ ތަޒުމީލް އަށް ތަޢުރީފު ކުރައްވާފަ އެވެ.\n"ދޫނިދޫ ޖަލުގައި ތިބި މީހުންގެ ތެރެއިން އެންމެ ރީއްޗަށް ޤުރުއާން ކިޔަވަނީ، ހޯމް މިނިސްޓްރީގެ ސްޕޯކްސް ޕާސަން ތަޒުމީލް. އޭނާ ރީތިކޮށް ޤުރުއާންކިޔަވާ އަޑު އަހަރުމެނަށް އިވޭ. މާތްﷲ އޭނާއަށް ހިތްވަރު ކެއްތެރިކަން ދެއްވާށި." ނާޒިމް ސައްތާރު ކުރެއްވި ޓްވީޓެއްގައި ވިދާޅުވި އެވެ.\nތަޒްމީލު ޢަބުދުއްސަމަދު އާއި ގުޅޭގޮތުން ވަކީލް ނާޒިމް ސައްތާރު އިތުރަށް ވިދާޅުވީ، ތަޒުމީލް އަކީ ޖަލުގޮޅީގައި އޮވެގެން ވަރަށް ރީއްޗަށް ޤުރުއާން ކިޔަވާކަމަށެވެ. އަދި އޭނާ އަކީ ޖަލުގޮޅީގެ އެކުވެރިންގެ އިމާމް ކަަމަށެވެ. ހޯމް މިނިސްޓްރީގެ މީޑިޔާ ކޯޑިނޭޓަރުގެ މަޤާމުގައި ހުންނެވި ތަޒުމީލް ފާހަގަވެގެން ދަނީ، ނޫސްވެރިންނާއިވެސް އެކުވެރި ގާތްގުޅުމެއް ބާއްވާ ހިތްހެޔޮ ބޭފުޅެއްގެ ގޮތުގައެވެ.\nއޭނާގެ ވަކީލް ޢަބުދުލް މާނިޢު ހުސައިން ވިދާޅުވާ ގޮތުގައި އެސްއޯއޯގެ ދަށުން ތަޒްމީލު ހައްޔަރުކޮށްފައި ހުންނަތާ 12 ދުވަސް ވަނީ ވެފަ އެވެ. ނަމަވެސް އޭނާ ހައްޔަރު ކުރި ސީދާ ސަބަބު ފުލުހުންނަށް ސާފުކޮށް ނުދެވޭ ކަމަށެވެ. އަދި މިހާތަނަށް ތަޒްމީލާއި އެއްވެސް ސުވާލެއްވެސްް ކޮށްފައި ނުވާކަމަށާއި، މިކަންކަމާއި މެދު ކަންބޮޑުވެ ވަޑައިގަންނަވާ ކަމުގައި މާނިއު ވިދާޅުވިއެވެ.\nތަފާތު ކުއްތަކުގައި ޖަލުބަންދުގައި ތިބޭ ގިނަ މީހުން ޤުރުއާން ކިޔަވައި، އޭގެ މާނަ ހިތުން ދަސްކުރުމަކީވެސް އާއްމު ކަމެވެ. އަދި އެއީ އެމީހުންގެ ހިތްތަކަށް ހިތްހަމަޖެހުން ލިބި، އީމާންތެރިކަން އިތުވާކަމެއް ކަމަށާއި، ޖަލުގައި އޮންނަ ދުވަސްތަކުގައި ވަގުތުގެ ބޭނުންހިފަން އެންމެ ރަނގަޅުގޮތަކީ އެއީ ކަމަށްވެސް، ބައެއް މީހުން ބުނެއެވެ.